ISL 2018: Well-rested Delhi Dynamos host troubled ATK after international break | sports - News18 Bangla, Today's Latest Bengali News\nমহাষ্টমীতে রাজধানীতে কঠিন পরীক্ষার সামনে এটিকে, ভাগ্যের চাকা কি বদলাবে কপেল ব্রিগেডের ?\nLast Updated: October 17, 2018, 10:52 AM IST\n#নয়াদিল্লি: শহর কলকাতা যখন মেতে উঠেছে আনন্দ উৎসবে, ঠিক সে সময় নিজেদের দুঃসময় কাটাতে পরীক্ষায় বসতে হচ্ছে এটিকে-কে। যদিও ঘরের মাঠে নয়। রাজধানী দিল্লিতে।\nগত চারবছরের আইএসএল ইতিহাসে এমন সময় এটিকের সামনে আসেনি। দুটি ম্যাচ ঘরের মাঠে খেলার পরেও যাদের পয়েন্টের জায়গায় শূন্য বসাতে হচ্ছে। গোল নেই একটাও। বোঝাই যাচ্ছে দিল্লির মাঠে ঠিক কতটা চাপে এটিকে।\nকোচ কপেল জানিয়েছেন, ‘' আসলে আমরা এখন পিছনের থেকে সামনে তাকাতেই বেশি পছন্দ করব। জানি আমরা শেষ ম্যাচে তেমন সুযোগ তৈরি করতে পারিনি। প্রথম ৩০ মিনিটের মধ্যেই দশ জন হয়ে যাওয়াটাই আমাদের সব ভাবনা উল্টে দেয়। ১১ জনের বিরুদ্ধে ১০ জন খেলা সবসময় কঠিন হয়। যাই হোক, আমরা আশা করছি এবার ভালো কিছুই হবে।'’\nকোচের কথা পাশে সরিয়ে রাখলেও পরিসংখ্যান যে এটিকে-র বিপক্ষে কথা বলছে। কারণ ঘরের বাইরে আবার তেমন ভাল খেলার রেকর্ড নেই এটিকের। অন্যদিকে দিল্লি আবার নিজেদের মাঠে বেশ ভাল পারফরম্যান্স করে। যেমন দিল্লি এই মুহুর্তে পরপর ৬টি ম্যাচে অপরাজিত রয়েছে। যারা বিপক্ষের বিরুদ্ধে ১৫টি গোল করেছে। এবং গোল হজম করেছে মাত্র ৮টি। বোঝাই যাচ্ছে লাঞ্জা, কালুদের সঙ্গে জিয়ান্নিদের একটা মরণপণ লড়াই অপেক্ষা করছে।\nআর দিল্লি কোচ কি ভাবছেন ? তিনি বলেন, ‘' শেষ ম্যাচ খেলার পর আমরা ঠিক দু-সপ্তাহ বিশ্রাম পেয়েছি। আর এই সময়টা এই ম্যাচের জন্যেই প্রস্তুতি নিয়েছি। বেশ কিছু ফুটবলার আন্তর্জাতিক ম্যাচ খেলার জন্যে বাইরে ছিল। যাই হোক আমরা এখন প্রস্তুত।'’\nঘরের মাঠে দিল্লি যে জয়ের জন্যেই ঝাঁপাবে সে বিষয়ে সন্দেহ নেই। এটিকে অবশ্যই সেই আক্রমণ সামলে উঠে তারপর আক্রমণ করবার রাস্তা নেবে। অর্থাৎ প্রতি আক্রমণ নির্ভর ফুটবলই ভরসা হতে পারে লাঞ্জাদের। কিন্তু সেক্ষেত্রে চিন্তার কারণ হতে পারে রালতের না থাকা। কারণ নর্থ-ইস্টের বিরুদ্ধে লালকার্ড। এখন দেখার তিনি কি উপায় লেফট উইং ব্যবহার করেন।\nএমন অনেক ছোট বড় পরীক্ষার সম্মুখীন হতে পারে দুই কোচের স্ট্রাটেজিকে। কার ফুটবল দর্শন করবে বাজিমাত। দেখতে আর মাত্র কয়েক ঘন্টার অপেক্ষা।\nFirst published: October 17, 2018, 10:52 AM IST\n#ATK#Delhi Dynamos#ISL 2018-19#Preview


জ্ঞান কাকে বলে? - Bissoy Answers\nজ্ঞান কাকে বলে?\n29 মার্চ "সাধারণ" বিভাগে জিজ্ঞাসা করেছেন মেঘ নাহতেই বৃষ্টি (1,366 পয়েন্ট)\nসজ্ঞাসহ উত্তর দিন।\n29 মার্চ উত্তর প্রদান করেছেন Rusha Islam (17,329 পয়েন্ট)\nসাধারণত জ্ঞান বলতে কোন বিষয় সম্পর্কে তাত্ত্বিক ও ব্যবহারিক শিক্ষা থাকাকে বুঝায়। এটা বহিঃপ্রকাশ ধরনের হতে পারে আবার বহিঃপ্রকাশ ধরনের নাও হতে পারে।যেমন:আমরা বাঁচতে চাই ৷ এইটাই প্রবণতা ৷ এই প্রবণতাকে বোঝার নামই জ্ঞান ৷আবার যেমন, করলা একটি সবজি যার স্বাদ তেতো, রং সবুজ। এগুলো হলো তথ্য। কিন্তু তথ্যটিকে আমি কীভাবে কাজে লাগাব সেই বিবেচনার নাম হলো জ্ঞান।\n29 মার্চ উত্তর প্রদান করেছেন Ronu (5,791 পয়েন্ট)\nজ্ঞান এক কথায় হল পরিচিতি থাকা, কোন কিছু সম্পর্কে বা কারো বিষয়ে জেনে থাকা বা বুঝে থাকা, হতে পারে কোন কিছুর প্রকৃত অবস্থা, তথ্য, বিবরণ, বা গুনাবলী সম্পর্কে জ্ঞান থাকা, যেটি অর্জিত হয়েছে উপলব্ধির মাধ্যমে, অনুসন্ধানের মাধ্যমে বা শিক্ষা গ্রহণের ফলে অভিজ্ঞ হওয়ায় বা পড়াশুনা করে।\nজ্ঞান পাপী কাকে বলে?\n06 এপ্রিল "সাধারণ" বিভাগে জিজ্ঞাসা করেছেন jafar khan (11 পয়েন্ট)\nযারা জ্ঞান আহরণ ও জ্ঞান বিতরণ করে, তাদের এককথায় কী বলে?\n25 জানুয়ারি "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন Badshah Niazul (5,921 পয়েন্ট)\nআমাকে কিছু জ্ঞান অর্জন এর বই দিবেন? সবাই বলে আমি নাকি বোকা,মূর্খ, আমি জ্ঞান অর্জন করে তাদের কে দেখিয়ে দিতে চাই আমি বোকা নই,?\n10 ডিসেম্বর 2017 "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন Nahid8246 (22 পয়েন্ট)\n12 মার্চ 2017 "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন rokman (29 পয়েন্ট)\nপাঠ্য বই মনযোগ দিয়ে পড়ি ।কিন্তু আমি সিরিয়াস হতে পারছি না যে পাঁচদিন পড় যদি জ্ঞান মূলক প্রশ্ন বা MCQ কেউ বলে আমি কি পারব।?\n07 মার্চ 2016 "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন Md Rayan (62 পয়েন্ট)


Inscript - বরিসের আগমনে কি আদৌ লক্ষ্মীলাভ হবে ভারতের?\nবরিসের আগমনে কি আদৌ লক্ষ্মীলাভ হবে ভারতের?\n18 Apr, 2022 | 608 Views\nরাশিয়া-ইউক্রেন যুদ্ধের আবহে ভারতে আসছেন ব্রিটিশ প্রধানমন্ত্রী বরিস জনসন। ২১ এপ্রিল দু'দিনের সফরে ভারতে আসছেন তিনি। প্রধানমন্ত্রী নরেন্দ্র মোদির সঙ্গে তাঁর বৈঠক রয়েছে। ব্রিটেন সূত্রে জানা গেছে, মুক্ত বাণিজ্য চুক্তি এই বৈঠকের মূল লক্ষ্য। দুই রাষ্ট্রনেতার বৈঠকের ফলে বাণিজ্যে লক্ষ্মী বসবে কি না, সেই দিকে তাকিয়ে বিশ্ব। যদিও জনসনের অফিস এক বিবৃতিতে বলেছে, আমার সফরে সেইসব বিষয় গুরুত্ব পাবে, যার সঙ্গে দুই দেশের নাগরিকদের স্বার্থ জড়িয়ে আছে। তার মধ্যে উল্লেখযোগ্য, কর্মসংস্থান, অর্থনৈতিক বৃদ্ধি, প্রতিরক্ষা ইত্যাদি।\nএই বিবৃতিতে আরও বলা হয়েছে, জনসনের এই বৈঠকের প্রধান উদ্দেশ্য মুক্ত বাণিজ্য চুক্তির সমঝোতা তরাণ্বিত করা। ২০৩৫ সালের মধ্যে বাণিজ্যের পরিমান ২৭.৯১ লক্ষ কোটির লক্ষ্যমাত্রা নির্দিষ্ট করা। সেই লক্ষ্যমাত্রা নিয়ে দুই রাষ্ট্রনেতার আলোচনা হওয়ার কথা। বরিসের উদ্দেশ্য- ভারতের সঙ্গে পাঁচহাজার কোটি পাউন্ডের বাণিজ্যচুক্তি পাকা করা। কেন্দ্রীয় সরকারের একটি সূত্র থেকে এমনই খবর পাওয়া গিয়েছে। রাশিয়া ও ইউক্রেনের মধ্যে চলা যুদ্ধ, ইন্দো-প্যাসিফিক অঞ্চল সম্পর্কিত বিষয় ও বাণিজ্য চুক্তি নিয়ে দুই দেশের মধ্যে আলোচনা হতে পারে।\nআহমেদাবাদ থেকে ভারত সফর শুরু করবেন বরিস জনসন। এটাই তাঁর প্রথম ভারত সফর। দেশের প্রথম সারির ব্যবসায়ীদের সঙ্গে দেখা করবেন এবং ব্রিটেন ও ভারতের সমৃদ্ধশালী বাণিজ্য এবং জনগণের সংযোগ নিয়ে আলোচনা করবেন। এই প্রথমবার কোনও ব্রিটিশ প্রধানমন্ত্রী গুজরাত সফর করবেন। প্রসঙ্গত, ব্রিটিশ ও ভারতীয়দের বেশ কিছু জনসাধারণের পৈতৃক বাড়িও রয়েছে ব্রিটেনে।\nসফরের আগে বরিস বলেন, যেহেতু স্বৈরাচারী রাষ্ট্রগুলোর থেকে আমাদের শান্তি ও সমৃদ্ধির পথে হুমকি আসে, সেই কারণে গণতন্ত্র এবং বন্ধুদের সঙ্গে থাকা অত্যাবশ্যক। ভারত একটি প্রধান অর্থনৈতিক শক্তি এবং বিশ্বের বৃহত্তম গণতন্ত্র হিসেবে যুক্তরাজ্যের কৌশলগত অংশীদার।\nগুজরাতে, বরিস ব্রিটেন এবং ভারত উভয়ের মূল শিল্পে একটি বড় বিনিয়োগের ঘোষণা করবেন বলে আশা করা হচ্ছে। ঘরে বসে চাকরি বৃদ্ধি পাশাপাশি অত্যাধুনিক বিজ্ঞান, স্বাস্থ্য ও প্রযুক্তিতে নতুন সহযোগিতার কথা বলবেন।\nমাথায় রাখতে হবে, ব্রেক্সিটের পর এই প্রথম কোনও দেশে সফর করবেন জনসন। ভারতের প্রধানমন্ত্রী নরেন্দ্র মোদির সঙ্গে তাঁর বাণিজ্য চুক্তি নিয়ে আলোচনা হতে পারে বলে বিশেষজ্ঞদের বক্তব্য। ব্রেক্সিটের পর দেশের বাণিজ্য সম্পর্ক নিয়ে নতুন করে অঙ্ক সাজাতে হচ্ছে জনসনকে। বরিস জানিয়েছেন, ইন্দো-প্যাসিফিক অঞ্চলে বাণিজ্যের নতুন সমীকরণ তৈরি করতে চাইছেন তিনি। এবং সেখানে ভারত গুরুত্বপূর্ণ সঙ্গী। আগামী এপ্রিলে সেই বিষয়ে দীর্ঘ আলোচনা হতে পারে। সার্ক দেশগুলির সঙ্গেও জনসন সুসম্পর্ক গড়ে তুলতে চান বলে মনে করা হচ্ছে। সেক্ষেত্রে যুক্তরাজ্যের বাণিজ্যের ব্যাপ্তিও বাড়বে।\nরাশিয়া-ইউক্রেনের যুদ্ধের জেরে বিশ্বরাজনীতির অনেক হিসেবই ওলটপালট হয়ে যাচ্ছে। যুদ্ধ পরিস্থিতিতে ভারতের অবস্থান নিয়ে কিছুটা ক্ষুব্ধ আমেরিকা। আবার যুদ্ধের আবহে ইউরোপ, আমেরিকার রক্তচক্ষু উপেক্ষা করে মস্কোর সঙ্গে সখ্য বাড়িয়েছে নয়াদিল্লি। এমন পরিস্থিতে চলতি মাসে ২ দিনের সফরে আসছেন ব্রিটেনের প্রধানমন্ত্রী বরিস জনসন। শনিবারই তাঁর ভারত সফরের দিনক্ষণ জানিয়েছেন জনসন। কূটনীতিকদের ধারণা, এবার দ্বিপাক্ষিক সম্পর্ক, বাণিজ্য, প্রতিরক্ষা ছাড়াও মোদি-জনসনের আলোচনার সিংহভাগ জুড়ে থাকবে কিয়েভ-মস্কোর সংঘর্ষ। সম্প্রতি যুদ্ধবিধ্বস্ত কিয়েভ পরিদর্শনে গিয়েছিলেন জনসন। সেখানে ইউক্রেন প্রেসিডেন্ট জেলেনস্কির সঙ্গে রাস্তায় ঘুরতে দেখা গিয়েছিল তাঁকে। ভারত সফরে তাঁর সেই অভিজ্ঞতার কথাই মোদির কাছে তুলে ধরতে পারেন জনসন। উল্লেখ্য, রাশিয়া সফরের জন্য ব্রিটেনের প্রধানমন্ত্রীকে ইতিমধ্যে নিষিদ্ধ ঘোষণা করেছে রাশিয়া।\n২০২১ সালের শুরুতেই ভারতে আসার কথা ছিল জনসনের। সাধারণতন্ত্র দিবসের প্রধান অতিথি হিসেবে আমন্ত্রিত ছিলেন তিনি। কিন্তু কোভিড পরিস্থিতির জেরে অনুষ্ঠানে যোগ দিতে পারেননি। সেই সময়ে ভারতে সংক্রমণ অনেকটাই নিয়ন্ত্রণে থাকলেও ব্রিটেনে দাপাচ্ছিল কোভিড-১৯। পরে ঠিক হয়, এপ্রিলে ভারতে আসবেন ব্রিটিশ প্রধানমন্ত্রী। কিন্তু ওই সময় থেকেই করোনার দ্বিতীয় ঢেউ আছড়ে পড়েছিল ভারতে। পরিস্থিতির দিকে তাকিয়ে বাতিল হয় সেই সফরও। প্রথমে ঠিক হয়েছিল, সফর কাটছাঁট হবে। পরে তা পুরোপুরি বাতিল করে দেয় ব্রিটেন প্রশাসন। অবশেষে এবার মোদির ডাকে সাড়া দিয়ে ভারতে আসছেন জনসন।\nমুক্ত বাণিজ্য অঞ্চল বা রপ্তানি প্রক্রিয়াকরণ অঞ্চল হল একটি বিশেষ অর্থনৈতিক অঞ্চল। এমন একটি এলাকা যেখানে শুল্ক কর্তৃপক্ষের হস্তক্ষেপ ছাড়াই পণ্য অবতরণ, বহন, উৎপাদন বা পুন:সংযোজন, এবং পুন:রপ্তানি করা যায়। এটি বিদেশি বাণিজ্য অঞ্চল নামেও পরিচিত। মুক্ত বাণিজ্য অঞ্চলগুলো সাধারণত বাণিজ্যের জন্য ভৌগোলিকভাবে সুবিধাজন স্থান, যেমন, প্রধান সমুদ্রবন্দর, আন্তর্জাতিক বিমানবন্দর, এবং জাতীয় সীমান্ত- প্রভৃতি এলাকায় গড়ে তোলা হয়। এটি এমন একটি এলাকা, যেখানে কিছু দেশ বাণিজ্যিক বাধাসমূহ কমাতে বা দূর করতে সম্মত হয়েছে।\nরাশিয়ার ইউক্রেনে আগ্রাসন নিয়ে নিরপেক্ষ অবস্থান নিয়েছে ভারত। অন্যদিকে, মস্কোর ওপর আর্থিক নিষেধাজ্ঞা জারি করেছে লন্ডন। এমনকী, কিয়েভে অস্ত্র সরবরাহও করেছে। মোদি সরকার সরাসরি ক্রেমলিনের পদক্ষেপের নিন্দা করেনি। তবে, ইউক্রেনকে মানবিক সহায়তা পাঠিয়েছে। ভারতের বক্তব্য, রাশিয়া দীর্ঘদিনের বন্ধু। এছাড়া দেশের বিদেশনীতির অন্যতম ভিত্তি। জাতীয় নিরাপত্তাতেও মস্কো কৌশল-সঙ্গী।\nএই আবহে অনেকবার থমকে যাওয়ার পর অবশেষে ভারতে আসছেন জনসন। ২১ এপ্রিল আমেদাবাদ পরিদর্শন করবেন জনসন। গুজরাতের অন্যতম প্রধান শহর এবং ব্রিটেনে বসবাসকারী অর্ধেক অ্যাংলো-ইন্ডিয়ানদের পৈতৃক বাড়ি এখানে। ডাউনিং স্ট্রিট সূত্রের খবর, ব্রিটেনে প্রধান বিনিয়োগ নিয়ে গুজরাতে কোনও ঘোষণা করতে পারেন জনসন।\nএর পাশাপাশি ব্রিটেন ও ভারতের মধ্যে মুক্ত বাণিজ্য নিয়ে পারস্পরিক সমঝোতার চেষ্টা করবেন তিনি। কাজেই, জনসনের এই সফর নিয়ে প্রত্যাশার পারদ চড়ছে। তাকিয়ে আছে বিশ্ব।


চান্দিনায় যুবলীগের ইফতার মাহফিলে দলকে আরও শক্তিশালী করতে নেতাকর্মীদের অঙ্গীকার – comillaweb.com\nচান্দিনায় যুবলীগের ইফতার মাহফিলে দলকে আরও শক্তিশালী করতে নেতাকর্মীদের অঙ্গীকার\nচান্দিনা উপজেলা যুবলীগ সাধারণ সম্পাদক মো. জাহাঙ্গীর আলম এর উদ্যোগে বৃহস্পতিবার (১১ জুলাই) চান্দিনা পশ্চিম বাজার জননী ম্যানশনে ইফতার মাহফিল অনুষ্ঠিত হয়। এতে দলকে আরও শক্তিশালী ও সুসংহত করতে অঙ্গীকার করেন নেতাকর্মীরা। ইফতার মাহফিলে আওয়ামীলীগ সভানেত্রী প্রধানমন্ত্রী দেশরতœ শেখ হাসিনা ও সরকারি প্রতিশ্র“তি সম্পর্কীয় সংসদীয় কমিটির সভাপতি, সাবেক ডেপুটি স্পিকার অধ্যাপক মো. আলী আশরাফ এম.পি’র দীর্ঘায়ু কামনা করে দোয়া ও মোনাজাত হয়।\nএসময় উপস্থিত ছিলেন চান্দিনা উপজেলা আওয়ামীলীগ সাধারণ সম্পাদক মুক্তিযোদ্ধা তপন বক্সী, সাবেক সাধারণ সম্পাদক এডভোকেট মহিউদ্দিন আহমেদ আলম, সাংগঠনিক সম্পাদক মোখলেছুর রহমান দুলু মাষ্টার, কাজী গোলাম দস্তগীর পাপন, তথ্য ও গবেষণা সম্পাদক অধ্যাপক কামরুল হাসান ভূইয়া মুকুল, স্বাস্থ্য বিষয়ক সম্পাদক আবু বকর ছিদ্দিক, এতবারপুর ইউনিয়ন চেয়াম্যান এ.কে.এম মামুনুর রশিদ আবু, আওয়ামীলীগ নেতা অধ্যাপক গৌতম কুমার দেব শ্যামল, পৌর আওয়ামীলীগ সভাপতি কাজী গোলাম মোস্তফা, সহ-সভাপতি মো. কবির হোসেন ভূইয়া, অধ্যাপক এনায়েত উল্লাহ ভূইয়া কুতুব, মো. কামরুল হাসান, পৌর আওয়ামীলীগ যুগ্ম-সাধারণ সম্পাদক আক্তার আহম্মদ নাদিম, মো. শহীদুল ইসলাম, সাংগঠনিক সম্পাদক আবদুর রহিম, মো. সুুরুজ ভূইয়া, দপ্তর সম্পাদক মো. বশির সরকার, সমাজ কল্যাণ বিষয়ক সম্পাদক কাজী মজিবুর রহমান, সহ-দপ্তর সম্পাদক মো. দুলাল হোসেন সরকার, মাইজখার ইউনিয়ন আওয়ামীলীগ সাধারণ সম্পাদক মো. আবদুল মালেক, উপজেলা যুবলীগ সহ-সভাপতি ওবায়দ্ল্লুাহ ভূইয়া আবু, সাংগঠনিক সম্পাদক মো. সাইফুল ইসলাম, তথ্য ও গবেষণা বিষয়ক সম্পাদক মো. খোরশেদ আলম, উপজেলা স্বেচ্ছাসেবকলীগ যুগ্ম-আহবায়ক আমির হোসেন আমু, গোলাম মহিউদ্দিন, স্বেচ্ছাসেবকলীগ নেতা আবদুল মান্নান ভূইয়া, কামাল হোসেন সরকার, নাছির উদ্দিন, পৌর স্বেচ্ছাসেবকলীগ সভাপতি কাজী আখলাকুর রহমান জুয়েল, সাধারণ সম্পাদক মো. সাইফুল ইসলাম, বরকইট ইউনিয়ন আওয়ামীলীগ সংস্কৃতি বিষয়ক সম্পাদক সাদিকুর রহমান রুমি, স্বাস্থ্য বিষয়ক সম্পাদক ডা. মনির হোসেন, বরকইট ইউনিয়ন যুবলীগ সভাপতি মো. জামাল হোসেন, সাধারণ সম্পাদক মাসুদ রানা, যুগ্ম-সাধারণ সম্পাদক মো. শাহজাহান, বরকইট ইউনিয়ন স্বেচ্ছাসেবকলীগ সভাপতি মো. জাহাঙ্গীর আলম বাবুল, এতবারপুর ইউনিয়ন যুবলীগ সভাপতি মো. শহীদুল ইসলাম শিকদার, বাড়েরা ইউনিয়ন যুবলীগ সভাপতি জসিম উদ্দিন, সাধারণ সম্পাদক মো. সাইফুল ইসলাম, স্বেচ্ছাসেবকীগ সভাপতি কামরুল হাসান, সাধারণ সম্পাদক মো. আশ্রাফ, মাইজখার ইউনিয়ন স্বেচ্ছাসেবকলীগ সভাপতি মো. ইউসুফ, সাধারণ সম্পাদক মো. শাহজালাল, যুবলীগ নেতা মো. শামসুদ্দিন, নজির আহম্মেদ, মনির হোসেন, আলমগীর হোসেন, কেরনখাল ইউনিয়ন স্বেচ্ছাসেবকলীগ সভাপতি মো. সাইফুল ইসলাম, সহ-সভাপতি লুৎফর রহমান, সাধারণ সম্পাদক মো. সেলিম রেজা, যুবলীগ সাধারণ সম্পাদক মো. মুকুল, পৌর আওয়ামীলীগ নেতা মোসলেম সরকার, পৌর স্বেচ্ছাসেবকলীগ সহ-সভাপতি মো. কোরবান আলী, হাবিবুর রহমান জনি, মোস্তফা কামাল, যুগ্ম সাধারণ সম্পাদক মজিবুর রহমান পলাশ, সাংগঠনিক সম্পাদক মো. আল আমিন, সহ-সাংগঠনিক সম্পাদক আবুল কাশেম, পৌর যুবলীগ নেতা মো. মনির হোসেন, নজরুল ইসলাম প্রমুখ। মোনাজাত পরিচালনা করেন পৌর আওয়ামীলীগ নেতা মাওলানা কাজী হুমায়ুন কবির।\nPrevious কুমিল্লার চান্দিনায় মেয়ের বাড়িতে বেড়াতে এসে লাশ হয়ে ফিরল বাবা!\nNext ব্রাহ্মণপাড়ায় মাদক ও সিএনজি অটোরিক্সাসহ গ্রেপ্তার ৩


নতুনএমপিও শিক্ষকদের বেতন চালুর দাবিতে সংবাদ সম্মেলন নতুনএমপিও শিক্ষকদের বেতন চালুর দাবিতে সংবাদ সম্মেলন – GNEWSBD24.COM\nশুক্রবার, ০৫ মার্চ ২০২১, ০৭:০০ অপরাহ্ন\nনতুনএমপিও শিক্ষকদের বেতন চালুর দাবিতে সংবাদ সম্মেলন\nকরোনাকালে মানবেতর জীবনযাপন করছেন মাগুরার মহম্মদপুর উপজেলার নতুন এমপিওভুক্ত দুইটি কারিগরি শিক্ষা প্রতিষ্ঠানের শিক্ষক-কর্মচারীরা। তারা দ্রুত এমপিও বেতন চালুর দাবি জানিয়ে বুধবার প্রেসক্লাব মহম্মদপুরের কার্যালয়ে সংবাদ সম্মেলন করেছে। এদিকে কারিগরি শিক্ষা অধিদপ্তরের নির্দেশে সনদ যাচাইয়ের জন্য বোর্ড ও বিশ^বিদ্যালয়ে যেয়ে ওইসব শিক্ষক কর্মচারী করোনায় আক্রান্ত হচ্ছেন বলে সংবাদ সম্মেলনে লিখিত বক্তব্যে বলা হয়।\nনতুন এমপিওভুক্ত মনোয়ারা জামান কৃষি কলেজের অধ্যক্ষ মো. মশিউর রহমানের লিখিত বক্তব্যে বলেন, সরকার দেশের প্রায় ২হাজার ৭৩০টি বেসরকারি স্কুল-কলেজ, মাদ্রাসা ও কারিগরি শিক্ষা প্রতিষ্ঠান এমপিওভুক্ত করার আদেশ জারি করেছেন। ইতিমধ্যে স্কুল, কলেজ ও মাদ্রাসায় কর্মরত শিক্ষক ও কর্মচারীরা এমপিও বেতন ভাতা উত্তোলন করেছেন। অথচ নতুন এমপিভুক্ত কারিগরি শিক্ষা প্রতিষ্ঠানে কর্মরত শিক্ষক ও কর্মচারীরা এখনও এমপিও তালিকায় উঠতে পারেনি। কারিগরি শিক্ষা অধিদপ্তরের সনদ যাচাইয়ের সিদ্ধান্তের কারণে বোর্ড ও বিশ^বিদ্যালয়ে গিয়ে কারিগরি শিক্ষক কর্মচারীদের অনেকে করোনায় আক্রান্ত হচ্ছেন। অনেকের শরীরে করোনা উপসর্গ দেখা দিয়েছে। তারা জ¦র, ঠান্ডা এবং কাশিতে ভুগছেন। তারা একদিকে করোনায় আক্রান্ত হওয়ার ভয়ে আছেন অন্যদিকে বেতন ভাতা না পেয়ে মানবেতর জীবনযাপন করছেন।\nওই অধ্যক্ষ জানান, যাদের মধ্যে করোনা উপসর্গ দেখা দিয়েছে। তাদেরকে তিনি হোম কোয়ারেন্টাইনে থাকার জন্য অনুরোধ করেছেন এবং নমুনা পরীক্ষার জন্য হাসপাতালে যাওয়ার পরামর্শ দিয়েছেন।\nকরোনা উপসর্গ থাকা মনোয়ারা জামান কৃষি কলেজের ইন্সট্রাক্টর মুন্সী মো. কুতুব উদ্দিন বলেন, বোর্ড থেকে ফেরার পর আমার শরীরে জ¦র, সর্দি এবং কাশি শুর হয়েছে। খুব বেশিই অসুস্থ্য বোধ করছি। পরিচিত এক ডাক্তারের মাধ্যমে চিকিৎসা নিচ্ছি। অফিস সহকারি আমিনুল ইসলামও করোনা উপসর্গ নিয়ে বেশ অসুস্থ।\nএকই কলেজের প্রদর্শক (কম্পিউটার) মো. হেমায়েত হোসেনের পাঠ করা বক্তব্যে অধ্যক্ষ মশিউর রহমান প্রধানমন্ত্রী শেখ হাসিনা ও শিক্ষা মন্ত্রী ড. দিপু মণির শুভ দৃষ্টি কামনা করেন।


G. phototrophica-এর সালোকসংশ্লেষণ সম্পর্কিত জিনগুলো ব্যাকটেরিয়ার সম্পূর্ণ অন্য একটি পর্বের জীবসমূহ থেকে ধার করা। ধার করা এই জিনগুলোর মাধ্যমে এমন একটি সিস্টেম গড়ে তুলেছে ব্যাকটেরিয়াটি, যার মাধ্যমে খুবই দক্ষতার সাথে সূর্যালোক সংগ্রহ করতে পারে সে। এবং এরূপ সিস্টেম অন্য কোনো জীবে এর আগে কখনো দেখেননি গবেষকরা!\nGemmatimonas phototrophica ব্যাকটেরিয়ার নকল রঙের SEM scanning electron microscopy. ছবি: Jason Dean/Czech Academy of Sciences\nপৃথিবীতে জীবের বেঁচে থাকার জন্য প্রয়োজনীয় খাদ্য ও অক্সিজেনের একমাত্র উৎপাদক হলো সালোকশংশ্লেষণ প্রক্রিয়া। কিন্তু সকল উদ্ভিদ, শৈবাল ও কিছু প্রজাতির ব্যাক্টেরিয়া ছাড়া অন্য কোনো জীব সালোকসংশ্লেষণ করতে পারে না। উদ্ভিদ, শৈবাল ও ব্যাক্টেরিয়াদের সালোকসংশ্লেষণের উপর নির্ভর করেই বেঁচে আছে জীবকূল।\nসালোকসংশ্লেষণের জন্য প্রয়োজন কার্বন ডাই-অক্সাইড, পানি ও সূর্যালোক। বিভিন্ন সালোকসংশ্লেষণকারী জীব নানাভাবে এসব কাঁচামাল সংগ্রহ করে থাকে। আর সম্প্রতি, চেক একাডেমি অব সায়েন্স-এর অণুজীববিজ্ঞানীরা এশিয়ার গোবি মরুভূমিতে এমন একটি ব্যাকটেরিয়াম খুঁজে পেয়েছেন, যার সালোকসংশ্লেষণ পদ্ধতি সম্পূর্ণ নতুন ও অজানা।\nGemmatimonas phototrophica একটি ফোটোসিনথেটিক ব্যাক্টেরিয়া; অর্থাৎ যারা সালোকসংশ্লেষণকারী স্বভোজী। কিন্তু এর সালোকসংশ্লেষণ সম্পর্কিত জিনগুলো ব্যাকটেরিয়ার সম্পূর্ণ অন্য একটি পর্বের জীব থেকে ধার করা। Horizontal Gene Tranfer (HGT) পদ্ধতিতে জীবটির বিবর্তনের কোনো এক পর্যায়ে এই জিনগুলো অর্জন করেছে সে। ধার করা এই জিনগুলোর মাধ্যমে এমন একটি সিস্টেম গড়ে তুলেছে ব্যাকটেরিয়াটি, যার মাধ্যমে খুবই দক্ষতার সাথে সূর্যালোক সংগ্রহ করতে পারে সে। এবং এরূপ সিস্টেম অন্য কোনো জীবে এর আগে কখনো দেখেননি গবেষকরা!\nউচ্চমাত্রায় স্থিতীশীল, কার্যকরী ও বিজ্ঞানের কাছে নতুন এই আলোকগ্রাহী কমপ্লেক্সটির কেন্দ্রে রয়েছে একটি সেন্ট্রাল রিয়েক্টর, যার চারপাশে ঘিরে রয়েছে দুটো রিং-সম বস্তু। ভিতরের সূর্যালোকবন্ধী রিংটা অন্যান্য প্রজাতিতে আগে দেখা গেলেও বাহিরেরটা এই প্রজাতিতেই প্রথম দেখতে পেয়েছেন বিজ্ঞানীরা। একসাথে এই তিনটি কমপ্লেক্স একটি বড়ো সালোকসংশ্লেষণ সিস্টেম তৈরি করে, যা অন্য কোথাও আগে দেখা যায়নি।\nGemmatimonas phototrophica’s সালোকসংশ্লেষন কমপ্লেক্স ছবি: Tristan I. Croll/University of Cambridge\nঅভ্যন্তরীণ রিং-য়ের ৮৬৮ ন্যানোমিটার সূর্যালোগগ্রাহী সার্ফেসের সাথে বাহিরের রিং-য়ের আরো ৮০০ থেকে ৮১৬ ন্যানোমিটার সার্ফেস ব্যান্ড যুক্ত হয়ে বিপুল পরিমাণ ফোটোন শোষণ করতে পারে G. phototrophica. শোষিত এই ফোটন পরবর্তীতে রিয়েকশন চেম্বারে পাঠিয়ে দেওয়া হয় যেখানে ক্লোরোফিলের উপস্থিতিতে সালোকসংশ্লেষণের মূল প্রক্রিয়াটি সংঘটিত হয়।\nG. phototrophica এর রিয়েকশন সেন্টার পূর্বে দেখা অন্যান্য প্রোটোব্যাকটেরিয়াদের রিয়েকশন সেন্টারের সাথে সাদৃশ্যপূর্ন হলেও এর মধ্যে স্থিতীশীলতা রক্ষাকারী যৌগসমূহের অদ্বিতীয় বিন্যাস একে অন্যান্য সিস্টেম থেকে আলাদা করে। বৈবর্তনিকভাবে জীবটি এই সিস্টেম তৈরির মাধ্যমে অসাধারণ স্থিতীশীলতা ও সামর্থ্য অর্জন করেছে বলে জানান সংশ্লিষ্ট গবেষকবৃন্দ।\nবৈবর্তনিকভাবে এককভাবে অর্জিত G. phototrophica-এর সূর্যালোক আবদ্ধ করার এই উচ্চমাত্রায় কার্যকর, সামর্থ্যবান ও স্থিতীশীল প্রক্রিয়াটি থেকে অনেক গুরুত্বপূর্ণ প্রায়োগিক দিক বের হয়ে আসবে বলে আশাবাদী বিজ্ঞানীরা।\nসংশ্লিষ্ট গবেষণাপত্রটি ১৬ই ফেব্রুয়ারি, ২০২২ তারিখে প্রকাশিত হয়েছে Science Advances জার্নালে।\nগবেষনাপত্রধ 2.4-Å structure of the double-ring Gemmatimonas phototrophica photosystem, Science Advances (2022)\nbuy sildenafil 100mg pill – sildenafil 100mg england buy sildenafil pills\norder prednisolone 40mg for sale – order tadalafil 20mg without prescription is cialis generic\ncost augmentin 375mg – cialis usa cheap cialis 5mg\nbuy trimethoprim generic – sildenafil 50mg generic viagra 150mg drug\noral cephalexin 250mg – order cleocin online order generic erythromycin 500mg\nsildenafil 50mg pill – buy tamoxifen pills stromectol online pharmacy\noral budesonide – buy tadalafil online cheap buy disulfiram 250mg for sale\nceftin 500mg over the counter – buy ceftin without prescription buy tadalafil 40mg online cheap\ncost ampicillin 250mg – order cialis 5mg sale tadalafil online buy\npurchase amoxil – buy generic zithromax 500mg buy levitra pill\nreal cialis fast shipping – provigil sale provigil cost


বিজনেস প্লান গঠনের নিয়ম, মার্কেটিং, বিজনেস প্লান, সবকিছু একসাথে! | Amar Bangla Post\nHome / ব্লগ / বিজনেস প্লান গঠনের নিয়ম, মার্কেটিং, বিজনেস প্লান, সবকিছু একসাথে!\nবিজনেস প্লান গঠনের নিয়ম, মার্কেটিং, বিজনেস প্লান, সবকিছু একসাথে!\nকামাল আহমেদ বাগী October 26, 2017\tব্লগ3Comments 878 Views\nসাকসেসফুল বিজনেস প্লান গঠনের নিয়ম\nলেখকঃ- কামাল আহমেদ বাগী\nব্যবসায়ে হতে হলে সব থেকে বেশি গুরুত্ব দিতে হবে বিজনেস প্লানের উপর, প্লান যাকে বাংলায় বলা হয় পরিকল্পনা ৷\nকোন কাজ করার আগে চিন্তা করা, কাজটা কেমন হবে, কতটুকু সময় যাবে, কিভাবে করতে হবে, কাজটি করলে কি লাভ,\nঅথবা ক্ষতির কি আশঙ্কা এবং কিভাবে তা প্রতিরোধ করতে হবে?\nএরকম সব বিষয় নিয়ে আগে থেকে পরিকল্পনা সে অনুযায়ী আগালে অনেক সহজ হয়, তাছাড়া সহজেই নিয়ন্ত্রণ করা যায়,\nকাজটি কতদূর আগালো, কতটুকু বাকি আছে ৷\nম্যাপের মাধ্যমে যে-কোন সমস্যা চিহ্নিত করে প্রতিকার করা সহজ ৷ প্লান অনেক ক্ষেত্রেই হতে পারে, আবার কিছু ক্ষেত্রে না হলেই নয় ৷\nপ্রতিষ্ঠিত ব্যক্তিরা সবসময় বলেন নিজের সময়কে ভাগ করে নেয়া উচিত,\nএবং প্রতিদিন নিজের থেকে কাজ বুঝে নিতে হবে সারাদিন কি কি কার্যাবলী সম্পাদিত হয়েছে,\nএবং কি বাকি আছে? সকালে আমার কি কাজ রয়েছে, কার কাছে যেতে হবে,\nকার সাথে কথা বলতে হবে, কাউকে টাকা দিতে হবে,\nআমি কি সব কাজগুলো করেছি? নাকি আগামীকাল সকালেই সব করতে হবে!\nবস্তুত সময় নিয়ে যারা অসচেতন, জীবনে তারা কিছুই করতে পারেনি ৷\nবিজনেস প্লানের গুরুত্ব\nকম্পানি গঠনে, বিজনেস প্লানের গুরুত্ব অপরিসীম ৷\nব্যবসা নিয়ে এগোতে হলে সঠিক পরিকল্পনা ছাড়া আগানো সম্ভব না ৷\nযে কোম্পানি, যত দ্রুত এগিয়ে যাচ্ছে মনে করতে হবে তাদের বিজনেস প্লানটা ততই নিখুঁত ও শক্তিশালী ৷\nব্যবসা তো ব্যবসা’ই সেটা ছোট হোক বা বড় ৷ আপনার পুঁজি কম হোক সেটা সমস্যা নয়,\nআপনি বিনিয়োগ করেছেন লাভের উদ্দেশ্যে, কাজেই ব্যবসার সকল নীতিমালা অনুসরণ করা উচিত,\nকারণ আপনার উদ্দেশ্য এই নয় যে, কাঙ্খিত লক্ষে পৌছানো মাত্র ব্যবসা বন্ধ করে দিবেন,\nতাছাড়া লক্ষ অর্জনের জন্য নিদৃষ্ট নীতিমালা মান্য করা জরুরী ৷\nবিজনেস প্লান কি?\nসহজভাবে বল্লে আপনার পুঁজি হলো পঞ্চাশ হাজার টাকা ৷\nআপনি এই টাকা দিয়ে ব্যবসা করতে চান, এখানে আপনার অনেক কিছুর প্রয়োজন হবে ৷\nযেমনঃ সঠিক ও নির্ভুল বিজনেস প্লান, সেখানে থাকে মার্কেটিং সিস্টেম,\nউৎপাদনের কাচামাল সংগ্রহ, বিভিন্ন লাইসেন্স ও ছাড়পত্র ৷ স্থান নির্বাচন ও উন্নতমানের নেটওয়ার্ক ৷\nব্যবসায়ে দক্ষতা ও বিস্তর জ্ঞান ৷ এবং একটু অতিরিক্ত বা অ্যাডভান্স চিন্তা ৷\nচ্যালেঞ্জ গ্রহণ করার মনমানসিকতা,\nএবং অন্যদের সাথে প্রতিযোগীতা করে টিকে থাকার লড়াইয়ে অংশগ্রহণ করার প্রবল ইচ্ছা ও শক্তি ৷\nতাছাড়া আরো অনেক বিষয় জানা লাগে যা একজন সফল উদ্যোক্তা হতে সাহায্য করে ৷\nবিজনেস প্লান গঠন\nআপনার কাছে বিশ হাজার টাকা আছে, যা দিয়ে ব্যবসা করার কথা ভাবছেন ৷\nপণ্য উৎপাদনের প্রথম মাস থেকে দীর্ঘ ৬ মাস টার্গেট থাকলো প্রতি মাসে অফিস,\nকর্মচারী, স্থায়ী যন্ত্রপাতি, কাঁচামাল, প্রচার বিভাগ সবার খরচ দিয়ে প্রতি মাসে গড়ে ৫ (পাঁচ) হাজার টাকা আপনার লাভ থাকবে ৷\nবিশ হাজার টাকা বিনিয়োগ করে, যদি কেউ মাত্র চার মাসেই মূলধন উঠাতে পারলে,\nতাহলে বাংলাদেশের অর্থনীতি আরো অনেক দূর এগিয়ে যেতো,\nএখন হচ্ছে তার ব্যতিক্রম, বিশ হাজার দূরে থাক, পঞ্চাশ হাজার টাকা বিনিয়োগ করলেও,\nকয়েকমাসের মধ্য সবকিছু গুটিয়ে ফেলতে হয়, আর এটাই সত্য কথা ৷\nআমরা একটি উদাহরণের মাধ্যমে দেখবো কিভাবে বিশ হাজার টাকা বিনিয়োগ করে,\nগড়ে চার মাসে মূলধন উঠানো যায়, উদাহরণের ক্ষেত্রে পনিরকে বেছে নিলাম ৷\nপনির একশ্রেণীর খাদ্যদ্রব্য, যা কাঁচা দুধ দিয়ে তৈরি হয় ৷ অনেকটা শুকনো রসগোল্লা বা জমাট ছানার মতো,\nপনির খেতে বেশ নোনতা, ও স্বাস্থ্যকর ৷\nভেড়া, ও ছাগলের দুধ দিয়ে পনির তৈরি করা গেলেও আমাদের দেশে গাভী ও মহিষের দুধের পনির বেশি চাহিদাসীল ৷\nশহরের প্রায় সব মানুষই পনিরের সাথে পরিচিত, আবার অনেক মানুষ আছে,\nযারা পনির তেমন সম্পর্কে কিছুই জানে না, হয়তো দেখেনি কোনদিন ৷\nদেশীয় বাজারে পনিরের ব্যবসা লাভজনক হবে ৷ তাছাড়া উন্নতমানের মানের পনির উৎপাদণ করতে পারলে,\nআন্তর্জাতিক বাজারেও রপ্তানি করার সুয়োগ রয়েছে ৷\nব্যবসা উদ্যোগে স্থিরতা\nপ্রয়োজনে মানুষ মানুষকে খুঁজে নেয়, আজকে আপনার পাশে কেউ নেই! কিন্তু কিছু একটা করুন,\nদেখবেন অনেক মানুষ আপনার পাশে আসবে, সুযোগের অভাব হবে না ৷\nঅনেকে অনেক পরামর্শ দিবে, এটা করো, এটাতে প্রচুর লাভ,\nঅথবা কোথাও বিনিয়োগ করো, মাস শেষে এত টাকা আসবে মূল কথা,\nচারদিক থেকে সুযোগসুবিধার বর্ণনা শুনবেন, সে জন্য স্থিরতা জরুরী,\nআমি এটা করছি, এটা করবোই! এর থেকে ভালো সুযোগ আসুক তাতে আমার কি?\nআমার যা আছে তার থেকেই সুযোগ বের করে নেবো ৷ লোভে পরে লক্ষ ভ্রষ্ট হলেই হেরে যাওয়ার সম্ভাবনা থাকে ৷\nব্যবসার জন্য স্থান নির্বাচন\nপ্রতিটি ব্যবসার ক্ষেত্রে স্থান নির্বাচন করা গুরুত্বপূর্ণ বিষয়, সামান্য চিন্তিত না হলে, মাসের পর মাস টাকা গুনতে হবে,\nসময়তে প্রতিবেশীদের অভিযোগের অভাব হবে না, তাই এমন একটি জায়গা নির্ধারণ করা উচিত,\nযেটা আপনার পুঁজির মধ্য কোন প্রভাব ফেলবে না, সহজেই প্রয়োজনীয় কাঁচামাল পাওয়া ও দ্রুত পণ্য সরবরাহ করা যায় ৷\nক্ষুদ্র ব্যবসার ক্ষেত্রে, আলাদা রুম বা দোকানের প্রয়োজন নেই, বাড়ির ভেতরে ফেলে রাখা রুমটি ব্যবহার করুন,\nরুম কম থাকলে দু’তিন জন এক রুমে ঘুমান, এবং সেখানেই আপনার ব্যবসায়িক সকল কার্যক্রম পরিচালনা করুন ৷\nপনির তৈরির সরঞ্জাম\nপনির তৈরীর জন্য দুধ, বাঁশের ঝুড়ি, বড় গামলা, গ্লাভস, বাঁশের চটা, ভিনেগার বা টক, লবণ, ইত্যাদি প্রয়োজন হয় ৷\nবিজনেস প্লানে আমরা প্রশিক্ষণ সিস্টেমটা যুক্ত করছি না, কারণ সবকিছুই সংক্ষিপ্তভাবে তুলে ধরা হয়েছে ৷\nতবে আলাদা প্রশিক্ষণের ব্যবস্থা আছে, আমরা মনে করছি পনির তৈরি করা হয়েছে ৷\nপনির উৎপাদনের পর বেশিদিন রাখা যায় না, তাছাড়া পনিরের দাম একটু বেশি হওয়ায়, সচরাচর ক্রেতা পাওয়া কষ্টকর ৷\nযারা পনির সম্পর্কে জানে, তারাই বেশি কিনে থাকে ৷ অনেক পণ্য আছে উৎপাদনের পর যে-কোন জায়গায় বিক্রি করা যায় ৷\nবিশেষ করে স্থানীয় দোকান, বাজার ও মানুষের কাছে ৷\nপনিরের ক্ষেত্রে ঢাকা শহর ছাড়া অন্যান্য জেলা সদরে কাষ্টমার পেতে একটু ধৈর্য ধরতে হবে,\nকারণ পনির সম্পর্কে মানুষ ততটা জানে না ৷\nতবে মার্কেটিং সিস্টেমটা সুন্দরভাবে পরিচালনা করা গেলে পনিরের ব্যবসায় দ্রুত এগিয়ে যাওয়া সম্ভব ৷\nব্যবসার ক্ষেত্রে পরিচিতরাই বেশি সমস্যা করে, তবুও প্রথম আবস্থায় ঢাকা শহরে পরিচিত,\nবন্ধুবান্ধব, আত্বীয়-স্বজনদের সাথে কথা বলা যেতে পারে,\nযারা পনির নিয়ে কাজ করবে, ফিল্ড পর্যায়ে সময় দিবে ৷\nআর একান্ত কেউ না থাকলে বিভিন্ন স্যোসাল নেটওয়ার্ক যেমনঃ ফেসবুক, লিংকিং,\nগুগোল প্লাসের বন্ধুবান্ধদের সাথে শেয়ার করা যায় ৷\nস্যোসাল নেটওয়ার্কে অনেক বেকার ও সামান্য পুঁজির ব্যবসায়িরা আছে,\nযারা কমিশন ভিত্তিক কাজ করে থাকে ৷\nকারো সাথে বেতন নিয়ে বাড়াবাড়ি নয়, পণ্য বিক্রি করে টাকা নিবে, কাজ ভালো করলে আকর্ষণীয় কমিশন পাবে ৷\nসারাদেশে পণ্য সরবরাহের জন্য কুরিয়ার সার্ভিস সবার সেরা ৷\nপ্রথম অবস্থায় শুধু ঢাকা শহর নিয়ে ভাবলে সুন্দর হবে,\nকারণ মানুষের চাহিদা না বুঝে এলোমেলো করলে, সামলানো কষ্টকর ৷\nসব জেলাতেই সুন্দরবন ও কন্টিনেন্টাল কুরিয়ারের অফিস আছে ৷\nদু’টি নিয়মে সেবা নেয়া যায়: পণ্যের সাথে সার্ভিস বিল সংযুক্ত করা ও প্রাপককে বিল পরিশোধের সুযোগ দেয়া ৷\nনতুন অবস্থায় দ্বিতীয় নিয়ম নাও মানতে পারে,\nসে জন্য সরাসরি এড়িয়া ম্যানেজারের সাথে কথা বলে বিষয়টি মিমাংসা করতে হবে যে,\nআমরা নিয়মিত পণ্য পাঠাবো এই নিয়মে যাতে সার্টিফাইড করা হয় ৷\nপনির ব্যবসার আয়-ব্যয়\nসাধারণত ১০-১২ কেজি দুধে ১ কেজি পনির হয়,\nফিল্ড সার্ভে করে দেখা গেছে ১ কেজি পনির খুচরা বিক্রি ৮০০ টাকা,\nপাইকারি ৬৫০ টাকা দেয়া হলে ২০০ টাকা লাভ ৷\n১০ টাকা ঝুরি, বাঁশের চটা, গ্লাভস, লবণ ইত্যাদি খরচ ৷\n৩০ টাকা ফিল্ড কর্মীর কমিশন ভিত্তিক খরচ ৷\n০৫ টাকা কাঁচামাল সংগ্রহ ও কুরিয়ার অফিসে খরচ ৷\n০৫ টাকা কাঁচামাল অপচয়, ক্ষতি ও যাতায়ত বাবদ, মোট =৫০ টাকা, এক কেজি পনির তৈরিতে লাভ ২০০ টাকা ৷\n(বাঁশের ঝুড়ি নিজেরা তৈরী করলে অনেক টাকা বেচে যাবে) ৷\nপনিরের ব্যবসা সম্পর্কে\nএখানে এক কেজি পনিরের হিসেব ধরা হয়েছে, ফিল্ড কর্মী এক কেজি পনির বিক্রি করলে পাচ্ছে ৩০ টাকা ৷\nকাজ হলো, বিভিন্ন জায়গায় পাইকারি দেয়া, চেষ্টা করলে প্রতিদিন ৮-১০ জন পাইকারকে দেয়া কোন ব্যপার না ৷\nগড়ে প্রতি ১০ জন পাইকারকে ৫ কেজি করে দিলে, ৩০০ টাকা, মাসে ৯,০০০ টাকা,\nএই কাজটি ২ থেকে সর্বচ্চ ৩ ঘন্টায় করা যায় ৷ সময় নিদৃষ্ট করা নেই, পাইকারকে রাতেও দেয়া যায়,\nকারণ ঢাকা শহরের খুচরা পনির বিক্রেতারা রাত ১০-১১ টা পর্যন্ত দোকান খোলা রাখে ৷\nচেষ্টা করলে নিদৃষ্ট এড়িয়ার ফাস্টফুড ও স্টেশনারি দোকানগুলোকে আয়ত্বে আনা সম্ভব ৷\nলাইসেন্স নেয়ার পদ্ধতি\nলাইসেন্স নেয়াটা যতটা ঝামেলা, না নেয়াটা তার চেয়ে বেশি ঝামেলা, কারণ সবসময় চিন্তায় থাকতে হয়,\nতাছাড়া লাইসেন্সের জন্য বেশি টাকা খরচ করতে হয় না, লাইসেন্স একটি নিরাপত্তার সনদ,\nলাইসেন্স ছাড়া ব্যবসা চলছে, এটা জানলে সবাই সুযোগ নেয়ার চেষ্টা করে,\nকাজেই একটু কষ্ট হলেও লাইসেন্স নিয়ে ব্যবসা করা উচিত,\nলাইসেন্সের কারণে অনেক ব্যবসায়ী সরকারি সুযোগসুবিধা পেতে পারে ৷\nপনিরের ব্যবসার জন্য স্থানীয় ওয়ার্ড কমিশনার অথবা ইউনিয়ন অফিসে যোগাযোগ করলে,\n২ বছর মেয়াদি ছাড়পত্র পাওয়া যাবে ৷\nব্যবসা ছোটবড় যেমন হোক পণ্যই হলো প্রধান, এক প্যাকেট চানাচুর যেমন মাল্টিন্যাশনাল কম্পানি তৈরী করে,\nআবার স্বল্প পুঁজির ব্যবসায়িরাও তৈরি করে ব্যবসার ক্ষেত্রে মার্কেটিং বা প্রচারের বিকল্প নেই,\nপণ্য সম্পর্কে মানুষ যত জানবে, ততই আগ্রহী হবে, ততই বিক্রির মান বাড়বে,\nপ্রচার ছাড়া বিক্রি অসম্ভব৷ পণ্য উৎপাদনের পর-পরই মার্কেটিংয়ের প্রতি সবথেকে বেশি গুরুত্ব দিতে হবে ৷\nএ জন্য একটি টিম গঠন করা যেতে পারে, যারা শুধু নতুন নতুন মার্কেটিং ধারা তৈরি করবে ৷\nএকটি উৎপাদনে, একটি ফিল্ডে, আরেকটি মার্কেটিংয়ে এভাবে ৩-৪ জন লোক করে টিম গঠন করা যেতে পারে ৷\nদক্ষ লোক হলে, ফিল্ড ও মার্কেটিং সামলাতে পারবে ৷\nনিজস্ব নেটওয়ার্ক তৈরি\nপ্রথম অবস্থায় শুধু পাইকারকে একটি আইটেম দিলেও, কয়েকদিনের মধ্য (বাজারের চাহিদা বুঝে) বড় বড় শপ,\nফাস্টফুড, স্টেশনারি, খাবার দোকান, হোটেল ও রেষ্টুরেন্ট আলাপ করা যেতে পারে,\nপনিরের অনেকগুলো আইটেম আছে, যেমনঃ কেএফসি, পিৎজা হাট, বার্গার শপ আলাদা আলাদা ব্রেড আইটেম বিক্রি করে,\nতাদের চাহিদা অনুযায়ী উৎপাদণ করে দিতে পারলে খুব দ্রুত এগিয়ে যাওয়া সম্ভব ৷\nবিশেষ করে সপ্তাহের খাবারে আয়োজন, পুডিং ও অন্যান্য অনুষ্ঠানে রকমারি পনিরের চাহিদা আছে,\nযেগুলো বাসা বাড়িতেও সরবরাহ করা যায়, এ জন্য ফিল্ড পর্যায়ে দক্ষ কর্মী নিয়োগ দিতে পারলে,\nভালো একটি পরিচিতি তৈরি হবে ৷\nঢাকা শহরের বিভিন্ন পয়েন্টে বিশেষ করে বয়স্ক ব্যক্তিরা পনির নিয়ে বসে,\nআকর্ষণিয় একটি নামে ব্রান্ড তৈরি করতে পারলে,\nপ্যাকেটজাত করে উন্নত শপ গুলোতে সাপ্লাই দিলে ভালো চলবে, পরবর্তীতে ব্রান্ডে অনুযায়ী মার্কেট ধরা সম্ভব ৷\nআপনি মার্কেটিং সিস্টেমকে কিভাবে সাজাতে চান?\nকতজন লোক মার্কেটিং বিভাগে নিয়োগ দিবেন, আপনার পণ্য;\nএকজন নিম্নমানের ভোক্তার দ্বারপ্রান্তে পৌঁছে দিতে তাদের কেমন কার্যক্রম থাকা উচিত?\nআপনার বিজনেস প্লানে সেটির বিস্তারিত বর্ণনা থাকবে ৷ যাতে সে অনুযায়ী মার্কেটিং বিভাগ সাজাতে পারেন,\nযা পরিকল্পনা ছাড়া কখনোই সম্ভব না ৷\nস্যোসাল নেটওয়ার্ক মার্কেটিং\nএই ব্যবসায় স্যোসাল নেটওয়ার্ক পরিচিতি সবার সেরা কারণ গরীব বা মধ্যবিত্তরা এটার চাহিদা একটু কম করে,\nএ জন্য ভালো মানের কাষ্টমার পেতে, ফেসবুক, টুইটার গুগোল প্লাস ও লিংকিংয়ে নেটওয়ার্ক না থাকলেই নয় ৷\nগুগোল ও বোম্বার্স নেটওয়ার্ক\nপ্রাথমিক অবস্থায় ই-কমার্স ওয়েবসাইট না হলেও ভালো মানের কিছু ফ্রি ডোমেইন হোস্টিং প্রোভাইডার আছে,\nযাদের সেবা অনলাইন স্টোর ভিত্তিক ৷ এর মধ্য আছে গুগোল স্মল বিজনেস, ও বোম্বার্স ওয়েব সার্ভার ৷\nগুগোলের সবকিছু অটোমেটিক এসইও করা, বোম্বার্সেরও হয়, তবে কয়েকজন মিলে কাজ করা লাগে,\nএ জন্য ফিল্ড কর্মী সহ অন্যান্য শাখার কর্মীরা একতাবদ্ধ হয়ে কাজ করলে, বোম্বার্সে ভালো কিছু করা যাবে ৷\n(অনেক সাইট থাকলেও এই দুটি মোবাইলে দ্রুত কাজ করে,\nফ্রি টেম্পলেট ও ইচ্ছেমতো ডিজাইনের সুযোগ বিধায়, এগুলোর কথা বলা হয়েছে) ৷\nব্লগ ও ওয়েব মার্কেটিং\nবর্তমানে অনেক ওয়েবসাইট ও কমিউনিটি ফোরাম আছে,\nযাদের প্রচুর ইউনিক ভিজিটর হয়,\nব্রান্ড পাবলিশিংয়ের ইচ্ছে থাকলে সারা মাসে ১ থেকে দের হাজার টাকা দিয়ে বিজ্ঞাপন দেয়া যায় ৷\nবাংলাদেশে অনেকগুলো অনলাইন মার্কেটপ্লেস রয়েছে, যেখানে বিনামূল্যে বিজ্ঞাপন দিয়ে ক্রেতা পাওয়া যায় ৷\nযেমনঃ বিক্রয়ডটকম, এখানেইডটকম সহ আরো কিছু সাইট দেখতে পারেন ৷\nপর্যায়ক্রমে ব্যবসা ভালো অবস্থানে গেলে, ব্রান্ডের জন্য একটি ই-কমার্স ওয়েবসাইট তৈরি করা যেতে পারে ৷\nযারা পনির সম্পর্কে জানে না, পনির কি,\nস্বাস্থ্যের জন্য কিকি উপকার বিস্তারিত দেয়া থাকলে সবাই মোটামুটি একটি ধারণা পাবে,\nতাছাড়া নিজস্ব ওয়েবসাইট থেকেও ভালো মানের ক্রেতা পাওয়া সম্ভব ৷\nএকই মোরক সবসময় বাজার ধরে রাখতে পারে না, নতুন নুতন আইটেম তৈরি করতে হবে ও মোরকে বৈচিত্র আনতে হবে ৷\nঅফার ও সুযোগসুবিধা একটি মেরুদণ্ড ভাঙ্গা কম্পানি দারাতে পারে, একমাত্র অফারকে কেন্দ্র করে,\nএ জন্য মার্কেটিং সাইটটি শক্ত থাকতে হবে ৷\nআপনার লক্ষ থাকবে, ছয় মাসে কত টাকা লাভ আনতে চান?\nএবং আপনার লক্ষ পুরনে কতটুকু পরিশ্রম বা কিভাবে কাজ করতে হবে?\nতাছাড়া একটি কোম্পানির টার্গেট পুরনে কর্মীদের কিকি ভূমিকা থাকা উচিত,\nসুন্দর করে বিভাগ অনুযায়ী কার্যপ্রণালী বন্টন করতে হবে, যাতে যে যার দায়িত্ব সহজেই বুঝতে পারে ৷\nসময়ের সাথে প্রতিযোগীতা\nপ্রতিযোগীতা ছাড়া কোনকিছুকেই সহজভাবে গ্রহণ করা সম্ভব না,\nতাছাড়া প্রতিযোগীতা মানুষকে অনেক নতুন কিছুর সন্ধান দেয় ৷\nআপনি প্রথমে ভাবতে পারেন, আপনি ক্ষুদ্র উদ্যোক্তা,\nআপনার দিকে কে তাকাবে? কে আপনার প্রতিদ্বন্দি হবে? কিন্তু না!\nবিষয়টা একদম আলাদা ৷ কেউ না কেউ না আপনাকে দেখছে,\nহয়তো আপনি তাকে নাও দেখতে পারেন ৷\nকাজেই শুরু থেকে আলাদা মনোভাব নিয়ে আগাতে হবে,\nযাতে যে-কোনো প্রতিযোগীর সাথে মোকাবেলা করা সম্ভব হয় ৷\nব্যবসায়ে চেতনতা বৃদ্ধি\nসবসময় সচেতন থাকতে হবে, আপনার মতো অন্যরাও পণ্য উৎপাদন করে, বাজারযাত করছে ৷\nহতে পারে আপনার পণ্যের বাজার চাহিদা কমে গেছে ৷\nতাছাড়া একটি পণ্য সবসময় মার্কেট খাবে, বিষয়টা এমন নয় ৷\nতারপরও কতৃপক্ষকে সর্বদা সচেতন থাকতে হবে, যাতে মার্কেট ধরে রাখা যায় ৷\nএই যে চাহিদা কমার কারণ এবং সঠিক সময়ে সুকৌশলে প্রতিকার ৷\nঅথবা ব্যবসাটি ড্যামেজের পথে গেলে কি করণীয় ৷\nপেছনে ঠেক দেয়ার জন্য আগে থেকেই প্রস্তুতি ইত্যাদি ৷\nপ্রতিষ্ঠানের জরুরি সভা\nব্যবসা হলো একটি সংগঠন, আমি অনেক দেখেছি,\nকম্পানির মেরুদণ্ড ভেঙ্গে পরা সত্বেও আবারও মাথাচাড়া দিয়ে ওঠার পেছনে ছিলো কর্মীরা ৷\nতাছাড়া কর্মীরা অমনোযোগিতা বা ক্রধের কারণে তার বিপরিত হয়েছে ৷\nকাজেই যথেষ্ট সময়ে কর্মীদের মনমানসিকতার গুরুত্ব দেয়া উচিত ৷\nসম্ভব হয়, সপ্তাহে বা মাসে তাদেরকে একতাবদ্ধ করে,\nনতুন ঘোষণা/সিন্ধান্ত/কর্মপরিকল্পনা/নোটিসের পাশাপাশি তাদের কথাগুলো শোনা ৷\nবাজার যাচাইয়ের গুরুত্ব\nউৎপাদক হিসেবে নয়, একজন নিম্ন পর্যায়ের ভোক্তা হিসেবে নিজেকে দেখুন ৷\nবাজারদর ওঠানামার দিকে লক্ষ রেখে পণ্যের গুনাগুন নিশ্চিত করবেন না ৷\nবাজার দরের দোহাই দিয়ে হুট করে পণ্যের দর বাড়ালে সাধারণ ভোক্তার আস্থা হারাতে হতে পারে ৷\nতাছাড়া পণ্যের দরের সিদ্ধান্তের জন্য বিভিন্ন কোম্পানির নিদৃষ্ট নীতিমালা আছে,\nএতে বাজারদর অন্তর্ভুক্ত নয় ৷ যেটা আগে থেকেই সতর্ক বলা যেতে পারে ৷\nতাছাড়া প্রতিদ্বন্দির দিকে লক্ষ রেখে পথ চলা উচিত ৷\nব্যবসায়িক প্রয়োজনে আত্বরক্ষা\nসবার টাকার প্রয়োজন, কিন্তু অনেকে আছে যারা শ্রম দিতে রাজি না ৷\nসেকারণে বন্ধুদের মধ্য যার টাকা আছে, সবসময় তাকে সময় দেয়, এবং ফুসলাতে থাকে ৷\nনা পেরে উঠলেই তারা আপনার ভালো চাবে না ৷\nশুধু লাইসেন্স সবসময় নিরাপত্তা দিতে পারে না ৷\nএজন্য দরকার উন্নত নেটওয়ার্ক ৷ যদিও প্রাথমিক অবস্থায় কিছু চোখে দেখবেন না,\nকিন্তু সময়ে দেখবেন কারা আপনাকে গোপনে অবলোকন করছে ৷\nকাজেই আগে থেকে নিরাপত্তা ব্যবস্থা শক্ত করতে হবে ৷\nসব বিষয়ে ইতিবাচক দৃষ্টি\nএটাকে সদালাপ বল্লেও ভুল হবে না ৷\nআপনি পণ্য উৎপাদন করছেন বিক্রির জন্য, উদ্দেশ্য মুনাফা অর্জন ৷\nবিষয়টা এমন নয়, সবার কাছে সবসময় একই পণ্যের চাহিদা সমান থেকে,\nকাজেই সবসময় ভোক্তার দিকে তাকাতে হবে, সময়ে পণ্যের মোড়কে বৈচিত্র আনতে হবে ইত্যাদি ৷\nতাছাড়া ধৈর্য ও শোহিঞ্জুতার জন্য কর্মীদের নিয়মিত পরামর্শ দিতে হবে,\nযাতে যে-কেউ পণ্য সম্পর্কে কটুক্তি করলেও, কতৃপক্ষকে জ্ঞাত করা ছাড়া কোনো কথা যাতে না বলে ৷\nতবে নৈতিক প্রতিবাদ ভিন্ন যেমন ভোক্তার ভুল বা না কারণে অবাঞ্ছিত কথা ৷\nকৃতার্থে- কামাল আহমেদ বাগী।\nTags Business Plan পণ্য উৎপাদণ বিজনেস আইডিয়া বিজনেস প্লান মার্কেটিং সিস্টেম\nPrevious চলন্তে বাসে যুবতি নারীকে যৌন হেনস্তা! অতঃপর…(ভিডিও)\nNext পরীক্ষার হল থেকে বাসর ঘরে : বাসর রাতের গল্প\nvery good your idea. this article helping young generation.\nধন্যবাদ মেরা রিস্তেদার!


আগামীকাল রবিবার ভোরে খালি চোখে দেখা যাবে ৫ টি বিরল গ্রহ!\nHome/Uncategorized/আগামীকাল রবিবার ভোরে খালি চোখে দেখা যাবে ৫ টি বিরল গ্রহ!\nআগামীকাল ভোরে খালি চোখে দেখা যাবে ৫ টি বিরল গ্রহ!- আগামীকাল রোববার দিনটিকে বিস্ময়কর বলা হচ্ছে। কারণটাও বিস্ময়কর, কেননা মহাজাগতিক এক ঘটনার সাক্ষী হতে চলেছে বিশ্ববাসী। মানুষ খালি চোখে দেখতে পারবে বিশ্বব্রহ্মাণ্ডের পাঁচটি গ্রহকে! ভারতীয় গণমাধ্যম\nসংবাদ প্রতিদিন দিয়েছে এ তথ্য। তাদের প্রতিবেদনে বলা হয়েছে, কাল রোববার চাঁদের সঙ্গে আরও পাঁচটি গ্রহকে দেখা যাবে। শত কোটি মাইল দূরের গ্রহগুলো দেখতে টেলিস্কোপের দরকার হবে না। একদম খালি চোখে মানুষ গ্রহগুলো দেখতে পাবে। বুধ, শুক্র, মঙ্গল, বৃহস্পতি ও শনি- এ পাঁচটি গ্রহ দেখা যাবে কাল ভোরে। গবেষকরা বলছেন,\nসূর্য ওঠার অন্তত এক ঘণ্টা আগে থেকে আকাশের দিকে তাকিয়ে থাকতে হবে। যুক্তরাষ্ট্রভিত্তিক সংবাদমাধ্যম সিনেট বলছে, মহাকাশ গবেষক জেফরি হান্ট তাদের জানিয়েছেন, রোববার ভোরে পাঁচটি গ্রহকে নক্ষত্রের মতো জ্বলজ্বল করতে দেখা যাবে। উত্তর-উত্তরপশ্চিম দিকে থাকবে বুধ গ্রহ, শুক্র থাকবে পূর্ব-উত্তরপূর্ব আকাশের নিচের দিকে। মঙ্গলকে একাকী দেখা যাবে দক্ষিণ-পূর্বে। বৃহস্পতি ও শনি গ্রহকে দক্ষিণ-পশ্চিমে দেখা যাবে। ২০২২ সালের জুন মাসেও নাকি আবার এ দৃশ্য দেখা যাবে বলে দাবি করেছেন গ্রহ-নক্ষত্র নিয়ে গবেষণাকারীরা।চারটি উজ্জ্বল গ্রহ\nশুক্র, মঙ্গল, শনি এবং বৃহস্পতির সন্ধান করুন। তাদের চেহারা পূর্বের তুলনায় অতিরিক্ত উজ্জ্বল দেখাবে। শুক্র গ্রহ কে উত্তর পূর্ব থেকে একটু কম উজ্জ্বল দেখাবে। মঙ্গল দক্ষিণ-পূর্বের একাকী ‘তারা’, এবং বৃহস্পতি এবং শনি দক্ষিণ-পশ্চিমের তারার মতো দেখাবে। আপনার দৃষ্টিতে এগুলিকে মহাকাশ যানের মাধ্যমে তোলা ছবির মত নয় বরং মাত্রাতিরিক্ত উজ্জ্বল দেখাবে”। তবে বুধ নামক গ্রহটিকে স্পট করা সবচেয়ে\nকঠিন হতে পারে। কারণ এটি অন্যান্য গ্রহের মতো উজ্জ্বল নয় এবং এটিকে চিহ্নিত করার জন্য দূরবীন যন্ত্রের প্রয়োজন হতে পারে, বলে জানিয়েছেন বিজ্ঞানীরা।কীভাবে গ্রহগু/লিকে চিহ্নিত করা যায় তার পরামর্শ প্রদান করে হান্ট জানিয়েছেন যে শুক্র পূর্বের আকাশে উজ্জ্বল এবং দৃশ্যমান হবে। অন্যদিকে চাঁদ, কেবল ১ শতাংশ আলোকিত আকাশের পূর্ব-উত্তর-পূর্ব অংশে কম থাকবে। বুধটি চাঁদের ডানদিকে দেখা যায়\nএবং মঙ্গল দক্ষিণে দক্ষিণ-পূর্ব দিকে আকাশে প্রায় অর্ধেক উপরে থাকবে। বৃহস্পতিটি দক্ষিণ-পশ্চিমে দিগন্তের ঠিক উপরে থাকবে এবং শনি বৃহস্পতির উপরের বাম দিকে থাকবে। দিকনির্দেশ সম্পর্কে নিশ্চিত নন এমন লোকেরা সর্বদা গুগল স্কাইয়ের মতো অনলাইনে উপলব্ধ অ্যাপ্লিকেশনগুলির সহায়তা নিতে পারেন। এই অ্যাপ্লিকেশনগুলি গ্রহ-নক্ষত্রের স্থান স্পষ্টভাবে তুলে ধরবে। উত্তর ও দক্ষিণ গোলার্ধে এই\nমহাজাগতিক দৃশ্য দেখা যাবে। হান্ট বলেছেন, ” প্রত্যেক দিনের মতন সকালে প্রতিদিন তিন থেকে চার মিনিট আগে দেখুন। আপনি ২৫ শে জুলাই পর্যন্ত পাঁচটি গ্রহকে একসাথে দেখতে পাবেন”।\nPrevious ছেলে বা মেয়ে সন্তান চাইলে যে কাজটি করা প্রয়োজন\nNext ঘরোয়া উপায়ে জ্বর ঠোসা নিরাময়ের কার্যকর উপায়


bbc24news.com - সারার নগ্ন ভিডিও ভাইরাল!\nপ্রথম পাতা » আনন্দ-বিনোদন » সারার নগ্ন ভিডিও ভাইরাল!\nবিবিসি২৪নিউজ,বিনোদন ডেস্ক:‘বিগ বস’-এর প্রতিযোগী সারা খানকে মনে পড়ে? গতকাল দিনভর তিনি শিরোনামে। কারণ সোশ্যাল মিডিয়ায় ভাইরাল হয়েছে সারার একটি নগ্ন ভিডিও।এই মুহূর্তে একটি ইভেন্টে অংশগ্রহণ করার জন্য বোন আয়রা খানের সঙ্গে শ্রীলঙ্কায় রয়েছেন সারা। সেখানে বাথটবে সারার স্নানের ভিডিও সোশ্যাল মিডিয়ায় ভুলবশত শেয়ার করেন আয়রা। মুহূর্তে তা ভাইরাল হয়ে যায়।\nপ্রথমে দুই বোনের কেউই বুঝতে পারেননি ব্যক্তিগত মুহূর্ত ছড়িয়ে পড়েছে সোশ্যাল মিডিয়ায়। বুঝতে পারার পর সঙ্গে সঙ্গে তা তাঁরা ডিলিট করে দেন। তবে তত ক্ষণে যা ‘ক্ষতি’ হওয়ার হয়ে গিয়েছে। ওয়েব অডিয়েন্সের একটা অংশ ওই ভিডিও থেকে সারার নগ্ন ছবির স্ক্রিনশটও নিয়ে নেন।\nএই ঘটনা নিয়ে সারা সংবাদমাধ্যমে বলেন, ‘‘কী হয়েছে আমি জানি না। সব কিছু গন্ডগোল হয়েছে। আমার বোন মজা করে একটা ভিডিও তুলেছিল। ভুল করে আপলোড হওয়ার পর ও ডিলিটও করে দেয়। ও একটু মদ খেয়েছিল। আমরা একটু মজাও করছিলাম। আমি শুধু বলতে চাই, পৃথিবী যে ভাবে এগিয়ে যাচ্ছে মাঝেমধ্যে প্রযুক্তিগত সমস্যা হতে পারে। আমাদের সকলেরই সতর্ক হওয়া উচিত।তবে সারার এই বক্তব্যেরও সমালোচনা শুরু হয়েছে বিভিন্ন মহলে। প্রশ্ন উঠছে, মদ্যপ অবস্থায় ব্যক্তিগত মুহূর্ত নিয়ে আয়রা এত অসাবধান কী ভাবে হলেন? নাকি জনপ্রিয়তা পাওয়ার এ এক অন্য মাধ্যম, প্রশ্ন উঠছে তা নিয়েও।\nরাজস্ব অর্জন নিয়ে শঙ্কায় এনবিআর


বিক্ষোভে উত্তপ্ত গোপালগঞ্জ\n(২৯ ডিসেম্বর, ঢাকা)।। ২৯ তারিখ রোববার বিকেলে খালেদা জিয়ার পর সন্ধ্যায় গোপলগঞ্জ জেলার আওয়ামী লীগ, ছাত্রলীগ, যুবলীগ, সম্মিলিত সাংস্কৃতিক জোট, ব্যবসায়ী, ক্রীড়াবিদ, আইনজীবীসহ বিভিন্ন রাজনৈতিক, সামাজিক, সাংস্কৃতিক, পেশাজীবী এবং শ্রমজীবী সংগঠন দফায় দফায় বিক্ষোভ মিছিল করেছে। এছাড়া টুঙ্গিপাড়া, কোটালীপাড়া, মকসুদপুর ও কাশিয়ানী উপজেলায়ও বিক্ষোভ মিছিল ও সমাবেশ হয়েছে। রোববার ‘মার্চ ফর ডেমোক্রেসি’ কর্মসূচিতে যোগ দেয়ার উদ্দেশ্যে গুলশানের বাসা থেকে বের হতে না পেরে ক্ষুব্ধ খালেদা প্রথমে পুলিশের সঙ্গে এবং পরে গণমাধ্যমকর্মীদের সামনে মিনিট দশেক কথা বলেন। গণমাধ্যমকর্মীদের সামনে কথা বলার ফাঁকেই পুলিশ সদস্যদের ধমক দেন এই ১৮ দলীয় জোটনেতা।\nএক পর্যায়ে এক পুলিশ সদস্যকে উদ্দেশ্য করে তিনি বলেন, “এই যে মহিলা, আপনার মুখটা এখন বন্ধ কেন? বলেন তো কী বলছিলেন এতক্ষণ ধরে? মুখটা বন্ধ কেন এখন? দেশ কোথায়, গোপালী? গোপালগঞ্জ জেলার নামই বদলিয়ে দেব বুঝছেন, গোপালগঞ্জ আর থাকবে না।”\nবিরোধী নেতার এ বক্তব্যের প্রতিবাদে সন্ধ্যা সোয়া ৭টার দিকে গোপালগঞ্জের চৌরঙ্গীতে ছাত্রলীগ আয়োজিত সমাবেশে সংগঠনটির নেতারা বলেন, গোপালগঞ্জ সম্পর্কে কটূক্তি করায় খালেদা জিয়াকে ক্ষমা চাইতে হবে।\n১/১১-র কুশিলবরা আবার সক্রিয়\nবিশেষ প্রতিনিধি ॥ দেশের যেসব কথিত ‘বিশিষ্ট নাগরিক’ সরকারকে ৫ জানুয়ারির নির্বাচন পিছিয়ে দেয়ার পরামর্শ দিয়েছেন তাঁদের কঠোর সমালোচনা করেছেন প্রধানমন্ত্রী শেখ হাসিনা। তিনি বলেন, এক-এগারোর কুশীলবরা আবার সক্রিয় ও সোচ্চার হয়েছেন। এদের ব্যাপারে সবার সজাগ থাকতে হবে। এক-এগারোর কুশীলবরা এখন অনেক কথা বলছেন! কিন্তু শিক্ষার্থীদের পরীক্ষার সময় যখন হরতাল দেয়া হয়েছে, তখন কেন তাঁদের চেতনা জাগ্রত হয়নি? ৫ জানুয়ারি নির্বাচন স্থগিতের পরামর্শ দেয়া কথিত ‘বিশিষ্টজনরা’ দেশে ‘অসাংবিধানিক পন্থা’ চাইছেন কি না সে প্রশ্ন তুলে প্রধানমন্ত্রী বলেন, নির্বাচন একটা পর্যায়ে চলে এসেছে। এখন নির্বাচন বন্ধ করতে হলে অসাংবিধানিক পন্থায় যেতে হবে। বিশিষ্টজনরা কী সেই পন্থায় চান? অবশ্য অসাংবিধানিক পন্থা থাকলেই ‘বিশিষ্টজনদের কদর বাড়ে।’ তাঁদের অবশিষ্ট কাজটুকু হয়ে যায়, গাড়িতে পতাকা লাগাতে পারে। রবিবার সকালে গণভবনে জেএসসি ও জেডিসির পরীক্ষার ফল গ্রহণকালে প্রধানমন্ত্রী এসব কথা বলেন। প্রসঙ্গত, গত শনিবার এক গোলটেবিল বৈঠকে নাগরিক সমাজের প্রতিনিধিদের একটি অংশ সঙ্কট এড়িয়ে রাজনৈতিক সমঝোতার পথ প্রশস্ত করতে ৫ জানুয়ারির নির্বাচন স্থগিতের পরামর্শ দেন। ‘সঙ্কটে বাংলাদেশ, নাগরিক ভাবনা’ শীর্ষক এ বৈঠকে চার ঘণ্টা ধরে আলোচনা করেন ৫৪ জন। এর আয়োজনে ছিল চার সংগঠন সিপিডি, আইন ও সালিশ কেন্দ্র, সুজন ও টিআইবি। এসব বুদ্ধিজীবীর পরামর্শ প্রসঙ্গে প্রধানমন্ত্রী আরও বলেন, কিছু বিশিষ্টজন হঠাৎ করেই বেশ কিছু পরামর্শ দিয়েছেন। এদের মধ্যে অনেককে আগেও দেখা গিয়েছিল এক-এগারোর সময়ও এরা সোচ্চার হয়ে উঠেছিলেন। নাগরিক সমাজের এই প্রতিনিধিদের বিষয়ে প্রধানমন্ত্রীর জিজ্ঞাসা, ওনাদের এ চেতনা এত দেরিতে কেন এলো? যখন হরতাল-অবরোধে পরীক্ষা বন্ধ হয়ে গেল, বাসে আগুন দিয়ে জীবন্ত মানুষ পুড়িয়ে মারল, তখন ওনাদের এ চেতনা কোথায় ছিল? হেফাজত যখন তাণ্ডব করল, আমার আহ্বানের পরও বিরোধীদলীয় নেতা সংলাপে সাড়া দিলেন না, তখন কেন বিশিষ্টজনদের চেতনা জাগ্রত হলো না? (সূত্র: জনকণ্ঠ)\nনিউইয়র্কের মসজিদে মজসিদে দেশ বিরোধী প্রচারণা\nএনওয়াইনিউজ৫২: নিউইয়র্ক শহর বহুজাতিক মানুষের বসবাসস্থল। কিন্তু এখানে বাঙালীদের সংখ্যা কম নয়। মসজিদের সংখ্যাও প্রচুর। কিন্তু, রাজাকার--জামাত-শিবিরচক্র ও উগ্র ধর্মবাদীরা তাদের প্রচারের কেন্দ্রস্থল হিসেবে মসজিদকে বেছে নিয়েছে। কাদের মোল্লার ফাঁসির রায় কার্যকর হওয়ার পর তাদের তৎপরতা বহুগুণে বেড়ে গেছে বলে মুসল্লিদের সূত্রে জানা যায়। ২২ ডিসেম্বর, যু্ক্তরাষ্ট্র ঘাতক দালাল নির্মূল কমিটির আয়োজনে মৃত্যু দণ্ড প্রাপ্ত আসামী আশরাফুজ্জামান খানকে দেশে ফেরত পাঠানোর জন্যে মার্কিন যুক্তরাষ্ট্রকে চাপ প্রয়োগের লক্ষ্যে জ্যামাইকায় স্থানীয় দেশপ্রেমী সচেতন মহলের সমাবেশের পর জানা যায় ১৬৫ স্ট্রিটের একটি মসজিদে এতদ অঞ্চলের জামাত-শিবির ও মৌলবাদী চক্র সমবেত হয়। তারা ঘণ্টার পর ঘণ্টা দেশের বিরুদ্ধে বক্তব্য রাখেন এবং কয়েকজন ইমাম অকথ্য ভাষায় প্রধানমন্ত্রী শেখ হাসিনা ও বঙ্গবন্ধুকে গালাগাল করেন। নাম প্রকাশে অনিচ্ছুক এক মুসল্লি বলেন, 'এই ঘটনার পর যে কোনো ইমামের পিছনেই আমার নামাজ পড়তে খারাপ লাগছে। ইমামদের মুখ থেকে এমন ভাষা বের হয় আমি নিজ কানে না শুনলে বিশ্বাস করতে পারতাম না।" আরো জানা যায়, প্রতি শুক্রবার খুৎবার সময় ছাড়াও প্রায় প্রতি ওয়াক্তেই নামাজের আগে ও পরে ওই চক্রটি দেশবিরোধী প্রচারণা চালিয়ে যাচ্ছে। ইংরেজীতে তাদের রঙ্গিন পোষ্টারও চলে যাচ্ছে নানা ভাষার মানুষের কাছে। স্থানীয় সচেতন মহল মনে করেন, এর বিরুদ্ধে সোচ্চার না হলে এদের এই ধরনের অপপ্রচার বন্ধ হবে না।\nকবি হাসানআল আব্দুল্লাহর বিরুদ্ধে ফরিদা মজিদের সীমাহীন মিথ্যাচার\nঢাকা: (৩ মে, ২০১৪) সম্প্রতি ফেসবুকে ফরিদা মজিদ সীমাহীন মিথ্যাচার করেছেন কবি ও ‘শব্দগুচ্ছ’ সম্পাদক হাসানআল আব্দুল্লাহর বিরুদ্ধে। কোনো প্রকার প্রমাণ উপস্থাপন ছাড়াই তিনি দাবী করেছেন যে গত বইমেলায় প্রকাশিত হাসানআল আব্দুল্লাহর অনুবাদে হুমায়ুন আজাদের ‘নির্বাচিত কবিতা’ গ্রন্থে ফরিদা মজিদের অনুবাদ ব্যবহার করা হয়েছে। গ্রন্থখানা প্রকাশ করেছে বিভাস প্রকাশনী। সম্পাদনা করেছেন মার্কিন কবি স্ট্যানলি এইচ বারকান। মিসেস মজিদ লিখেছেন, “Over the years I had translated several poems of Humayun into English at his request. Now that rogue, Hasan Al Abdullah [Hassanal Abdullah], publishedavolume of Humayun's poems in English, used some of my translations, and used his own name as translator.” এই দাবীর সপক্ষে কোনো প্রমাণ উপস্থাপন তো তিনি করেনই নেই, বরং তার ফেসবুক বন্ধুদের এই ‘চৌর্যবৃত্তির’ (তাঁর ভাষায়) সংবাদ ছড়িয়ে দেবার অনুরোধ জানিয়েছেন। সেইসব বন্ধুরা ন্যূনতম সত্যের যাচাই-বাছাই ছাড়া তা করেও যাচ্ছেন। তাছাড়া ফরিদা কর্তৃক কোনো প্রমাণ ছাড়া ‘that rogue’ বা ‘ওই বদমাশ’ ব্যবহারও সব রকম সভ্যতার পরিপন্থী।\nড্রোন বানাচ্ছে বাংলাদেশ\nঢাকা: এবার মানববিহীন বিমান (ড্রোন) বানাচ্ছে শাহজালাল বিজ্ঞান ও প্রযুক্তি বিশ্ববিদ্যালয়ের (শাবিপ্রবি) তরুণ গবেষক দল। নতুন বছরের শুরুতেই তারা ড্রোনের একটা পরীক্ষামূলক ডিজাইন তৈরি করেছেন। এখন চলছে বিভিন্ন ইলেকট্রনিক ডিভাইস সংযোজনের কাজ। আগামী এপ্রিল মাসে সিলেটের আকাশে তারা ড্রোন ওড়াবেন বলে জানিয়েছেন গবেষক টিমের প্রধান শাবির পদার্থ বিজ্ঞান বিভাগের মাস্টার্সের শিক্ষার্থী সৈয়দ রেজওয়ানুল হক নাবিল। মানববিহীন বিমান (ড্রোন) বানানোর উদ্যোগ নিয়ে গতকাল শুক্রবার বিকেলে সৈয়দ রেজওয়ানুল হক নাবিল বাংলানিউজের সঙ্গে কথা বলেন। ড্রোন তৈরি টিমের তত্ত্বাবধানে রয়েছেন শাবির ইলেকট্রিক্যাল এন্ড ইলেকট্রনিক্স বিভাগের বিভাগীয় প্রধান প্রফেসর ড. মুহম্মদ জাফর ইকবাল। নাবিল ছাড়াও ড্রোন-গবেষক টিমে আরো রয়েছেন পদার্থবিজ্ঞানের ৪র্থ বর্ষের ছাত্র রবি কর্মকার এবং ২য় বর্ষের ছাত্র মারুফ হোসেন রাহাত। তারা সকলেই সাস্ট রোবটিক্স অ্যারোনোটিক্স এন্ড ইন্টারফেসিং রিসার্চ গ্রুপের www.facebook.com/SUSTRoboAero সদস্য। নাবিল জানান, আপাতত আমরা নিজের টাকাতেই শুরু করেছি। কোনো স্পন্সর পেলে এটা আরো বড় আকারে এবং দ্রুত শেষ করা সম্ভব। তবে স্পন্সর না পেলে স্বাভাবিকভাবে এপ্রিলেই শাহজালাল বিশ্ববিদ্যালয়ের আকাশে ড্রোনটি ওড়ানোর আশা করছি। নাবিল বলেন, এই ড্রোন দিয়ে দেশের সীমানা পাহারা দেয়া, ওপর থেকে তাৎক্ষণিক ছবি তোলা সম্ভব হবে। এছাড়া আবহাওয়া সম্পর্কে তথ্য জানা যাবে। দেশের সেনা, বিমান ও নৌবাহিনী এটি ব্যবহার করে তাদের নিরাপত্তা সংক্রান্ত কাজ করতে পারবে। নাবিল উল্লেখ করেন, রেলে যেভাবে নাশকতা বাড়ছে তাতে রেলের নিরাপত্তা নিয়ে উদ্বেগ দেখা দিচ্ছে। ড্রোন দিয়ে রেললাইনের নিরাপত্তা নিশ্চিত করা যাবে। অর্থাৎ রেল লাইনের পাহারার কাজ করবে ড্রোন। এছাড়া আইনশৃঙ্খলা বাহিনী এটা ব্যবহার করে দেশের যে কোনো স্থান পর্যবেক্ষণ করতে পারবে।(সূত্র: ভোরের কাগজ)\nগোপালগঞ্জের নামই বদলে দেবো\nস্টাফ রিপোর্টার ॥ আপনার মেয়েরা এত ঝগড়া করে কেন? এই মেয়েরা ঝগড়া করছ কেন। কিসের জন্য এত কথা বল। চুপ থাকো বেয়াদব কোথাকার। কয় দিন চাকরী করো? কি নাম তোমার? গোপালী? দেশ কোথায়? গোপালগঞ্জ? গোপালগঞ্জের নামই বদলে দেবো! গোপালগঞ্জ থাকবে না। যারা এসব করছে তাদের ওপর আল্লাহর গজব পড়বে। বিরোধীদলীয় নেত্রী ও বিএনপি চেয়ারপার্সন তাঁর বাড়ির নিরাপত্তার দায়িত্বে নিয়োজিত আইনশৃঙ্খলা বাহিনীর উদ্দেশ্যে কথাগুলো বলেন। বেগম জিয়া রবিবার দুপুর তিনটায় নয়াপল্টনের উদ্দেশ্যে গুলশানের বাসভবন থেকে বের হওয়ার চেষ্টা করেন। এ সময় তিনি তাঁর বাড়ির ভেতরে থাকা আইনশৃঙ্খলা বাহিনীর সদস্যদের সঙ্গে বাদানুবাদে জড়িয়ে পড়েন। পুলিশ সদস্যদের উদ্দেশ্যে ধমকের সুরে বলেন, ধাক্কাধাক্কি বন্ধ করেন। ধাক্কাধাক্কি করবেন না। আমরা কেউ ধাক্কাধাক্কি করতে আসিনি। আমাদের গায়ের ওপর উঠে পড়বেন না। দূরে থাকেন। আপনাদের জায়গা যেখানে সেখানে থাকেন। আপনাদের তো রাস্তায় থাকার কথা। বাড়িতে এসে গেছেন কেন? তিনি আরো বলেন, আমরা ডেমোক্রেসি ফর রোড মার্চে এসেছি, আমরা ডেমোক্রেসি ফর মার্চ করছি, কিন্তু আমাকে বাড়ি থেকে বের হতে দেয়া হচ্ছে না। চলছে আমাদের আন্দোলন। বেগম জিয়া নয়াপল্টনে দলের কেন্দ্রীয় কার্যালয়ের উদ্দেশ্যে বাসা থেকে বের হন দুপুর ২টা ৫৫ মিনিটে। এর পর তিনি বাসার ভেতরে রাখা গাড়িতে বসেন কিছুক্ষণ। তার পর গাড়ি থেকে নেমে আইনশৃঙ্খলা বাহিনীর সঙ্গে বাদানুবাদে জড়িয়ে পড়েন। এ সময় তাঁর এক হাতে ছিল জাতীয় পতাকা। বাড়ির উল্টো দিকে অপেক্ষায় থাকা গণমাধ্যমকর্মীদের উদ্দেশ্যে অন্য হাত নেড়ে তিনি পুলিশ সদস্যদের সঙ্গে কথা বলতে শুরু করেন।\nক্ষুব্ধ বেগম জিয়া বলেন, পরিস্থিতি অত্যন্ত ভয়াবহ। আজকে মিথ্যাবাদী সরকার সাংবাদিকদের ওপর নির্যাতন চালাচ্ছে, মা বোনদের ওপর নির্যাতন চালাচ্ছে। দেশের প্রতি, জনগণের প্রতি দরদ আছে আমাদের, মায়া আছে। সে জন্য আমরা জনগণকে গুলি করে হত্যা করতে পারি না। কিন্তু আপনারা যেভাবে হত্যা করছেন, তার জবাব আপনাদের দিতে হবে। প্রতিদিন আপনারা আসবেন, বসে থাকবেন গেটের সামনে। ঠিক আছে। প্রতিদিন আমিও এ রকম বের হব। চলুক, কত দিন চলে। কী মনে করেছেন কী? দেশটা কি আপনাদের একলার? পৈত্রিক সম্পত্তি হয়ে গেছে আওয়ামী লীগের, যে গুণ্ডাবাহিনী দিয়ে আমাদের প্রোগ্রাম বন্ধ করতে চান? পুলিশ বাহিনী দিয়ে প্রোগ্রাম বন্ধ করতে চান? যদি সাহস থাকে, কাউন্টার প্রোগ্রাম করে দেখাতেন। সাহস নেই, দশটা লোকও আসে না। ভাড়াটিয়া লোক ভাড়া করে ডিসি এসপিদের দিয়ে লোক আনায়। বুঝি এটা। না হলে এ রকম করুণ পরিণতি হয়? ১৫৪টা সিট আনকনটেস্টেড হয়ে যায়? আর বাকি রয়েছে কী? বাকিগুলোও করে ফেলবে। ওটা কোন ইলেকশন নয়, এটা যে সিলেকশন হয়েছে, ভাগাভাগির নির্বাচন হয়েছে--এইটা আজকে জাতির কাছে পরিষ্কার। দেশের মানুষের কাছে পরিষ্কার। খাদেলার বক্তৃতার অডিও শুনুন(সূত্র: ভিডিও ও জনকণ্ঠ)\nপুরোটাই ফ্লপ ২৯ তারিখের 'ডেমোক্রেসি ফর মার্স' সমাবেশ\n'ডেমোক্রেসি ফর নাচ'\nনিজস্ব প্রতিবেদন।। নিজ বাড়ির সামনে খালেদা জিয়া বলেন আমাদের 'ডেমোক্রেসি ফর মার্স', যার বাংলা অর্থ দাঁড়ায়, মঙ্গলগ্রহের জন্যে গণতন্ত্র, সমাবেশে যেতে দেয়া হচ্ছে না। তিনি রাগান্বিত ভাষায় অনেকটা মারদাঙ্গা স্টাইলে কর্তব্যরত আইনশৃংখলা রক্ষাকারী বাহিনীর সাথে কথা বলেন। ২৯ ডিসেম্বর, রবিবার সমাবেশ হওয়ার কথা ছিল রাজধানীর নয়াপল্টন বিএনপি'র কেন্দ্রীয় কার্যালয়ের সামনে। কিন্তু সেখানে বিএনপি বা জোটের কোন নেতাকর্মীকে সারাদিনেও দেখা যায়নি। কার্যালয় ছিল যথারীতি তালাবদ্ধ। সমাবেশের কোন প্রস্তুতিও সেখানে ছিল না। ফাঁকা রাস্তায় নাচতে দেখা যায় এক বিএনপি কর্মীকে। অন্যদিকে বিচ্ছিন্নভাবে জোট সমর্থক আইনজীবী ও সাংবাদিকদের জাতীয় প্রেসক্লাব, হাইকোর্ট ও মালিবাগ এলাকায় তৎপর হতে দেখা গেছে। এ সময় জোটের অন্যতম শরীক জামায়াত-শিবির এর কর্মীরা সহিংসতায় লিপ্ত হয়। পুলিশ বাধা দিলে সংঘর্ষে মালিবাগে এক শিবিরকর্মী নিহত এবং অপর দুই স্থানে ১০ জন আহত হয়েছে। এছাড়া রাজধানীতে এই কর্মসূচি ঘিরে আর কোন সহিংস ঘটনা ঘটেনি। রাজধানীর প্রতিটি প্রবেশ পথে নাশকতার আশংকায় যানবাহনে তল্লাশি চালায় পুলিশ। অনেকের দেহ তল্লাশি করা হয়। তবে ১৮ দলের কর্মীরা রাজপথে না থাকলেও গতকাল দিনভর ওইসব এলাকা ছিল আওয়ামী লীগ ও এর সমর্থক সংগঠনের দখলে।\nবিএনপি চেয়ারপারসন ও বিরোধী দলীয় নেত্রী বেগম খালেদা জিয়া গত মঙ্গলবার সন্ধ্যায় গুলশান কার্যালয়ে প্রেস ব্রিফিংয়ে 'গণতন্ত্রের অভিযাত্রা' কর্মসূচি ঘোষণা করেন। গতকাল নয়াপল্টন বিএনপি কার্যালয়ের সামনে রাজধানীসহ সারাদেশ থেকে বিএনপিসহ ১৮ দলের নেতাকর্মীদের জাতীয় পতাকা হাতে সমাবেশে উপস্থিত হওয়ার ঘোষণা দিয়েছিলেন তিনি। ওই সমাবেশ বেগম খালেদা জিয়ার নেতৃত্বে হওয়ার কথা ছিল। কিন্তু পুলিশসহ আইন-শৃঙ্খলা বাহিনীর শক্ত অবস্থান ও ধরপাকড়ের ফলে নেতাকর্মীরা মাঠে নামেননি। কেন্দ্রীয় নেতাদেরও দেখা যায়নি। দুপুরে বিএনপির কেন্দ্রীয় কার্যালয় নয়াপল্টন থেকে ফকিরাপুল যাওয়ার পথে বিরোধী দলীয় নেতার উপদেষ্টা ইনাম আহমেদ চৌধুরীকে পুলিশ গ্রেফতার করে। অবশ্য সন্ধ্যার পর তাকে ছেড়ে দেয়া হয়। এছাড়া নয়াপল্টন থেকে মহিলা দলের তিন নেত্রীকে গ্রেফতার করা হয়। এক শীর্ষ পুলিশ কর্মকর্তা জানান, এরশাদের আমলের শুরুর দিকে এ ধরনের কর্মসূচিতে ব্যাপক ধরপাকড় করা হতো। বর্তমান সরকারের আমলে একই ঘটনা ঘটছে। এটা নতুন কিছু নয় বলে তিনি জানান। (ইত্তেফাক, জনকণ্ঠ, ছবি: বিডিনিউজ২৪ )\n১ জানুয়ারী শপথ নেবেন নিউইয়র্কের নতুন মেয়র ডি ব্লাজিও\nএনওয়াইনিউজ৫২: বহু প্রতীক্ষার পর নিউইয়র্কের মেয়রের পরিবর্তন হতে যাচ্ছে। জানুয়ারীর এক তারিখে শপথ নেবেন নতুন মেয়র বিল ডি ব্লাজিও। এর আগে নভেম্বরে তিনি বিপুল ভোটে তাঁর নিকটতম রিপাবলিকান প্রতিদ্বন্দ্বীকে পরাজিত করেন। তিনি পান ৭৩ শতাংশ ভোট। নিউইয়র্ক সিটির সংবিধানে যদিও দুইবারের বেশী মেয়র থাকার নিয়ম নেই, তথাপি পূর্বতন মেয়র, বিশ্বের ১৩ তম ধনী, মাইক ব্লুমবার্গ নিজের জন্যে সেই সংবিধান পরিবর্তন করে সর্বমোট তিন টার্মে ১২ বছর এই পদে অধিষ্ঠিত ছিলেন। এ সময়ে তাঁর ব্যক্তিগত সম্পদ ৪ বিলিয়ন থেকে বেড়ে হয় ৩১ বিলিয়ন ডলার। অনেকই ধারণা করছেন ব্লুমবার্গের পরিবর্তনের সাথে সাথে সিটি পাবে একজন জনগণের মেয়র, প্রায় ধ্বংসপ্রাপ্ত পাবলিক সেক্টরগুলো যিনি পুনরায় উজ্জীবিত করে তুলবেন। ব্লাজিও সেই মতে প্রতিশ্রুতি দিয়ে ইতিমধ্যেই স্কুল বোর্ড চ্যান্সেলরের পরিবর্তন সহ বেশ কিছু পরিবর্তনের আভাস দিয়েছেন। উল্লেখ্য তাঁকে শপথ পাঠ করাবেন প্রাক্তন প্রেসিডেন্ট বিল ক্লিন্টন।\nশব্দগুচ্ছ পুরস্কার পেলেন কলকাতার কবি শম্ভু রক্ষিত\nপুরস্কার ঘোষণা করছেন সৈয়দ মোহম্মদউল্লাহ\nশব্দগুচ্ছ কবিতা পুরস্কার ২০১৩ পেলেন কবি শম্ভু রক্ষিত। ১৯৭১ সালে তাঁর প্রথম কাব্যগ্রন্থ 'সময়ের কাছে কেন আমি বা কেন আমরা' প্রকাশিত হয়। দু'বছর পর বেরোয় তাঁর সবচে' আলোচিত গ্রন্থ 'প্রিয় ধ্বনির জন্যে কান্না'। নিজস্ব একটি ভাষা তৈরীর ভেতর দিয়ে তাঁর কবিতা এগিয়ে গেছে। কলকাতার অদূরে বিরিঞ্জিবেড়িয়া গ্রামে বসে তিনি নক্ষত্রমালার সাথে কবিতার ভাষা বুনছেন বহু বছর ধরে। ৪২ বছর ধরে সম্পাদনা করছেন কবিতাপত্র 'মহাপৃথিবী'। গত দু'বছরে 'শব্দগুচ্ছ' পত্রিকায় প্রকাশিত তাঁর কবিতার জন্যে তিনি এ পুরস্কার পেলেন। ২১ ডিসেম্বর শব্দগুচ্ছ অফিসে বিজয় দিবস উপলক্ষ্যে আয়োজিত এক অনুষ্ঠানে প্রবীণ সংবাদিক, যুক্তরাষ্ট্র থেকে প্রকাশিত প্রথম বাংলা পত্রিকার সম্পাদক সৈয়দ মোহম্মদউল্লাহ এই পুরস্কার ঘোষণা করেন। অনুষ্ঠানে অন্যান্যদের মধ্যে উপস্থিত ছিলেন নিউইয়র্ক থেকে প্রকাশিত 'প্রথম আলো' সম্পাদক মোহাম্মাদ আতাউর রহমান, 'আধুনিক' সম্পাদক ভূঁইয়া আহসান হাবীব, নাজনীন সীমন, মৌগন্ধা চ্যাটার্জী, আনিসুর রহমান অপু, শিল্পী দম্পতি শহিদুল সরকার ও সাকিনা ডেনী, এবং সুবক্তগীন সাকি প্রমুখ। উল্লেখ্য ২০০১ সাল থেকে প্রতি দু'বছর অন্তর অন্তর এ পুরস্কার প্রদান করা হয়। আগামী গ্রীষ্মে কলকাতায় এক বিশেষ অনুষ্ঠানের মাধ্যমে কবির হাতে পুরস্কারে চেক ও ক্রেস্ট তুলে দেয়া হবে বলে শব্দগুচ্ছ থেকে জানানো হয়।\nএকুশে বইমেলায় প্রকাশিত হচ্ছে কবি হাসানআল আব্দুল্লাহ'র চারখানা বই\nএনওয়াইনিউজ৫২.কম: অমর একুশে বইমেলায় প্রকাশিত হচ্ছে কবি হাসানআল আব্দুল্লাহ'র চারখানা গ্রন্থ। এর মধ্যে দু'খানা গ্রন্থের সংস্করণ সহ নতুন গ্রন্থ থাকছে দু'খানা। তাঁর 'নির্বাচিত কবিতা'র দ্বিতীয় সংস্করণ প্রকাশ করছে অনন্যা প্রকাশনী এবং বহুল আলোচিত গ্রন্থ 'স্বতন্ত্র সনেট'-এর তৃতীয় ও বর্ধিত সংস্করণ প্রকাশ করছে ধ্রবপদ। এই সংস্করণে ৭৩টি নতুন সনেট সহ, মোট সনেট থাকছে ২০৩টি। প্রকাশিত হচ্ছে কবির লেখা দ্বিতীয় উপন্যাস 'ডহর'। উল্লেখ্য কবির প্রথম উপন্যাস 'আহত মুকুল' বেরিয়েছিলো ১৯৯৮ সালে। 'ডহর'-এর বেশ কিছু অংশ নিউইয়র্ক থেকে প্রকাশিত একটি সাপ্তাহিকে ধারাবাহিক ভাবে প্রকাশিত হচ্ছিলো, এবং হঠাৎ কবিকে কিছু না-জানিয়ে মাঝপথে প্রকাশনা স্থগিত করা হয়।বিস্তারিত\nআবার ওঁরা এক সাথে!\nআরো খবর—234567


ওয়াজেদ মিয়া বিজ্ঞান গবেষণা কেন্দ্রের নতুন তিন প্রজেক্ট\nবিজ্ঞান চর্চার জন্য আধুনিক প্রযুক্তিসমৃদ্ধ গবেষণাগারের বিকল্প নেই। একজন গবেষককে তার গবেষণার জন্য নানা রকম যন্ত্রপাতির সাহায্য নিতে হয়। এসব ব্যয়বহুল যন্ত্রপাতি একক কোনো ব্যক্তির পক্ষে সংগ্রহ করা দুঃসাধ্য। এজন্য গবেষণার যাবতীয় সহায়ক যন্ত্রপাতিসমৃদ্ধ একটি গবেষণাগার হতে পারে গবেষকদের জন্য আশীর্বাদস্বরূপ। জাহাঙ্গীরনগর বিশ্ববিদ্যালয়ে অবস্থিত ‘ওয়াজেদ মিয়া বিজ্ঞান গবেষণা কেন্দ্র’ এমন একটি গবেষণাগার, যেখানে বিজ্ঞানের সব শাখার গবেষকদের জন্য রয়েছে সব ধরনের সুযোগ-সুবিধা। বলা হয়, এটি দক্ষিণ এশিয়ার সবচেয়ে বড় বিজ্ঞান গবেষণাগার। গবেষণা কেন্দ্রটির নামকরণ করা হয়েছে প্রয়াত পরমাণু বিজ্ঞানী ড. ওয়াজেদ মিয়ার নামানুসারে।\nবাংলাদেশ সরকারের অর্থায়নে প্রায় ১৫ কোটি টাকা ব্যয়ে নির্মিত এ গবেষণা কেন্দ্রের ভবনটি ছয়তলাবিশিষ্ট। এতে রয়েছে বিভিন্ন ধরনের অত্যাধুনিক ২৫টি যন্ত্র। এর মধ্যে রয়েছে সিঙ্গেল ক্রিস্টাল এক্স-রে ডিফ্রাকশন, পাউডার এক্স-রে ডিফ্রাকশন, অ্যাটমিক অ্যাবজর্পশন স্পিক্টরোফটোমিটার, হাই পারফরম্যান্স লিকুইড ক্রোমাটোগ্রাফি সিস্টেম (এইচপিএলসি), এফটিআইআর ইত্যাদি।\nগবেষণা কেন্দ্রটিতে বর্তমানে পরিচালক হিসেবে আছেন প্রখ্যাত পদার্থবিদ ড. এএ মামুন। গবেষণা কেন্দ্রের সার্বিক বিষয়ে আলাপকালে ড. মামুন বলেন, আমাদের গবেষণা কেন্দ্রটিতে জাবির শিক্ষক-শিক্ষার্থী ছাড়াও বাংলাদেশের যেকোনো বিজ্ঞান গবেষকের গবেষণার সুযোগ রয়েছে। আমরা চাই, কেন্দ্রটির মাধ্যমে সারা দেশের গবেষকরা উপকৃত হোক। এর আগে বাংলাদেশে এত বড় গবেষণাগার ছিল না। এটিকে আমরা এমন পর্যায়ে নিয়ে যেতে চাই, যেন এর মাধ্যমে বাংলাদেশে বিজ্ঞান গবেষণার জোয়ার সৃষ্টি হয়।\nগবেষণা কেন্দ্রে নতুন কী সংযোজন হচ্ছে জানতে চাইলে ড. মামুন বলেন, আমরা নতুন তিনটি প্রজেক্ট নিয়ে কাজ করতে যাচ্ছি। সেগুলো হলো কম্পিউটেশনাল সায়েন্স, সাইবার সিকিউরিটি ও রোবোটিকস। কম্পিউটেশনাল সায়েন্স হচ্ছে অ্যাডভান্স কম্পিউটিং দক্ষতা, যা মডেল ও সিমুলেশনের উন্নয়নের মাধ্যমে জটিল সমস্যার সমাধান করতে পারে। সাইবার সিকিউরিটির আন্ডারে আমরা কাজ করব কীভাবে, সাইবার জগতে অপরাধপ্রবণতা প্রতিরোধ করা যায় এবং তথ্যের নিরাপত্তা নিশ্চিত করা যায় তা নিয়ে। আর রোবোটিকস নিয়ে আমাদের গবেষণা হবে আর্টিফিশিয়াল ইন্টেলিজেন্স বা কৃত্রিম বুদ্ধিমত্তাকেন্দ্রিক। ইন্ডাস্ট্রিয়াল রোবট আমাদের গবেষণার আওতায় থাকবে না।\nনতুন তিন প্রজেক্টের অগ্রগতি কত দূর জানতে চাইলে তিনি বলেন, কম্পিউটেশনাল সায়েন্সের কাজের জন্য এরই মধ্যে কম্পিউটার ও প্রয়োজনীয় যন্ত্রপাতি আনা হয়ে গেছে। আর সাইবার সিকিউরিটি ও রোবোটিকস নিয়ে আমরা সিঙ্গাপুরের একটি বিশ্ববিদ্যালয়ের সঙ্গে আলোচনা করছি। আমাদের জনবলের ঘাটতি রয়েছে তাই দ্রুত কাজগুলো করতে পারছি না। এখানে মাত্র তিনজন বৈজ্ঞানিক কর্মকর্তা রয়েছেন, যা প্রয়োজনের তুলনায় খুবই অপ্রতুল। ইউজিসির কাছে আমরা আবেদন করেছি, যেন আমাদের জনবল বাড়ানো হয়।\nএগিয়ে যাচ্ছে বিশ্ব। বাংলাদেশও বিজ্ঞান ও প্রযুক্তিতে উন্নত বিশ্বের সঙ্গে তাল মিলিয়ে এগিয়ে যাবে এমনটাই আশা ড. এএ মামুনের।


রাজবাড়ীতে মানবসম্পদ উন্নয়নে আলোচনা সভা\nরাজবাড়ীর বালিয়াকান্দি উপজেলার বহরপুরে ‘মানব সম্পদ উন্নয়নে আমাদের করণীয়’ শীর্ষক আলোচনাসভা অনুষ্ঠিত হয়েছে। গত শুক্রবার বিকেল সাড়ে ৫টায় সোনার বাংলা সমাজ কল্যাণ ও ক্রীড়া সংসদের আয়োজনে বহরপুর রেলওয়ে ফুটবল মাঠে এ আলোচনা সভা অনুষ্ঠিত হয়।\nকল্যাণ ও ক্রীড়া সংসদের আহ্বায়ক হেলাল খন্দকারের সভাপতিত্বে প্রধান অতিথির বক্তব্য দেন অর্থ মন্ত্রণালয়ের অতিরিক্ত সচিব ড. শেখ মো. রেজাউল করিম। তিনি বলেন, আগামী জুন মাসে দেশের ইতিহাসে সবচেয়ে বড় বাজেট ঘোষনা করা হবে। ৫ লাখ ২২ হাজার কোটি টাকার একটি বাজেট অর্থ মন্ত্রণালয় তৈরি করেছেন বলে জানান অর্থ মন্ত্রনালয়ের অতিরিক্ত এ সচিব।\nআলোচনায় ব্র্যাকের নির্বাহী পরিচালক ও মুখপাত্র মো. সিরাজুল ইসলাম, বাংলাদেশ নিম ফাউন্ডেশনের চেয়ারম্যান ড. নিম হাকিম, জেলা পরিষদের চেয়ারম্যান এম এ হান্নান মোাল্লা প্রমুখ বক্তব্য রাখেন।


তৃতীয় ওয়ানডের আগে ফিরলেন সৌম্য সরকার\nপ্রথম দুই ওয়ানডে জিতে সিরিজ নিশ্চিত হয়ে গেছে বাংলাদেশের। ব্যাট-বলে সফরকারীদের চেয়ে অনেকটা এগিয়ে থেকেই সিরিজ নিজেদের করে নিয়েছে টাইগাররা। তবুও জিম্বাবুয়েকে হোয়াইটওয়াশ করার লক্ষ্য নিয়ে আগামী ৬ মার্চ সিলেটে সিরিজের শেষ ওয়ানডে খেলতে মাঠে নামবেন মাশরাফিরা। সেই ওয়ানডের জন্য আজ বাংলাদেশের দল ঘোষণা করেছে বিসিবি। প্রথম দুই ওয়ানডের স্কোয়াড অপরিবর্তিত রেখে শুধু সৌম্য সরকারকে নতুন করে যোগ করা হয়েছে।\nসদ্য বিয়ের পিঁড়িতে বসা সৌম্য জিম্বাবুয়ের বিপক্ষে টেস্ট এবং প্রথম দুই ওয়ানডেতে দলের অংশ ছিলেন না। এবার তৃতীয় ওয়ানডের আগে আবারও দলে ফিরে আসলেন এই ব্যাটসম্যান। ২০১৯ সালের জুলাইয়ে শ্রীলংকার বিপক্ষে শেষ ওয়ানডে খেলেছিলেন তিনি।\nতৃতীয় ওয়ানডের জন্য ঘোষিত বাংলাদেশ দল\nমাশরাফি বিন মর্তুজা (অধিনায়ক), তামিম ইকবাল, নাজমুল হোসেন শান্ত, মাহমুদউল্লাহ, মুশফিকুর রহিম, মোহাম্মদ মিঠুন, লিটন দাস, তাইজুল ইসলাম, আফিফ হোসেন, নাইম শেখ, আল আমিন হোসেন, মোহাম্মদ সাইফউদ্দিন, শফিউল ইসলাম, মেহেদী হাসান মিরাজ, মোস্তাফিজুর রহমান, সৌম্য সরকার।\nফুটবল, সিরি আ ভেরোনা — বোলোনিয়া\nলা লিগার শেষ অংকের নাটকের আগে জিদানের বিদায়ের ঘোষণা?\nনাটকীয় জয়ে সবার ওপরে অ্যাটলেটিকো, দুইয়ে রিয়াল, ছিটকে গেল বার্সা\nইউরোপিয়ান শীর্ষ লিগঃ কারা জিতছে শিরোপা, চ্যাম্পিয়নস লিগে খেলছে কারা?\nবার্ষিক হালনাগাদের পর টেস্ট র‍্যাঙ্কিংয়ের শীর্ষেই ভারত, পয়েন্ট হারাল বাংলাদেশ\nবিশ্বকাপ বাছাইপর্বের জন্য আর্জেন্টিনার ৩০ জনের প্রাথমিক দলে নেই দিবালা-ইকার্দি\nমাদ্রিদ ফ্যান কিন্তু বাবার ইচ্ছা খেলে গেলেন বার্সেলোনার জার্সিতে


পুলিশে ২৪ ঘণ্টায় সর্বোচ্চ ৪০৯ জনসহ মোট আক্রান্ত ৭০২১ জন পুলিশে ২৪ ঘণ্টায় সর্বোচ্চ ৪০৯ জনসহ মোট আক্রান্ত ৭০২১ জন – এন.কে. টেলিভিশন\nপুলিশে ২৪ ঘণ্টায় সর্বোচ্চ ৪০৯ জনসহ মোট আক্রান্ত ৭০২১ জন\nপ্রতিবেদক:এখন পর্যন্ত বাংলাদেশ পুলিশের মোট ৭ হাজার ২১ সদস্যের করোনা শনাক্ত হয়েছে। গতকাল পর্যন্ত এ সংখ্যা ছিল ৬ হাজার ৬১২। শেষ ২৪ ঘণ্টায় নতুন করে আরও ৪০৯ জনের শরীরে করোনা শনাক্ত হয়, যা এযাবৎকালে একদিনে সর্বোচ্চ।\nমঙ্গবার (৯ জুন) পুলিশের একটি সূত্র গণমাধ্যমকে এ তথ্য জানায়। রোববার পর্যন্ত শনাক্তদের মধ্যে ৩ হাজার ৪৯ জন সুস্থ হয়েছেন।\nপুলিশ সদর দফতর ও ডিএমপি সূত্রে জানা যায়, করোনা শনাক্ত পুলিশ সদস্যদের মধ্যে ঢাকা মেট্রোপলিটন পুলিশের (ডিএমপি) ১৮শ’ ৫০ জন রয়েছেন।\nসূত্র আরও জানায়, মঙ্গলবার পর্যন্ত মোট ২ হাজার ৯১৩ পুলিশ সদস্য করোনার উপসর্গ নিয়ে আইসোলেশন ইউনিটে ভর্তি রয়েছেন। এছাড়া আক্রান্তদের সংস্পর্শে গিয়ে কোয়ারেন্টিনে রয়েছেন ৮ হাজার ৯০ জন।\nকরোনায় এখন পর্যন্ত প্রাণ হারিয়েছেন পুলিশে কর্মরত ও সংযুক্ত মোট ১৯ সদস্য। এদের ১৮ জন পুলিশ ও ১ জন পুলিশে সংযুক্ত সিভিল কর্মকর্তা।\nপুলিশ সদর দফতর জানায়, পুলিশ সদস্যদের মধ্যে করোনা সংক্রমণের ঝুঁকি কমাতে মহাপরিদর্শক (আইজিপি) ড. বেনজীর আহমেদের নির্দেশে বিভিন্ন ধরনের প্রতিরোধমূলক ব্যবস্থা নেওয়া হয়েছে। একই সঙ্গে আক্রান্ত পুলিশদের জন্য সর্বোত্তম সেবা নিশ্চিত করতে বেসরকারি হাসপাতাল ভাড়া করাসহ সব পুলিশ হাসপাতালগুলোতে চিকিৎসার জন্য পর্যাপ্ত পরিমাণ উন্নত চিকিৎসা সরঞ্জাম সংযোজন করা হয়েছে।


অসুস্থ হলে চিকিৎসা পাবে জানে বলেই মানুষের সাহস ফিরেছে: স্বাস্থ্যমন্ত্রী | bangla.bdnews24.com\nPublished: 06 Oct 2020 09:16 PM BdST Updated: 06 Oct 2020 09:16 PM BdST\nঅসুস্থ হলে হাসপাতালে ‘চিকিৎসা পাবে জানে’ বলেই করোনাভাইরাসের ভীতি কাটিয়ে মানুষের সাহস ফিরেছে বলে দাবি করেছেন স্বাস্থ্যমন্ত্রী জাহিদ মালেক।\nকরোনাভাইরাসের দ্বিতীয় ঢেউ মোকাবেলায় দেশের ‘স্বাস্থ্য খাত পুরোপুরি প্রস্তুত আছে’ বলেও দাবি করেছেন তিনি।\nমঙ্গলবার এক সেমিনারে জাহিদ মালেক বলেন, “নভেল করোনাভাইরাস সংক্রমণ ঠেকাতে স্বাস্থ্য বিভাগ ভালো কাজ করেছে বলেই করোনাভাইরাসের সংক্রমণ নিয়ন্ত্রণে রাখা গেছে। করোনাভাইরাস সংক্রমণ নিয়ন্ত্রণে থাকায় অর্থনীতিও সচল আছে। বিশ্বের অনেক দেশ, এমনকি আমেরিকার জিডিপিও মাইনাসে। আমাদের ৬ এর বেশি, জিডিপি কমলেও প্লাসে আছে।\n“এই অবস্থানে থাকার পেছনে স্বাস্থ্য বিভাগের বিরাট ভূমিকা আছে। মানুষ সাহস ফিরে পেয়েছে, কারণ তারা জানে অসুস্থ্ হলে হাসপাতাল প্রস্তুত আছে, সেখানে যেতে পারবেন। চিকিৎসা আছে, হাসপাতালের বাইরে কেউ মরে পড়ে থাকেনি। আমদানি-রপ্তানি শুরু হয়ে গেছে, দোকানপাট খুলে গেছে। খাদ্যে বাম্পার ফলন হয়েছে, তৈরি পোশাক খাতে রপ্তানি আদেশ বাড়ছে।”\n‘নভেল করোনার দ্বিতীয় ঢেউ মোকাবেলা ও প্রস্তুতি’ শীর্ষক ওই সেমিনারে স্বাস্থ্যমন্ত্রী বলেন, “আসছে শীতে বিয়ে, পিকনিকসহ কিছু সামাজিক আচার অনুষ্ঠান বাড়বে। এ কারণে রোগীর সমাগম বেশি হওয়ায় সংক্রমণও বাড়তে পারে।\n“ফার্স্ট ওয়েভ কবে শেষ হবে তা এখনও আমরা জানি না। বাঙালি জাতি পদ্মা-মেঘনার ঢেউ আছে তা মোকাবেলা করে, সাগরের ঢেউ আছে তা মোকাবেলা করে। করোনা মোকাবেলা করে যাচ্ছে, সেকেন্ড ওয়েভও আমরা ভালোভাবে মোকাবেলা করে যাব ইনশাআল্লাহ।”\nস্বাস্থ্য খাত নিয়ে আত্মবিশ্বাসী জাহিদ মালেক বলেন, “চিকিৎসকসহ পুরো স্বাস্থ্য সেবা খাত প্রস্তুত আছে। আমরা এ বিষয়ে সচেতনতা শুরু করেছি। ডিজি অফিস সারা দেশে এ বিষয়ে চিঠি দিয়েছে। কমিটিগুলো কাজ করছে। আমাদের মন্ত্রণালয়ও কাজ করছে।”\nবাংলাদেশ মেডিকেল কলেজ অ্যাসোসিয়েশনের সভাপতি এম এ মুবিন খানের সভাপতিত্বে সেমিনারে অন্যদের মধ্যে দুর্যোগ ও ত্রাণ প্রতিমন্ত্রী ডা. এনামুর রহমান, সংসদ সদস্য আনোয়ার খান, প্রধানমন্ত্রীর ব্যক্তিগত চিকিৎসক ডা. এবিএম আব্দুল্লাহ, স্বাস্থ্য অধিদপ্তরের মহাপরিচালক এবিএম খুরশীদ আলম, স্বাস্থ্য শিক্ষা বিভাগের মহাপরিচালক ড. এনায়েত হোসেন বক্তব্য রাখেন।


ডব্লিউসিআইটি ২০২১ সম্মেলনের আয়োজক বাংলাদেশ – টেক শহর\nটেক শহর কনটেন্ট কাউন্সিলর : বাংলাদেশ কম্পিউটার সমিতি (বিসিএস) ও তথ্যপ্রযুক্তি বিভাগের যৌথভাবে ‘ওয়ার্ল্ড কংগ্রেস অন ইনফরমেশন টেকনোলজি (ডব্লিউসিআইটি) আয়োজন করবে। আন্তর্জাতিক এই সম্মেলন ডব্লিউসিআইটি প্রযুক্তি বিশ্বের অলিম্পিক হিসেবে খ্যাত।\nআইসিটি খাতে শ্রেষ্ঠ বক্তাদের মধ্যে প্রায় শতাধিক বক্তা সম্মেলনটিতে নিজেদের বক্তব্য উপস্থাপন করবেন। আয়োজনের সার্বিক পরিস্থিতি পর্যবেক্ষণে বাংলাদেশে এসেছেন ওয়ার্ল্ড ইনফরমেশন টেকনোলজি অ্যান্ড সার্ভিস অ্যালায়েন্সের (উইটসা) মহাসচিব ড. জেমস এইচ. পয়জান্ট।\nমঙ্গলবার ধানমন্ডির বিসিএস ইনোভেশন সেন্টারে বিসিএসসহ দেশের অন্যান্য তথ্যপ্রযুক্তি সংশ্লিষ্ঠ সংগঠন ও সংস্থার নেতৃবৃন্দের সঙ্গে উইটসার মহাসচিব অভিজ্ঞতা বিনিময় করেন।\nউইটসার ড. জেমস এইচ. পয়জান্ট বলেন, বাংলাদেশ ডব্লিউসিআইটি ২০২১ আয়োজন করতে ইতোমধ্যে প্রস্তুতি গ্রহণ করেছে। ‘ডিজিটাল বাংলাদেশ’ তথ্যপ্রযুক্তিতে অনেক দেশের রোল মডেল। এখানে তথ্যপ্রযুক্তি নিয়ে কাজ করতে সরকারের স্বদিচ্ছা রয়েছে। বেসরকারি খাতেও ব্যবসায়ীরাও এই খাতকে সমৃদ্ধ করতে কাজ করে যাচ্ছেন।\nঅভিজ্ঞতা বিনিময় সভায় বিসিএস সহ-সভাপতি ইউসুফ আলী শামীম, মহাসচিব মোশারফ হোসেন সুমন, কোষাধ্যক্ষ মো. জাবেদুর রহমান শাহীন, পরিচালক মো. আছাব উল্লাহ্ খান জুয়েল, মো. মোস্তাফিজুর রহমানসহ সিটিও ফোরামের সভাপতি তপন কান্তি সরকার, আইএসপিএবিএ’র মহাসচিব এমদাদুল হক, বিসিএর প্রাক্তন সভাপতিসহ আরও অনেকে ছিলেন।\nএজেড/ এপ্রিল ২৪/২০১৯/১৮১০


Masterchef Kunal Kapoor gives solution to avoid sticking of rice to the pot while cooking fried rice arcফ্রায়েড রাইস রান্নার সময় কড়াইয়ের গায়ে চাল আটকে যায়? রইল মাস্টারশেফের সমাধান – News18 Bangla\nFried Rice Cooking Tips: ফ্রায়েড রাইস রান্নার সময় কড়াইয়ের গায়ে চাল আটকে যায়? রইল মাস্টারশেফের সমাধান\nFried Rice Cooking Tips: উপাদান সহজলভ্য এবং রান্না করাও বেশি জটিল নয় বলে গৃহিণীদেরও পছন্দের ডিশ এটি\nFried Rice Cooking Tips: অনেকেরই সমস্যা হল, রাঁধতে গিয়ে পাত্রে চাল লেগে যায়৷ সাধারণ হেঁসেলি ভাষায় আমরা যাকে বলি ‘চাল ধরে যাওয়া’৷\nLast Updated : November 18, 2021, 07:37 IST\nবাড়িতে অতিথি আসুক অথবা নিজেদের স্বাদ বদলানো-পদ হিসেবে ফ্রায়েড রাইসের (fried rice) জুড়ি নেই৷ উপাদান সহজলভ্য এবং রান্না করাও বেশি জটিল নয় বলে গৃহিণীদেরও পছন্দের ডিশ এটি৷ তবে অনেকেরই সমস্যা হল, রাঁধতে গিয়ে পাত্রে চাল লেগে যায়৷ সাধারণ হেঁসেলি ভাষায় আমরা যাকে বলি ‘চাল ধরে যাওয়া’৷\nআরও পড়ুন : শীত এলেই নাক দিয়ে জল পড়ে? সর্দির কষ্ট কমাতে কিছু ঘরোয়া টোটকা\nযদি পুড়ে না গিয়ে পাত্রের গায়ে রান্নার সময় চাল লেগে যায়, তাহলে স্বাদের রকমফের বিশেষ হয় না৷ কিন্তু অনেকটা চাল নষ্ট হয়৷ শেষ অবধি ওই পাত্র মাজতে গিয়েও দফারফা হয়ে যায় গিন্নির৷\nআরও পড়ুন : বাতের ব্যথা, দন্তশূল থেকে উচ্চরক্তচাপ-শীতের ব্যাধিদের দূরে রাখতে খান বেদানা\nসমস্যার সমাধান বলেছেন শেফ কুণাল কপূর ( MasterChef India Judge Kunal Kapoor)৷ ‘মাস্টারশেফ ইন্ডিয়া’-র বিচারক পদে থাকা কুণাল ইনস্টাগ্রামে ‘কুণালস টিপস অ্যান্ড ট্রিকস’ সিরিজে এই টিপস শেয়ার করেছেন৷ বলেছেন, ‘‘আমি জানি আপনাদের অনেকেরই ফ্রায়েড রাইস রান্নার সময় পাত্রে চাল আটকে যায়৷ তাই, সাধারণ সমাধান থাকল এখানে৷’’\nআরও পড়ুন : জলপানিতে উচ্চপাঠ , আজ প্রবাসী ইঞ্জিনিয়ার নিজে দরিদ্র মেধাবীদের সমস্যার মরূদ্যান\n# সবার প্রথমে গ্যাসের আঁচ বাড়িয়ে যে পাত্রে রান্না করবেন, সেটি গরম করে নিন৷\n# পাত্রে কয়েক ফোঁটা তেল দিন৷ এ বার হাতা বা খুন্তির সাহায্যে অথবা পাত্রটিকে ধরে নাড়িয়ে তেলটি তার সারা গায়ে ছড়িয়ে দিন৷\n# কিছু ক্ষণের জন্য পাত্রটিকে সরিয়ে রাখুন৷\n# তার পর যখন রাঁধতে শুরু করবেন, পাত্র বসান আঁচে৷ এ বার যে পদ্ধতিতে রান্না করেন, সেভাবেই করুন৷ দেখবেন, ফ্রায়েড রাইসের চাল আর আটকাবে না কড়াইয়ের গায়ে৷\n# তা হলে বিভিন্ন রকম সসের সংমিশ্রণে চাইনিজ ফ্রায়েড রাইস অথবা বাঙালি স্বাদের মিষ্টি মিষ্টি সাদা ভাত, যে ভাবেই রাঁধুন না কেন, কড়াইয়ের গায়ে চাল আটকে যাবে না৷\nFirst published: November 18, 2021, 07:35 IST\ncooking tipsFried Rice


XM MT5 আইপ্যাড ডাউনলোড করুন - ট্রেডে সফলতা\nমার্চ 10, 2019 ট্রেডিং টুলস লেখক ফাহিম শের 99594 দর্শকরা\nস্মিথ বলছেন. “সিয়াটেল এর নিষ্করুণ বিক্ষোভ-gooder-আইএসএস এর XM MT5 আইপ্যাড ডাউনলোড করুন আরও প্রমাণ.” অনুরূপ পণ্য বা সেবাগুলোর জন্য ওয়েব ( Web) অনুসন্ধান\nশেয়ারবাজার রিপোর্ট: টানা অস্থিরতার পর আজ সপ্তাহের তৃতীয় কার্যদিবসে ঢাকা স্টক এক্সচেঞ্জে (ডিএসই) সূচকের ১১১ পয়েন্ট বৃদ্ধি পেয়েছে। গুটিকয়েক কোম্পানি ছাড়া সবগুলোর দরই ছিলো ঊর্ধ্বমুখীর ধারায়। কিন্তু লেনদেনে দেখা গেছে উল্টো চিত্র। একদিনের ব্যবধানে ১৪৭ কোটি টাকা কমে গেছে দৈনিক লেনদেন। আজ সপ্তাহের তৃতীয় কার্যদিবসে ডিএসইতে সূচকের উত্থানে লেনদেন শেষ হয়েছে। এদিন লেনদেনের শুরু থেকেই ক্রয়… বুড়ো মানুষের4র্থ এবং আইফোন6এর তুলনায় ছোট\nXM MT5 আইপ্যাড ডাউনলোড করুন - ফরেক্স ট্রেডিং বাংলা টিউটোরিয়াল\n১৯৫৯ সালের ফেব্রুয়ারিতে বিলাসবহুল এক মার্কিন ক্রুজে মারিতার কিউবায় আসা। ‘এল কমান্দান্তে’র সঙ্গে এক রাতের জাহাজি প্রেম, পরের দিন দেশে ফিরে গেলেও প্রাইভেট প্লেনে তাকে ফের হাভানায় উড়িয়ে নিয়ে যাওয়া এবং সাত মাস ঘরকন্নার পরে দেশে ফিরে মারিতার অভিযোগ, ফিদেল তার সদ্যোজাত সন্তানকে হাপিস করে দিয়েছে— কিছুই সিআইএ’র অজানা ছিল না। XM MT5 আইপ্যাড ডাউনলোড করুন তারাই তার রাগ-ঘৃণা উসকে তুলে হাতে গুঁজে দিয়েছিল বিষ ক্যাপসুল। অর্থনৈতিক ক্যালেন্ডারের গুরুত্ব কী?\n2015 সালে কোম্পানি, সফল ট্রেডিং ক্লায়েন্ট বৃহত্তম সংখ্যা দিয়ে দালাল জগতে নিজেকে খুঁজে পাওয়া যায়নি। আরো সঠিকভাবে, এই র্যাংকিং AMarkets দালাল বিশ্বের দ্বিতীয় অবস্থান নেয়। শুধু আমি XM MT5 আইপ্যাড ডাউনলোড করুন তোমাকে সতর্ক করার জন্য পরীক্ষা প্রশ্নের উত্তর দিতে এবং ভাড়া দিতে হবে শুরু করতে চাই। এই আদেশ "cheapskates" খুঁজে স্ক্রিন করতে এবং যারা সত্যিই সেবা করতে চাই এর সাথে কাজ করা সম্পন্ন করা হয়।\n১) বিশদ আয় বিবরণীর মাধ্যমে ব্যবসায়ের নীট লাভ বা ক্ষতি জানা যায়। এই আয় বিবরণীর উদ্দেশ্য হলো মালিককে জানিয়ে দেয়া যে তিনি নীট লাভের অতিরিক্ত দাবি করতে পারেন না। নীট লাভের অতিরিক্ত দাবি করার অর্থ হচ্ছে ব্যবসায়ের মূলধন ভেঙ্গে ফেলা যা ভবিষ্যতের কার্যক্রম ব্যাহত করবে। সূচক জন্য অনুসন্ধান - পূর্ববর্তী হিসাবে একই পথ বরাবর।\nস্যাক্সন 9.5.1.3 - স্যাক্সনিকা থেকে বান্ডলড এসকন সংস্করণ এক্সএসএলটিটি প্রসেসর সংস্করণ 9.5.1.3 সংস্করণে আপডেট করা হয়েছে। এবং, অবশ্যই, যদি আমরা জরুরি অবস্থায় সম্পর্কে কথা বলতে, এটা চমৎকার হবে যদি ট্রেডিং পৃষ্ঠা ছিল দ্রুত প্রশ্ন ও উত্তরের জন্য আরামদায়ক এবং আধুনিক চ্যাট।\nপ্রফেশনাল ট্রেডারদের দৃষ্টিতে দেখে নিন: XM MT5 আইপ্যাড ডাউনলোড করুন\nযে আপনার চ্যানেল সদস্যতার সংখ্যক আছে যথেষ্ট নয়, তারা না শুধুমাত্র আপনার ভিডিও দেখেছেন, কিন্তু প্রস্তাবিত বিজ্ঞাপন চ্যানেল প্রতি আগ্রহ ছিল হতে হবে। প্রসঙ্গ আমার XM MT5 আইপ্যাড ডাউনলোড করুন দেশ : জনতার আদালতে তারা ক্ষমা পাবেন না : ‘হায়েনার হিংস্রতায় আওয়ামী লীগ : মেষশাবকের ভীরুতায় বিএনপি’\nযৌথভাবে, শেয়ারহোল্ডাররা DCORP এর মালিক হবে এবং একটি নির্বাচিত বোর্ড অফ অর্গানাইজেশনের সংস্থার কার্যক্রম পরিচালনা করবে। ভোটের একটি Blockchain এ সংরক্ষণ করা হবে এবং পাবলিক পরিদর্শন জন্য খোলা হবে। ডিসিওরপি এর তহবিল কার্যক্রমগুলি শুধুমাত্র প্রযুক্তিগত ব্যাকগ্রাউন্ডের জন্য সীমাবদ্ধ থাকবে না এবং অ-টেকনিক্যাল ব্যক্তি সোশ্যাল XM MT5 আইপ্যাড ডাউনলোড করুন মিডিয়া প্ল্যাটফর্মের মাধ্যমে ফেসবুক বা একটি সহজ ওয়েব ইন্টারফেস ব্যবহার করে অর্থের সুযোগগুলি অ্যাক্সেস করতে পারবে যা কোনও স্মার্টফোনের কোনও জ্ঞান লাভ করবে না চুক্তি, কমান্ড লাইন সরঞ্জাম, বাইটকোড বা JSON ইন্টারফেস। ভারতের মহাত্মা গান্ধী এবং যুক্তরাষ্ট্রের মার্টিন লুথার কিং এর উদাহরণ তিনি জানতেন।\nযেমন, ডাকনাম বেশিরভাগ ক্ষেত্রেই, শিক্ষা হিসাবে অনুভূত হবে, এবং কিছু মেয়েদের, বিশেষ করে যদি তারা ছোট লোক, এই মনোভাব হতে পারে খুব পছন্দ করি। সংগঠক: গুয়াংঝাই লাই ইয়াং প্রদর্শনী XM MT5 আইপ্যাড ডাউনলোড করুন কোং লিমিটেড।\nধাপ 9. রোগ ও কীটপতঙ্গের জন্য প্রোফিল্যাক্টিক চিকিত্সা। রোগ এবং কীটপতঙ্গের উপস্থিতি প্রতিরোধ করার জন্য, গোলাপগুলি পর্যায়ক্রমে ফুসকুড়ি এবং যোগাযোগ কর্মের কীটনাশক দ্বারা চিকিত্সা করা হয়। XM MT5 আইপ্যাড ডাউনলোড করুন ট্রি একটি নন সিক্যুয়েন্সিয়াল ডাটা স্ট্রাকচার। কেনো নন সিক্যুয়েন্সিয়াল? কারণ এতে ডাটা গুলি সিক্যুয়েন্স আকারে সাজানো থাকে না, যেমনটা থাকে এরে তে।\nচার্টে সূচকটিকে প্রয়োগ করুন এবং তারপরে D টিপে ধরে আপনার মাউস দিয়ে ছবি আঁকুন। একটি বড় সমস্যা তৈরি করেছে আমাদের প্রচলিত শিক্ষা ব্যবস্থা। আগামী সমাজের চাহিদা আর আমাদের শিক্ষিত জনগোষ্ঠির অনুপাতের মাঝে বড় পার্থক্য আছে। একটি মফস্বল শহরের কলেজ থেকে প্রতিবছর শতাধিক ইতিহাস আর দর্শনের ছাত্র পাশ করে বের হচ্ছেন। একটি জেলা শহরে আমাদের আদৌ কি প্রতিবছর শতাধিক দার্শনিক আর ইতিহাসবিদ প্রয়োজন? রাষ্ট্র সমাজের চাহিদাকে ধারণ করতে পারছে না বলেই সরকারি প্রতিষ্ঠানগুলো শিক্ষিত জনগোষ্টি তৈরি করার কথা বলে একটি বড় জনগোষ্ঠির কর্মদক্ষতা নষ্ট করে দিচ্ছে। সরকারি বেসরকারি কোনো খাতেই এই তরুণদের জন্য নিজ লব্ধ বিদ্যা ব্যবহারের মতো যথেষ্ট সুযোগ নেই।


কওমীর নিউ ভার্সন এবং রাষ্ট্র থেকে স্বেচ্ছা নির্বাসন! – Komashisha\nকমাশিসা পরিবার । বিজ্ঞাপন কর্নার । যোগাযোগ । সময়ঃ বিকাল ৩:৩৬\nHome / কওমি অঙ্গন / কওমীর নিউ ভার্সন এবং রাষ্ট্র থেকে স্বেচ্ছা নির্বাসন!\n২৮ সেপ্টেম্বর ২০২০\tকওমি অঙ্গন, পরামর্শ, প্রতিদিন Leaveacomment\nবাংলাদেশের একটি আলোচিত অন্যতম রাজনৈতিক দলের নাম ইসলামী আন্দোলন বাংলাদেশ। সরকারে থাকা আওয়ামীলীগের বাইরে যে দলটির রাজনৈতিক কার্যক্রম বর্তমানেও খুব দাপটের সাথে চলছে সেই দলটির নাম ইসলামী আন্দোলন বাংলাদেশ। দেশের একজন নাগরিক হিসেবে, একটি রাজনৈতিক দলের কার্যক্রম, লক্ষ্য-উদ্দেশ্য, দর্শন সম্পর্কে কৌতুহল থাকাটাই স্বাভাবিক। সে কৌতুহল থেকেই আজকের পর্যবেক্ষণ। জানতে চাওয়া। বিশ্লেষণ। হয়তো এতে অনেকেই মনক্ষুন্ন হবেন। ক্ষুদ্ধ হবেন। আবার বোদ্ধা কেউ হয়তো আমাকে ভালোও বলবেন। সে সব মাথায় রেখেই কিছু কথা, কিছু কাজ, কিছু বিষয় আমার প্রিয় বন্ধুদের দৃষ্টিতে আনতে চাই। আমাদের চাওয়া-পাওয়ার বিষয়টাও তুলে ধরতে চাই।\nগত প্রায় ১২ বছরে আসলে আপনাদের অর্জনটা কি? এতটা অবাধে কাজ করার সুযোগ পাওয়া সত্ত্বেও আপনারা জাতীয় রাজনীতিতে কতটা প্রভাবশালী শক্তি হযে উঠতে পেরেছেন? গত একযুগে আপনারা জাতিকে কী উপহার দিয়েছেন? অথবা আপনাদের দলীয় শক্তি, কর্মক্ষমতা বৃদ্ধিতে আপনারা কতটা অগ্রগতি অর্জন করেছেন? সাংগঠনিক ভিত্তি সুদৃঢ় করতে আপনারা কী কী বড় বড় পরিকল্পনা, বা মেগা প্রজেক্ট হাতে নিয়েছেন। আমার কাছে মনে হচ্ছে, আপনারা দিন দিন কওমী অঙ্গনের নিউ ভার্সন হয়ে উঠছেন। মাঝে মাঝে রাস্তায় বড় ধরণের শোডাউন ভিন্ন গত একযুগে আপনাদের অর্জন কি? রাজনৈতিক অর্জন, অর্থনৈতিক অর্জন, সামাজিক অর্জন, শিক্ষা ও প্রশাসনিক অর্জন, গবেষণা ও চৈন্তিক বিষয়ে আপনাদের অর্জন আজ বিশ্লেষণের দাবি রাখে। রাষ্ট্রে প্রভাবক শক্তি হয়ে উঠার জন্য আপনাদের দলীয় মতাদর্শের লোকদের সরকারে এবং বেসরকারীভাবে কর্মসংস্থান তৈরীতে আপনাদের অর্জন কী তা আমাদের কাছে পরিস্কার নয়।\nআপনাদের সকল কর্মীদের এটা পরিস্কার বিশ্বাস যে, আপনারা বাংলাদেশ জামায়াতে ইসলামীকে অনেক আগেই পিছনে ফেলে আওয়ামীলীগ, বিএনপির পর আপনারা বৃহত্তম তৃতীয় শক্তি। অথচ গত এক যুগে আপনারা দেশে একটি বিশ্ববিদ্যালয়ও প্রতিষ্ঠা করতে পারেননি। অপরদিকে জামায়াতের বন্ধুদের নিয়ন্ত্রনে এখনো যথাযথ গুরুত্বের সাথে এশিয়ান ইউনিভার্সিটি, আল মানারাত ইউনিভার্সিটি, চট্টগ্রাম আন্তর্জাতিক বিশ্ববিদ্যালয়, বাংলাদেশ ইসলামি বিশ্ববিদ্যালয়সহ অসংখ্য নামি দামি প্রতিষ্ঠান তারা যথারীতিই চালু রাখতে সক্ষম হয়েছে। গত একযুগেও নিজেদের মতো করে আপনারা একটি ব্যাংকও গড়ে তুলতে পারেননি, কোন ইনসুরেন্স গড়ে তুলতে পারেননি। বড় ধরণের কোন আর্থিক প্রতিষ্ঠান গড়ে তুলতে পারেননি। অথচ জামায়াতের বন্ধুদের দ্বারা প্রতিষ্ঠিত ইসলামী ব্যাংক, ফারইষ্ট লাইফ ইনসুরেন্স, বিডিফুডসহ অসংখ্য আর্থিক প্রতিষ্ঠান তারা সুন্দরভাবেই চালিয়ে যেতে পারছে।\nমীর কাশেম আলী মরহুম এর মতো একজন নেতা আপনাদের মধ্যে এখনো দেখা যায় না। তার হাতে গড়া প্রতিষ্ঠান ইবনে সিনা হসপিটাল, ইবনে সিনা মেডিকেল কলেজ, ইবনে সিনা নার্সিং ইন্সসিটিউটসহ অসংখ্য মেডিকেল সাপোর্টেড প্রতিষ্ঠান যা গড়ে তোলা হয়েছিল তা যথারীতি সুন্দরভাবেই চলমান। তাঁরই হাতে গড়ে দৈনিক নয়াদিগন্ত চলছে। দিগন্ত টিভি জোরপুর্বক বন্ধ করে না রাখলে সেটাও চলমান থাকতো। কিন্তু আপনাদের এক্ষেত্রে অর্জন কি? একটি সংগঠনকে যদি সমাজ যে সকল প্রতিষ্ঠানের ওপর দাঁড়িয়ে থাকে সে সকল জায়গায় শক্তিশালী অবস্থান তৈরী করতে না পারে, তাহলে শুধু আবেগ দিয়ে কি খুব বেশিদূর যাওয়া যাবে?\nদিন দিন আপনারা কওমীদের নিউ ভার্সন হয়ে উঠছেন। কওমীরাতো উসূলে হাস্তেগানা মেনে রাষ্ট্র থেকে স্বেচ্ছা নির্বাসনে। কিন্তু আপনারাতো তা না। কওমীরা ৬এপ্রিলের মতো আসবে, ৫মে’র মতো হারিয়ে যাবে। এটাই নিয়তি। এর বাইরে আর কিছুই চাওয়া-পাওয়া নেই। কিন্তু আপনারাতো একটি বৃহৎ রাজনৈতিক দল। অসংখ্য নেতাকর্মী। আপনাদেরতো ঢাকা শহরে দশতলা বিশাল ভবনে একটি দৈনিক পত্রিকা অফিস থাকার কথা, বিশতলা ভবনে একটি ব্যাংকের হেড অফিস থাকার কথা। থাকার কথা অসংখ্য গবেষণামূলক পত্রিকা। বিভিন্ন বিশ্ববিদ্যালয়ে আপনাদের পছন্দের লোকদের ব্যাপক প্রভাব থাকার কথা। অথচ প্রশাসনে আপনাদের ন্যুনতম কর্তৃত্বও তৈরী হয়নি। দেশের কলেজ বিশ্ববিদ্যালয়গুলোতে আপনাদের খুব সামান্যই উপস্থিতি। কিছু ছাত্রদের সম্প্রতি দেখা গেলেও শিক্ষকদের মধ্যে, কর্মকর্তা ও কর্মচারীদের মধ্যে আপনাদের প্রভাব শুন্য। তাহলে আপনারা এদেশটাকে কীভাবে নেতৃত্ব দিবেন?\nবাহির দেশের রাজনৈতিক শক্তিগুলোর সাথে আপনাদের এখনো কোন প্রকার উঠাবসা দেখি না। অথচ সুদূর তুরস্ক থেকে এসে ঢাকা বিশ্ববিদ্যালয়ের নওয়াব আলী হলে রেসালায়ে নূরের আন্তর্জাতিক সেমিনার হয়। বদিউজ্জামান সাঈদ নূরসীর ওপর আলোচনা সভা হয়, যেখানে পুলিশের ডিআইজিসহ উচ্চপদস্থ কর্মকর্তারা উপস্থিত থাকে। দেশের উচ্চশিক্ষিত মহলসহ প্রশাসনের বিভিন্ন স্তরে আপনাদের সমর্থক, শুভাকাঙ্খি কতটা আছে তার কিছুই দৃশ্যমান নেই। দেশের পুলিশ বাহিনী, সেনা, নৌসহ সচিবালয়, বিভিন্ন মন্ত্রনালয়, দপ্তর, অধিদপ্তরে আপনাদের উপস্থিতি এখনো শুন্য। তাহলে আপনারা কীভাবে আশা করেন যে, খুব শীঘ্রই আপনারা রাষ্ট্রের একটি বড় রাজনৈতিক দল হিসেবে অবস্থান তৈরী করে নিবেন?\nআপনারা কওমী মাদ্রাসার গুতাগুতিতে পড়ে গেছেন। কারা কোথায় কোন সিন্ডিকেট করে, তা ভাঙ্গার জন্য আপনাদের নেতাকর্মীদের মতো উৎসাহের কোন কমতি দেখি না। আপনাদের দৃষ্টি থাকার কথা ছিল অনেক উপরে। অথচ আজকে নারায়ণগঞ্জে আটরশির একজন অখ্যাত আলেমকে বিচারের মুখোমুখি দাঁড় করাতে বিশাল জনশক্তিকে ব্যবহার করেছেন উলামা পরিষদের নামে। এসব করে আলোচনায় থাকা যায়। কিন্তু স্থায়ী শক্তি অর্জন করা যায় না।\nআসলে আপনাদের অর্থনৈতিক পলিসিটা কি? আপনারা রাষ্ট্রের অর্থনীতি নিয়ে কী ভাবছেন? কীভাবে আপনারা রাষ্ট্রকে অর্থনৈতিক সেবা দিতে চান? এসব বিষয় নিয়ে প্রতিনিয়ত বড় বড় সেমিনার, আলোচনা সভা, গবেষণাপত্র বের করা দরকার ছিল। এখনো পর্যন্ত একটি মাসিক আল কারীম ছাড়া আর কোন পত্রিকা বের করতে পারেননি। কয়েকটি অনলাইন শুরু করেছেন মাত্র। রাষ্ট্রের জাতীয় শিক্ষা ব্যবস্থা নিয়ে আপনাদের চিন্তা কি? দারুল ইহসান বিশ্ববিদ্যালয়ের প্রতিষ্ঠাতা সৈয়দ আলী আশরাফ মরহুম দেশের শিক্ষা ব্যবস্থাকে ইসলামাইজেশন করার জন্য অনেক চেষ্টা করে গিয়েছেন। অনেক লিখনী জাতিকে উপহার দিয়েছেন। কিন্তু আপনাদের পক্ষ থেকে আজো জাতীয় শিক্ষার চাহিদা পূরণে এবং দেশের ভেঙ্গে পড়া শিক্ষা ব্যবস্থা গড়ে তোলার জন্য কোন প্রকার দিক নির্দেশনা আমাদের চোখে পড়েনি। তাহলে আপনারা কীভাবে দাবি করেন যে, আপনারা দেশের বড় একটি রাজনৈতিক শক্তি?\nদেশে উৎপাদন বৃদ্ধি, শিল্প প্রতিষ্ঠা, পরিবহন সেক্টরে প্রাধান্য বিস্তারসহ কোন ক্ষেত্রেই আপনাদের কোন ভূমিকা নেই। তুরস্কের নেতা এরদোয়ানকে দেখুন, সে কীভাবে বিশ্ব নেতৃত্ব দেওয়ার জন্য তুরস্ককে গড়ে তুলছে। তুরস্কে শত শত সেবামূলক প্রতিষ্ঠান রয়েছে এরদোয়ানদের। তারা শুধু দেশেই নয় আন্তর্জাতিক পরিমন্ডলেও কাজ করছে। ক্ষমতায় আসার আগে থেকেই তাদের অনেক প্রস্তুতি ছিল। তারা জাতির আস্থা অর্জন করেই ক্ষমতায় এসেছে। আর এখন রাষ্ট্রীয় শক্তিকে ব্যবহার করে দ্রুত এগিয়ে যাচ্ছে। বড় বড় কিছু মিছিল করা ছাড়া গত একটি যুগে কী উপহার আপনারা আমাদের দিয়েছেন তার হিসাব মিলিয়ে দেখবেন কি?\nগত একযুগে আপনাদের ব্যাপক জনসমর্থক বেড়েছে। কিন্তু সেই জনসমর্থনকে জনশক্তিতে রূপান্তরের জন্য আপনাদের বিশেষ কোন উদ্যোগ চোখে পড়ে না। দেশের ৫০% নারী সমাজ। তাদেরকে নিয়েই বা আপনাদের কী পরিকল্পনা সে সম্পর্কেও আমাদের কোন ধারণা নেই। দেশের নারী সমাজ এখন অনেক বেশি শিক্ষিত এবং সচেতন। তাদের সমর্থন ছাড়া আপনাদের পক্ষে রাষ্ট্রে বড় কিছু করা সম্ভব নয়। এরদোয়ান সরকার নারীদেরকে বিশেষভাবে কাজে লাগিয়েছে। রেসালায়ে নূরের অফিসগুলোতে ইস্তাম্বুলে আমরা নারী সদস্যদেরও দেখেছি। কিন্তু আপনাদের দলের সাধারণ কর্মীরা অন্য কোন দলের নেতাদের সাথে বা পাশে কোন প্রকার নারীদের উপস্থিতি দেখলে যেভাবে এটাকে নিয়ে ট্রল করে তা দেখলে অবাক হই। প্রশ্ন জাগে, দেশের কলেজ বিশ্ববিদ্যালয় থেকে শিক্ষিত কোটি কোটি নারী সমাজকে আপনারা অবহেলা করে, দূরে সরিয়ে রেখে কতদূর যেতে পারবেন? এসব বিষয়ে আপনাদের পরিস্কার হওয়া দরকার।\nআপনাদের দলীয় রাজনৈতিক গবেষণা কতটুকু আছে জানি না। কিন্তু আমরা এর কিছুই দৃশ্যমান দেখি না। দেশের বিভিন্ন সেক্টর নিয়ে আপনাদের বিভিন্ন গবেষণা সেল কাজ করার কথা। দেশের জেনারেল শিক্ষিত কত পার্সেন্ট লোক আপনাদের দলের সক্রিয় সমর্থক তা জানি না। তবে এদেরকে সামনে নিয়ে আসার কোন কার্যক্রম চোখে পড়ে না। এদেশের অর্থনীতি, সমাজনীতি, আইনবিভাগ, প্রশাসন, ব্যাংকিং সেক্টর, শিক্ষাসহ সর্বক্ষেত্রে আপনাদের জনবল বৃদ্ধি করা দরকার।\nসর্বোপরি আপনাদের দলীয় লক্ষ্য-উদ্দেশ্য বাস্তবায়নে গণবান্ধব পরিবেশ তৈরী করতে সামগ্রীকভাবে দেশের সকল মানুষকে নিয়ে চিন্তা ভাবনার কাজ শুরু করুন। সকল শ্রেণি ও পেশার মানুষের সাথে হৃদ্যতা তৈরীতে এগিয়ে আসুন। বিশেষভাবে গবেষণামূলক কাজে নিজেদের শিক্ষিত জনশক্তিতে ব্যাপকভাবে কাজে লাগান। সামগ্রীক দলীয় দৃষ্টিভঙ্গি আরো অনেক বেশি প্রসারিত করুন। নতুবা এত বিশাল জনসমর্থন দিয়েও আসলে তেমন কোন কাজ করা যাবে বলে মনে হয় না।\nসমাজ ও রাষ্ট্রে আপনাদের প্রভাব-প্রতিপত্তি আরো বেশি শক্তিশালী হোক সেটাই আমরা চাই। আপনাদের রাজনৈতিক দৃষ্টিভঙ্গি আরো বেশি উদার হোক সেটাই কামনা করি। দেশের ১০০%মানুষকে সামনে রেখেই আপনাদের সকল রাজনৈতিক কর্মকান্ডের ভিত্তি তৈরী হোক সেটাই আমরা দেখতে চাই। শুধু দ্বীনদার কিছু মানুষকে নিয়েই চলতে থাকার মানসিকতা যদি আপনাদের থাকে তাহলে কোনদিন রাষ্ট্রীয় শক্তি হিসেবে সফল হতে পারবেন না। জামায়াতে ইসলামীর সাথে আপনাদের আদর্শিক চরমদ্বন্ধ দেখতে পাই। তাদেরকে মোকাবেলা করতে হলে আরো সুদূরপ্রসারী কর্মপরিকল্পনা আপনাদের করতে হবে। শুধু মাঠের উপস্থিতি দিয়েই সবকিছু বিবেচনা করলে সেটা হবে রাজনৈতিক বোকামী। আপনাদের জন্য শুভ কামনা।\nবাংলাদেশ ইন্টেলেকচুয়াল মুভমেন্ট ‘বিআইএম’\nপূর্ববর্তী মাননীয় প্রধানমন্ত্রী সমীপে জরুরী কিছু কথা!\nপরবর্তী বিকৃত যৌনতায় দিশেহারা জাতি: সমাধান কোন পথে?


গণফোরামে যোগ দিলেন সাবেক ১০ সেনা কর্মকর্তা – Amaderkatha নিজস্ব প্রতিবেদক// গণফোরামে যোগ দিয়েছেন দেশের ১০ জন সাবেক সেনাবাহিনী কর্মকর্তা। সোমবার বিকেলে মতিঝিলে ড. কামাল হোসেনের চেম্বারে তারা আনুষ্ঠানিকভাবে গণফোরামে যোগদান করেন। বিষয়টি জকে নিশ্চিত করেছেন গণফোরামের সাধারণ সম্পাদক মোস্তফা মহসিন মন্টু। তিনি বলেন, ‘কিছুক্ষণের মধ্যে যোগদানকৃত ১০ জনের নাম এবং তাদের সম্পর্কে বিস্তারিত সংবাদ বিজ্ঞপ্তির মাধ্যমে গণমাধ্যমে জানিয়ে দেয়া হবে।’ জানা গেছে, যোগদানকারী ১০ সাব্কে সেনা কর্মকর্তার মধ্যে রয়েছেন বীর মুক্তিযোদ্ধা লেফটেন্যান্ট কর্নেল (অব.) খন্দকার ফরিদুল আকবর, লেফটেন্যান্ট কর্নেল (অব.) অধ্যাপক শেখ আকরাম আলী, লেফটেন্যান্ট কর্নেল (অব.) মো. শহীদুল্লাহ। বাকিদের নাম এখনও জানা যায়নি। যোগদান অনুষ্ঠানে গণফোরাম সভাপতি ড. কামাল হোসেন ছাড়াও উপস্থিত ছিলেন দলটির কেন্দ্রীয় নেতা অ্যাডভোকেট সুব্রত চৌধুরী, মফিজুল ইসলাম খান কামাল, আ অ ম শফিকউল্লাহ, জগলুল হায়দার আফ্রিকসহ গণফোরামের নেতারা। এর আগে রোববার ধানের শীষ প্রতীকে ভোটে লড়াই আগ্রহ প্রকাশ করে মনোনয়নপত্র জমা দিয়েছেন সদ্য গণফোরামে যোগ দেন আওয়ামী লীগ আমলের সাবেক অর্থমন্ত্রী শাহ এ এম এস কিবরিয়াপুত্র ড. রেজা কিবরিয়া।"/>\n19 November, 2018 : 11:51 am ২০০\nগণফোরামে যোগ দিয়েছেন দেশের ১০ জন সাবেক সেনাবাহিনী কর্মকর্তা। সোমবার বিকেলে মতিঝিলে ড. কামাল হোসেনের চেম্বারে তারা আনুষ্ঠানিকভাবে গণফোরামে যোগদান করেন।\nবিষয়টি জকে নিশ্চিত করেছেন গণফোরামের সাধারণ সম্পাদক মোস্তফা মহসিন মন্টু।\nএর আগে রোববার ধানের শীষ প্রতীকে ভোটে লড়াই আগ্রহ প্রকাশ করে মনোনয়নপত্র জমা দিয়েছেন সদ্য গণফোরামে যোগ দেন আওয়ামী লীগ আমলের সাবেক অর্থমন্ত্রী শাহ এ এম এস কিবরিয়াপুত্র ড. রেজা কিবরিয়া।


মোদীর সিদ্ধান্তে সালমানের মোট কত টাকা আটকে গেল? - JanaBD.Com\nHome › বিনোদন ডেস্ক › বিবিধ বিনোদন › মোদীর সিদ্ধান্তে সালমানের মোট কত টাকা আটকে গেল?\nমোদীর সিদ্ধান্তে সালমানের মোট কত টাকা আটকে গেল?\nবিবিধ বিনোদন 13th Nov 16 at 7:23pm 1,047\nনরেন্দ্র মোদীর এই সিদ্ধান্তকে বলিউডের অধিকাংশ অভিনেতাই সমর্থন করেছেন। আবার আরশাদ ওয়ারশির মতো অভিনেতা এই সিদ্ধান্তের বিরোধিতায় মোদীর সমালোচনা করেছেন।\nপ্রধানমন্ত্রীর এক ঘোষণায় গোটা দেশে শোরগোল পড়ে গিয়েছে। যাদের কাছে বিপুল সংখ্যায় ৫০০ এবং ১০০০ টাকার নোট রয়েছে, তাদের চিন্তা আরও বেশি। নরেন্দ্র মোদীর এই সিদ্ধান্তকে বলিউডের অধিকাংশ অভিনেতাই সমর্থন করেছেন।\nসেই তালিকায় রয়েছেন শাহরুখ খান, ঐশ্বর্যা রাই বচ্চনও। আবার আরশাদ ওয়ারশির মতো অভিনেতা এই সিদ্ধান্তের বিরোধিতায় মোদীর সমালোচনা করেছেন। বলিউডের কোন নায়ক, নায়িকা এই সিদ্ধান্তের জেরে সমস্যায় পড়লেন, এখনও পর্যন্ত বিশদে তা জানা যায়নি।\nএর মধ্যেই অভিনেতা সালমান খান নিজেই জানিয়েছেন, তাঁর কাছেও বেশ কিছু ৫০০ এবং ১০০০ টাকার নোট রয়েছে। কিন্তু ঠিক কত টাকা রয়েছে সালমানের কাছে? সালমানের দাবি অনু্যায়ী তাঁর কাছে চারটি ১০০০ টাকার নোট এবং ছ’টি ৫০০ টাকার নোট রয়েছে।\nঅর্থাৎ সবমিলিয়ে ৫০০ এবং ১০০০ টাকার নোটে সালমানের কাছে নাকি মোট সাত হাজার টাকা রয়েছে। যদিও, এমন সাহসী সিদ্ধান্ত নেওয়ার জন্য প্রধানমন্ত্রীর প্রশংসাই করেছেন সালমান। তাঁর কথায়, মোদীর এই সিদ্ধান্ত কালো টাকার উপর প্রবল আঘাত হেনেছে। এমন সিদ্ধান্তের জন্য মোদীকে কুর্নিশও জানিয়েছেন সালমান।\nঅভিনেতা জানিয়েছেন, তিনি হংকংয়ে রয়েছেন। টাকাগুলি অচল হয়ে যাওয়ায় তিনি একটু সমস্যায় পড়বেন ঠিকই, কিন্তু সালমান নিজেই জানাচ্ছেন, দু’-তিনদিনের মধ্যে ব্যাঙ্কে গিয়ে তিনি টাকাগুলি বদলে নেবেন! -এবেলা\nLike - Dislike Votes 28 - Rating 4.3 of 10


‘স্বচ্ছতা’ জবাবদিহি করে না! মনের ভাবপ্রকাশ টুকু ছবিতেই সম্পূর্ণতা পায় – Sting Newz | 24 x7Online News From West Bengal, India\nHome >> Breaking News >> ‘স্বচ্ছতা’ জবাবদিহি করে না! মনের ভাবপ্রকাশ টুকু ছবিতেই সম্পূর্ণতা পায়\nকল্যাণ অধিকারী, স্টিং নিউজ, হাওড়াঃ দেশের প্রধানমন্ত্রী সমুদ্রসৈকত সাফাই অভিযান করছেন। এমন দৃশ্য ‘হাভাতে’ দেশে একপ্রকার বিরলতম। এ ছবি দেখে দেশের একাংশ পরিবেশ সাফাই এ নামলে স্বাভাবিকভাবেই তা প্রশস্তির হবে।\nউন্নয়নশীল দেশ ভারতবর্ষে মন্দার দড়িটা আষ্টেপৃষ্ঠে ধরছে। অর্থনৈতিক বিকাশের গতিও শ্লথ হয়ে পড়ছে ! যার প্রভাব পড়তে শুরু করেছে। গাড়ি উৎপাদন শিল্পে মন্দার মায়াকান্না। বাড়ছে চাকরি হারানোর চিন্তা। তবুও একটা ভালো ছবি দেখে শেষ রাতে স্বস্তির নিঃশ্বাস পড়ছে।\nএই যেমন কৈলাসে পৌঁছে গিয়েছেন মা দুর্গা। আপাতত লক্ষ্মী এসেছে ঘরে। নাইলনের ব্যাগ হাতে বাজারে গিয়ে চোখ কপালে পৌঁছেছে মধ্যবিত্ত বাঙালির। দূর্বাঘাস থেকে আপেল, গাঁদাফুলের মালা থেকে ধানের শীষ প্রত্যেকে আজ প্রভাবশালী। ধরাছোঁয়ার বাইরে। তারপরও আয়োজনে খামতি না রেখে পুজো সম্পূর্ণ হবে। সর্বশেষে ব্রাহ্মণ এর হাতে একটা একশো টাকার নোট আর একটা এক টাকার কয়েন। পেট্রোল, রান্নার গ্যাস, সবজি-ফল শুধুমাত্র ব্রাহ্মণ থেকে গেল তিমিরেই।\nবিদেশের রাষ্ট্রনেতা আমাদের দেশে। প্রধানমন্ত্রী সমুদ্রসৈকত পরিষ্কার করে একটা স্বচ্ছ চিন্তাভাবনা অবশ্যই রাখলেন। ক্যামেরায় যতটা দেখা যাচ্ছে মনযোগ সহকারে সমুদ্রসৈকত পরিচ্ছন্ন রাখবার চেষ্টা করছেন। দেশ স্বচ্ছ চিন্তাভাবনা নিয়ে চলুক। আর বোতল গুলো বেছে বেছে ওই সমুদ্রসৈকতে না ফেলে। রাজা-বাদশারা ব্যয়বহুল আয়েসি কমিয়ে পথে নামুক। দেশ সমৃদ্ধ হোক। জিডিপি বৃদ্ধি পাক। সহিষ্ণুতা ফিরে আসুক। গণতন্ত্রের গলা টিপে না ধরে বাক স্বাধীনতা প্রসারিত হোক।\nআগে লক্ষীর ভাড়ারে আগুন,চিন্তায় ঝাড়গ্রামের গৃহস্থরা\nপরবর্তী তুফানগঞ্জে বিজেপি কর্মীদের মারধর ও পার্টি অফিস ভাঙচুরের অভিযোগ তৃণমূল আশ্রিত দুষ্কৃতীদের বিরুদ্ধে


একাত্তরের মার্চ: ঐক্য ও সাহসের প্রতীক\n৩৩ মিনিট আগের আপডেট ; রাত ০২:৪৭ ; শনিবার ; সেপ্টেম্বর ২১, ২০১৯\nপ্রকাশিত : ১১:১৩, মার্চ ০৪, ২০১৬ | সর্বশেষ আপডেট : ১৩:২১, মার্চ ০৪, ২০১৬\nমার্চ মাস বাঙালির বিজয়ের মাস। সাহসের মাস, প্রতিবাদের মাস, প্রতিরোধের মাস। ১৯৭১ সালের মার্চ মাসেই স্বাধীনতার পথে বাঙালির যাত্রা শুরু হয়েছিল। পঁচিশে মার্চের রাতে পাকিস্তানি বাহিনীর হঠাৎ আক্রমণে বাঙালি জাতি সাময়িকভাবে হতবিহ্বল হলেও ঘরে ঘরে দুর্গ গড়ে তুলতে ভুল করেনি। আর এভাবেই নয় মাসের রক্তক্ষয়ী যুদ্ধশেষে বিজয় ছিনিয়ে এনে বিশ্ববাসীকে অবাক করে দেওয়া হয়েছিল। মুক্তিযুদ্ধ বাঙালির মনে নিঃসন্দেহে বড় ঝড় তুলেছিল, বাঙালির মনে সুদূরপ্রসারী আলো ফেলেছিল। অবশ্য সে আলোয় আমরা কতটুকু আলোকিত হতে পেরেছি সেটাই এখন আমাদের সামনে বড় প্রশ্ন হয়ে এসেছে।\nএকাত্তরে মুক্তিযুদ্ধের সময়কালের যে বিষয়টি আমাকে বেশি আলোড়িত করে সেটা হলো মানুষের মধ্যে ঐক্য এবং সাহস। যেটা এর আগে বা পরে আর কখনও দেখা যায়নি। মানুষ বঙ্গবন্ধু শেখ মুজিবুর রহমানের নামেই তখন ঐক্যবদ্ধ হয়েছিল, লড়াই করেছিল, জীবনবাজি রেখেছিল। সত্যি তখন ছিল- ‘এক নেতা, এক দেশ’। তখন অন্য রাজনৈতিক দলগুলো মানুষকে তেমন প্রভাবিত করতে পারেনি।\nবঙ্গবন্ধুর জীবনসংগ্রামই তাকে অন্য সবার থেকে আলাদা করেছে। সত্তরের নির্বাচনে আওয়ামী লীগের প্রার্থীর তুলনায় ত্যাগী ও যোগ্য প্রার্থীদেরও মানুষ ভোট দেয়নি সম্ভবত একটি রাজনৈতিক বিবেচনা থেকেই যে, শেখ মুজিবকে ভোট না দিলে বাঙালি তার অধিকার পাবে না। মানুষের এই আস্থা একদিনে তৈরি হয়নি। এখন এই যে, কার ডাকে মানুষ মুক্তিযুদ্ধে গেলো বা কে মুক্তিযুদ্ধের ঘোষক- এ নিয়ে যে বিতর্ক হয়, এটা একেবারেই অর্থহীন। একাত্তরে এ কথা কেউ বলেনি, এ প্রশ্ন কেউ তোলেনি। বঙ্গবন্ধুর সেই কালজয়ী আহ্বান ‘আমি যদি হুকুম দেবার নাও পারি, তোমাদের যার যা আছে তাই নিয়ে শত্রুর মোকাবেলা করবা’- এটাই ছিল তখন সবার কাছে বড় দিকনির্দেশনা। সেজন্য মানুষ দ্বিধাহীন চিত্তে তখন শেখ মুজিবকেই তাদের নেতা মেনে মুক্তিযুদ্ধে ঝাঁপিয়ে পড়েছে। তখন বরং যারা মুজিবের বিরোধিতা করেছে সাধারণ মানুষের হাতে তাদের নিগৃহীত হতে হয়েছে।\nসাধারণ মানুষের বীরত্বগাথাকে সামনে না এনে বাংলাদেশের মুক্তিযুদ্ধটাকে কেউ কেউ সামরিক শক্তির জয়-পরাজয় বলে বিবেচনা করে থাকেন। প্রকৃতপক্ষে মুক্তিযুদ্ধতো শুধু সেনাবাহিনী বা ইপিআরের কিছুসংখ্যক সদস্যের সঙ্গে পাকি বাহিনীর যুদ্ধ ছিলো না। বাংলাদেশের মুক্তিযুদ্ধ ছিলো প্রকৃতপক্ষে সাধারণ মানুষের যুদ্ধ, জনযুদ্ধ। সাধারণ মানুষের সমর্থন এবং সক্রিয় অংশগ্রহণ ছাড়া এই যুদ্ধে এত সহজে জয়লাভ সম্ভব ছিলো না। বাংলাদেশের মুক্তিযুদ্ধটাকে সামরিক যুদ্ধ হিসেবে দেখার ফলে সাধারণ মানুষের আত্মত্যাগ, তাদের ভূমিকা, সক্রিয় অংশগ্রহণ সব আড়াল হয়ে যাওয়ার ফলটা ভালো হয়নি। মানুষ দেখলো যে, তার ভূমিকাটা ছিনতাই হয়ে গেছে। মানুষ যে আত্মত্যাগ করেছে, যে ভূমিকা রেখেছে তা ইতিহাসে স্থান পাচ্ছে না। মুক্তিযুদ্ধ নিয়ে পরবর্তী সময়ে মানুষের উৎসাহে ভাটা পড়ার এটা কি একটি বড় কারণ যে, মানুষ মনে করেছে, বাংলাদেশের মুক্তিযুদ্ধের সময় সে লাঞ্ছিত হয়েছে, ভিটেমাটি ছাড়া হয়েছে, অনেক নিকটজনকে হারিয়েছে, নানাভাবে ক্ষতিগ্রস্ত হয়েছে- সে কথা কেউ বলছে না। শুধু অস্ত্র হাতে নিয়ে কয়েকজন যুদ্ধ করলো সেটাই বড় করে দেখা হচ্ছে?\nআমরা সবাই জানি যে, মুক্তিযুদ্ধে আমাদের শত্রু-মিত্র ছিল। জাতীয় এবং আন্তর্জাতিক উভয় ক্ষেত্রেই। অথচ যুদ্ধপরবর্তী সময়ে আমরা শত্রু-মিত্রকে আলাদাভাবে বিচার করার চেষ্টা করি না। শত্রুর বিরুদ্ধে এবং মিত্রর পক্ষে আমাদের যেভাবে অবস্থান নেওয়া প্রয়োজন, সেটা আমরা প্রায়ই নেই না। ভারত আমাদের প্রতিবেশী দেশ। মুক্তিযুদ্ধে ভারত আমাদের সাহায্য করেছে। প্রায় এক কোটি মানুষকে আশ্রয় দিয়েছে, খাদ্য দিয়েছে। মুক্তিযোদ্ধাদের প্রশিক্ষণ দিয়েছে, অস্ত্র দিয়েছে। ভারতীয় সৈন্যরাও অনেকে জীবন দিয়েছেন। কিন্তু সেজন্য এটা বলা যায় যে, ভারতে উস্কানিতেই সবকিছু হয়েছে। এ ধরনের সরল মন্তব্য ক্ষতিকর। আমাদের দেশের মানুষ নিজেরাই পরিবর্তনের দিকে এগিয়েছে। যে মানুষ সাতচল্লিশ সালে পাকিস্তানের পক্ষে ছিল সেই মানুষ আবার আটচল্লিশে সালে ভাষার জন্য লড়াই শুরু করেছে। বায়ান্ন সালে ভাষার জন্য রক্ত দিয়েছে। এই দেশের মানুষই চুয়ান্নর নির্বাচনে মুসলিম লীগের ভরাডুবি ঘটিয়েছে, বাষট্টিতে আইয়ুব বিরোধী আন্দোলন করেছে। তারপর ছয় দফার মাধ্যমে স্বাধিকারের আন্দোলন শুরু হয়েছে, যে আন্দোলন ঊনসত্তর সালে গণঅভ্যুত্থানে রূপ নেয়। যার ফলে, সত্তর সালে পাকিস্তানি সামরিক গোষ্ঠী নির্বাচন দিতে বাধ্য হয়। ধারাবাহিক এই আন্দোলন-সংগ্রামে মানুষ স্বতঃস্ফূর্তভাবেই অংশ নিয়েছে। এর কোনও কিছুই তো ভারত এসে করে দেয়নি। পাকিস্তানি শাসনামলে বাঙালিদের দাবিয়ে রাখার জন্য ভারতবিরোধিতা ছিল শাসক শ্রেণির একটি বড় হাতিয়ার। ভারতের প্রতি এদেশের মুসলিম জনগোষ্ঠীর মধ্যে নানা ঐতিহাসিক কারণেই কিছুটা দ্বিধা-সংশয় ছিল না তাও নয়। সে অবস্থায় মুক্তিযুদ্ধের সময় ভারতের ওপর অতিনির্ভরতা স্বভাবতই কারও কারও মনে হয়তো দ্বিধার জড়িয়ে দিয়েছিল। স্বাধীনতা লাভের পর বাংলাদেশের রাজনৈতিক শক্তি ভারতের সঙ্গে সম্পর্ক নির্ধারণের ক্ষেত্রে যুক্তিসঙ্গত অবস্থান নিতে পেরেছিলেন কি-না সে প্রশ্ন উঠতেই পারে।\nআজকের প্রজন্মকে বিভ্রান্ত করার জন্যই ভারত সম্পর্কে নানা অপপ্রচার করা হয়। বাংলাদেশের মুক্তিযুদ্ধের প্রতি সমর্থন জানানোর পেছনে ভারতের নিশ্চয়ই কিছু রাজনৈতিক বিবেচনা ছিল। কিন্তু বাংলাদেশের মুক্তিযুদ্ধ বাংলাদেশের মানুষরাই শুরু করেছে। মানুষ পাকিস্তানি অত্যাচার, নির্যাতন, নিপীড়ন থেকে বাঁচতে চেয়েছে এবং তাদের অপশাসন থেকে মুক্তি চেয়েছে। এই আকাঙ্ক্ষা থেকেই আন্দোলন শুরু হয়। যেটা পরে মুক্তিযুদ্ধের দিকে ধাবিত হয়েছে। পাকিস্তানি বাহিনী আমাদের উপর আক্রমণ শুরু করার পর আমরা ভারতে আশ্রয় গ্রহণ করেছি। এটা যদি চীন বা অন্য কোনও রাষ্ট্র হতো তা হলে কি হতো তার রাজনৈতিক প্রতিক্রিয়া? সেটা আমরা ভেবে দেখি না। ভারতে তখন প্রায় এক কোটি লোক আশ্রয় নিয়েছিলো। ফলে, একটা মানবিক দৃষ্টিভঙ্গি থেকেই তারা আমাদের সহযোগিতা করেছে। ভারত তার নিজের স্বার্থেই পাকিস্তান ভেঙেছে বলে যারা প্রচার করেন তারা বাংলাদেশের মানুষের স্বাধীনতার আকাক্সক্ষাকে খাটো করে দেখেন। ব্যাপক জনসমর্থন না থাকলে মুক্তিযুদ্ধে বিজয় অর্জন করা যায় না। বাইরের কোনো শক্তির প্ররোচনায় এটা হয় না। বাংলাদেশের বেশিরভাগ মানুষ তখন স্বাধীন রাষ্ট্র চেয়েছিলো। এটাই সব থেকে সত্যি কথা। ভারত এ ক্ষেত্রে কিছুটা সহায়ক ভূমিকা পালন করেছে। এর বেশি কিছু বলা মানে সেটা শুধু ভারতের বিরুদ্ধে অপবাদ দেওয়া নয়, স্বাধীনতার জন্য আমাদের দেশের মানুষের যে আকাক্সক্ষা সেটারও অবমূল্যায়ন করা। তবে এ কথা সত্য যে ভারত সরকার এবং সে দেশের জনগণ বাংলাদেশের মানুষের জন্য যে অবদান রেখেছেন, যে ত্যাগ স্বীকার করেছেন- সে জন্য আমাদের তাদের প্রতি কৃতজ্ঞতা প্রকাশ না করে উপায় নেই।\nএ প্রসঙ্গে এটাও জোর দিয়ে বলা প্রয়োজন যে, একাত্তর সালে আওয়ামী লীগ এবং বঙ্গবন্ধুর নেতৃত্ব মানুষের মনে সন্দেহাতীত ছিলো। সেই সময় তাঁর ভূমিকা নিয়ে কোনও প্রশ্ন ওঠেনি। একাত্তর সালে এ কথা কেউই বলেনি যে, শেখ মুজিব গ্রেফতার বরণ করলেন কেন? এ সব প্রশ্ন স্বাধীনতার পর, বিশেষ করে বঙ্গবন্ধুকে নৃশংসভাবে হত্যা করার পর উদ্দেশ্যমূলকভাবে ছড়ানো হয়েছে। আমাদের শত্রুপক্ষ জানতোই যে তারা পরাজিত হবে। তাই তারা একটা টার্গেট নিয়েই পরে মাঠে নেমেছিলো। তারা মনে মনে এটা স্থিরই করেছিলো যে, আমরা এখন পরাজিত হলাম। কিন্তু এই পরাজয়ের একটা প্রতিশোধ নিতে হবে। ফলে, তারা পরিকল্পিতভাবে তখন থেকেই অগ্রসর হয়েছে। অন্যদিকে মুক্তিযুদ্ধের পক্ষ শক্তিটা ছিলো স্বতঃস্ফূর্ত। তাদের কোনও সুনির্দিষ্ট পরিকল্পনা ছিলো না। অর্থাৎ যারা মুক্তিযুদ্ধে নেতৃত্ব দিয়েছেন তাদের কাছে এটা স্পষ্ট ছিলো না যে, দেশটা স্বাধীন হলে কি হবে বা কি করতে হবে। একটা জাতি নিরস্ত্র থাকা এবং সেই জাতির অস্ত্র পাওয়া, এই দুইয়ের মধ্যে যে তফাৎ সেটাও আমাদের রাজনৈতিক নেতৃত্ব উপলব্ধি করতে পারেনি বা বুঝতে পারেনি। মূলত নেতৃত্বের দূরদর্শিতার অভাবে আমরা ক্ষতিগ্রস্ত হয়েছি।\nবামদের একটা অংশ এবং মুসলিম লীগ বা জামায়াতে ইসলামী বাংলাদেশের মুক্তিযুদ্ধে বিরোধিতা করেছে। আবার যারা পক্ষে ছিলো তাদেরও স্বাধীনতার পর এক রাখা যায়নি। এর নানা কারণও আছে। অংশগ্রহণকারী সবার লক্ষ্য ও উদ্দেশ্য এক ছিল না। চাওয়ার-পাওয়ার হিসাবও ছিল ভিন্ন। তবে রাজনৈতিক নেতৃত্ব দূরদর্শী হলে এক্ষেত্রে একটি সমন্বয় ঘটানো অসম্ভব হতো না। মুক্তিযুদ্ধের পক্ষের শক্তিকে এক রাখা এবং সংহত করার কোনো রাজনৈতিক উদ্যোগ ছিল না। উল্টো আওয়ামী লীগ বিভক্ত হয়ে জাসদ তৈরি হলো। অন্যদিকে যারা মুক্তিযুদ্ধের প্রত্যক্ষ বিরোধিতা করেছে, তাদের কোনো দৃষ্টান্তমূলক শাস্তি হয়নি। দালালদের সাধারণ ক্ষমা ঘোষণা করা হয়েছে। যারা খুন, নারী ধর্ষণ, লুটতরাজ, অগ্নিসংযোগের মতো মারাÍক অপরাধ সংঘটিত করেছিল, তাদের বিচার করা হয়নি। যুদ্ধাপরাধী হিসেবে চিহ্নিত ১৯৫ জন পাকিস্তানি সৈন্যকে ক্ষমা করে দেওয়া হয়েছিল। ধরে নেওয়া হয়েছিল যে, যুদ্ধ করে আমরা জয়ী হয়েছি। আমাদের আর কোনও বিপদ নেই। কিন্তু একটা যুদ্ধের পর বিজয়কে ধরে রাখার কোনও পরিকল্পনা ছিল না। তখন মানুষের মনের মধ্যে যে পরিবর্তন ঘটেছে সেটাকে কীভাবে কাজে লাগানো হবে তা নিয়েও কোনও পরিকল্পনাই তখন করা হয়নি।\nআমরা প্রায়ই গণতান্ত্রিক মূল্যবোধ বা অসাম্প্রদায়িক চেতনার কথা যদি বলি। অথচ এগুলো যে রাতারাতি অর্জন করা সম্ভব নয়- সে সম্পর্কে আমরা কতটুকু সচেতন? পাকিস্তানি রাষ্ট্র কাঠামোর মধ্যে আমরা চব্বিশ বছর সাম্প্রদায়িক আবহ ও প্রচারণার মধ্যে ছিলাম। সেই সাম্প্রদায়িক অবস্থা থেকে মানুষ মুক্তিযুদ্ধের মধ্য দিয়ে রাতারাতি অসাম্প্রদায়িক হয়ে গেছে- এমনটা ভাবা ঠিক হয়নি। তখন একটি পরিবর্তনের সম্ভাবনা তৈরি হয়েছিল। এই সম্ভাবনাকে স্থায়ী ভিত্তি দেওয়ার জন্য নেতৃবৃন্দ কোনো ইতিবাচক পদক্ষেপ নেননি। পাকিস্তানি বাহিনী হিন্দু-মুসলমান নির্বিশেষে বাঙালিদের ওপর ঝাঁপিয়ে পড়েছিল। কিন্তু হিন্দুদের মধ্যে সম্ভবত এমন ধারণা হয়েছিল যে, হত্যাযজ্ঞ, লুটপাট ও ধর্ষণের শিকার হয়েছে তারাই বেশি। এর একটি কারণ সম্ভবত এই যে, ভারতে আশ্রিত এক কোটি শরণার্থীর মধ্যে নব্বই লাখই ছিল হিন্দু। দ্বিজাতিতত্ত্বকে বাতিল করে স্বাধীন বাংলাদেশ রাষ্ট্রের অভ্যুদয়, বাংলাদেশের মুক্তিযুদ্ধে ভারতের সর্বাÍক সমর্থন ও সহযোগিতা ইত্যাদি কারণে শরণার্থী শিবির থেকে প্রত্যাগত হিন্দুদের কেউ কেউ হয়তো আচার-আচরণে এমন ভাব দেখিয়েছিলেন যেটা দেশের ভেতরে অবস্থানকারী মুসলমানদের আহত করেছে। ওই সময় হিন্দু-মুসলমানের মধ্যে যে মানসিক দূরত্ব তৈরি হচ্ছিল সেটা রাজনৈতিক নেতৃত্বের গোচরে আসেনি। তাছাড়া মুক্তিযুদ্ধের আগে যেসব হিন্দু জায়গা-জমি বিক্রি করে ভারতে চলে গিয়েছিলেন স্বাধীনতার পর পরিবর্তিত পরিস্থিতির সুযোগে তারা তাদের সম্পদ ফিরে পাওয়ার জন্য জোরজবরদস্তি করছে এমন প্রচারণাও কোথাও কোথাও মুসলমানদের মধ্যে স্বাভাবিকভাবেই কিছুটা অস্থিরতার সৃষ্টি করেছিল। আবার বাহাত্তর সালেই দুর্গা পূজার সময় দেশের কয়েকটি স্থানে প্রতিমা ভাঙচুরের ঘটনা উদ্বিগ্ন করেছিল হিন্দুদের। অর্থাৎ স্বাধীন বাংলাদেশের সূচনাকালেই হিন্দু-মুসলমান উভয় সম্প্রদায়ের মধ্যেই যে সন্দেহ-অবিশ্বাসের সৃষ্টি করেছিল সে পথ ধরেই পরবর্তী সময়ে বাংলাদেশের ধর্মীয় রাজনৈতিক শক্তির উত্থান ঘটছে কি-না সেটা একটি বড় গবেষণার বিষয় হতে পারে।\nস্বাধীনতা লাভের পর বাংলাদেশের সংবিধানের মূলভিত্তি হিসেবে গণতন্ত্র, জাতীয়তাবাদ, ধর্ম নিরপেক্ষতা ও সমাজতন্ত্র গ্রহণ করেই আমরা ধরে নিয়েছিলাম যে, পাকিস্তানি ধ্যান-ধারণা ও আদর্শ থেকে আমরা মুক্ত হয়েছি। এ বিষয়গুলো মানুষ আÍস্থ করছে কি-না, প্রাত্যহিক জীবনাচরণে মানুষ ধর্মনিরপেক্ষতার চর্চা করছে কি-না, সেটা আমরা তলিয়ে দেখিনি। বঙ্গবন্ধুর নেতৃত্বের সরকার এবং আওয়ামী লীগও সংবিধানের মূলনীতিগুলো ব্যবহারিক ক্ষেত্রে চর্চার তেমন উদ্যোগ নেয়নি। দলের নেতাকর্মীরা সংবিধানের মূলনীতিগুলো মানুষের কাছে তুলে ধরার জন্য দৃঢ় কোনো পদক্ষেপ নিতে ব্যর্থ হয়েছে। মুক্তিযুদ্ধের পরাজিত শক্তি বাহাত্তর সালের শুরু থেকেই গ্রাম-গঞ্জ, শহরে মসজিদ-মাদ্রাসায় সংগঠিত হয়ে বাংলাদেশবিরোধী প্রচারণা শুরু করে দিয়েছিল। তাদের এই সংগঠিত প্রচারণার খবরও হয়তো মুক্তিযুদ্ধের বিজয়ী শক্তির জানা ছিলো না। মানুষের মধ্যে অসাম্প্রদায়িক চেতনা বিকাশের জন্য স্বাধীনতার পর যেসব উদ্যোগ গ্রহণের দরকার ছিলো, বিশেষত সাংস্কৃতিক এবং অন্যান্য ক্ষেত্রে যে পরিবর্তন আনা দরকার ছিলো তার কোনোটাই তখন করা হয়নি। একদিকে মাদ্রাসা শিক্ষার পৃষ্ঠপোষকতা করা হবে অন্যদিকে বলা হবে আমরা অসাম্প্রদায়িক চেতনা বিকশিত করবো- সেটা হয় না। নানা ক্ষেত্রেই অসঙ্গতিপূর্ণ আচরণ করা হয়েছে। এই অসঙ্গতিগুলোর পরিণতি হলো আজকের বাংলাদেশ। মুক্তিযুদ্ধের পর ধর্মনিরপেক্ষতাকে রাষ্ট্রীয় আদর্শ হিসেবে গ্রহণ করা হলেও পঁচাত্তর-পরবর্তী সময়ে রাজনৈতিক উদ্দেশ্যে ধর্মের ব্যবহার প্রবল হতে থাকে। ইসলামকে রাষ্ট্রধর্ম করার মধ্য দিয়ে পরিস্থিতি এমন পর্যায়ে নিয়ে যাওয়া হয়েছে যে, এখন আর কোনো রাজনৈতিক দলই ধর্ম-নিরপেক্ষতার পক্ষে জোরালো অবস্থান নিতে চায় না। বিশেষ করে নির্বাচনের আগে ভোট পাওয়ার জন্য ধর্মকে যথেচ্ছ ব্যবহার করতে দ্বিধা করে না কেউই। ধর্ম ও রাজনীতির পৃথক অবস্থান এখন অনেকটাই যেন একাডেমিক আলোচনার বিষয় হয়ে দাঁড়িয়েছে। এই ক্ষেত্রে শুধু আওয়ামী লীগকে দোষারোপ করে লাভ নেই। মুক্তিযুদ্ধের পক্ষের সব শক্তিরই এ ব্যাপারে ব্যর্থতা রয়েছে। শুধু আওয়ামী লীগের অনুদারতার সমালোচনা করে আÍসুখ লাভের চেষ্টা কেউ কেউ করতে পারেন, তাতে পরিস্থিতির কোনো পরিবর্তন হবে না। যুদ্ধোত্তর দেশে এবং পঁচাত্তরের রাজনৈতিক পটপরিবর্তনের পর বাম প্রগতিশীল শক্তির নিজ নিজ ভূমিকারও পুনর্মূল্যায়ন হওয়া প্রয়োজন। মুক্তিযুদ্ধের পক্ষের রাজনৈতিক দলগুলো কেন ন্যূনতম কর্মসূচির ভিত্তিতে ঐক্যবদ্ধ হয়ে কাজ করতে পারে না- সে প্রশ্নের জবাব না খুঁজে মুক্তিযুদ্ধের চেতনায় আমরা দেশকে ফিরিয়ে নিতে পারবো কী?\nগ্যাসের দামবৃদ্ধি, ডেঙ্গু ও বন্যা পরিস্থিতি\nআওয়ামী লীগের ‘কাউয়া’ এবং ‘হাইব্রিড’ সমস্যা\n২৩০৯৭ জিম্বাবুয়ের আর্থিক সমস্যা মিটিয়ে দিলো বিসিবি\n৬০১২ পাত্রী দেখানোর কথা বলে এনে আটক করা হলো ভুয়া চিকিৎসককে\n২৪৯৪ ক্যাসিনো-মাদক-সন্ত্রাসের বিরুদ্ধে কঠোর ব্যবস্থা নিতে প্রধানমন্ত্রীর নির্দেশ\nশিশু হত্যার বসুন্ধরা!


ইদানীং ‘নারীবাদ’ শব্দটির অপব্যবহার হচ্ছে!\n০৫ মার্চ, ২০১৯ ১২:১৪:০৮\nবিনোদন ডেস্ক: বলিউডে টিকে থাকার জন্য রীতিমতো যুদ্ধ করতে হয়েছে কঙ্গনা রনৌতকে। তাঁর অবস্থা ছিল অনেকটা ‘করো অথবা মরো’-এর মতো। সেই অবস্থা পাড়ি দিয়ে তিনবার জাতীয় চলচ্চিত্র পুরস্কার জিতেছেন তিনি। এই অভিনেত্রী এবার বললেন, ইদানীং ‘নারীবাদ’ শব্দটির অপব্যবহার হচ্ছে।\nকঙ্গনা বলেন, ‘আমি এমন এক অবস্থায় সিনেমা-জগতে এসেছিলাম, যখন আমার পেছনে ফেরার সুযোগ ছিল না। এখানে কিছু করতে না পারলে, বিকল্প কোনো উপায় ছিল না আমার। ঘুম থেকে উঠে “দাঁড়াও এক মিনিট” বলে একগাদা লোকের মেজাজ খারাপ করে আমি আজ এখানে, ব্যাপারটি কিন্তু সে রকম না। আমার গল্পে আমার কোনো বিকল্প পথ ছিল না। হয়তো অন্য অনেকের ছিল। যাঁরা আমাকে আমার কাজগুলো করতে দিয়েছেন, তাঁরা আমার মতো নিরুপায় ছিলেন না। যদিও অবস্থাটি আমার বরং ভালোই লাগত।’\nকঙ্গনার চলচ্চিত্র নিয়ে বিতর্কের শেষ নেই। ২০১৭ সালের ছবি ‘সিমরান’ নিয়ে চিত্রনাট্যকারের সঙ্গে সংঘাত বেধে গিয়েছিল তাঁর। অভিযোগ উঠেছিল পর্দায় চিত্রনাট্যকার অপূর্ব আশরানির নাম ফেলে দিয়েছিলেন তিনি। শেষ ছবি ‘মনিকর্নিকা’ নিয়েও বিতর্কের শেষ নেই। এত কিছুর পরও কঙ্গনা মনে করেন, তাঁর সাফল্যের কৃতিত্ব তাঁর নিজের। কেননা বড় কোনো প্রযোজনা সংস্থা বা বড় তারকার সঙ্গে কাজ করা হয়নি তাঁর। তিনি বলেন, ‘আমরা সবাই জানি, বলিউড এবং এই সমাজ সাম্প্রদায়িক। পুরো ব্যবস্থাটি কতিপয় ব্যক্তির হয়ে কাজ করে। এই ব্যবস্থাকে চ্যালেঞ্জ করলেই আপনাকে বৈষম্যের শিকার হতে হবে।’\nতিনি আরও বলেন, ‘যখন আমি “গ্যাংস্টার”-এর মতো একটা ছবির মাধ্যমে এই ইন্ডাস্ট্রিতে এলাম, এশিয়ার ভেতর সেরা অভিনেত্রীর পুরস্কার পেলাম। তারপর আমার হাতে আর কোনো কাজ ছিল না। তাঁরা বুঝতেই পারছিল না এই ধরনের একজন অভিনেত্রীকে দিয়ে কী কাজ করাবেন!’\nশক্তিমানেরা বারবার তাঁর কণ্ঠ রুদ্ধ করে দেওয়ার চেষ্টা করলেও তিনি যুদ্ধ করে গেছেন। এ প্রসঙ্গে কঙ্গনা বলেন, ‘আপনি যখন প্রশ্ন তুলতেই থাকবেন, তাঁরা আপনার মুখ বন্ধ করে দেবে। অথচ ব্যক্তি হিসেবে আপনার সেসব প্রশ্নের উত্তর পাওয়ার অধিকার আছে।’ নারীর ক্ষমতায়ন প্রসঙ্গে কথা বলতে গিয়ে দুঃখ করে কঙ্গনা বলেন, ইন্ডাস্ট্রির অনেক নারী শিল্পী আছেন, যাঁরা মনেই করেন না যে সহযোগী পুরুষ শিল্পীর সমান সম্মানী তিনি পেতে পারেন। তিনি বলেন, ‘আপনি নিজেকে যতটা ক্ষমতাবান ভাববেন, আপনি আসলে ততটাই ক্ষমতাবান। আপনি যদি মনে করেন, আপনি পুরুষের সমান নন, তাহলে সেটা আপনার ব্যাপার। কেউ সেটাকে সমান করতে পারবে না।’\nকঙ্গনা মনে করেন, এই সময়ের সবচেয়ে অপব্যবহার হওয়া একটি শব্দ। তিনি বলেছেন, ‘আমি বহু মানুষকে চিনি যারা সম-অধিকার মানেই বোঝে না, অথচ তাঁরা সম-অধিকার এবং নারীবাদের ধ্বজাধারী। কাগুজে নারীবাদের সংজ্ঞায় না গিয়ে আমি নিজেই নারীবাদের সংজ্ঞা তৈরি করতে চাই। ‘নারীবাদ’ শব্দটি যদি নারীর সঙ্গেই সম্পৃক্ত হয়, তাহলে সমতা শব্দটির সঙ্গে লিঙ্গের সম্পর্ক থাকবে কেন। সমতা হবে জীবনের ক্ষেত্রে। আমার মনে হয় সংজ্ঞা ঠিক করার সময় হয়ে গেছে।’\nইন্ডিয়া টুডের ওই সম্মেলনে বক্তব্য দেওয়ার পাশাপাশি নরেন্দ্র মোদির সঙ্গে সাক্ষাৎ করেছেন কঙ্গনা রনৌত। মোদিকে তিনি বলেছেন, ‘আপনার আবারও ক্ষমতায় আসা উচিত, কারণ আপনিই এর যোগ্য।’ গত বছরও এক অনুষ্ঠানে মোদিকে নিয়ে কঙ্গনা বলেছিলেন, ‘তিনিই সবচেয়ে যোগ্য প্রার্থী। মা-বাবার জন্য আজ তিনি এখানে আসেননি। তাঁর এই স্থান কেড়ে নেওয়া যাবে না। তিনি এই পদের যোগ্য আর পরিশ্রমের মাধ্যমেই তিনি এটা অর্জন করেছেন। তাঁর স্বচ্ছতা নিয়ে কোনো সন্দেহ নেই।’ তথ্যসূত্র: ডেকান ক্রনিকল\nএওয়ান নিউজ: যখন বিশ্বে পুজিবাদের জয়জয়কার তখন কার্ল মার্কস সমাজব্যবস্থার অসঙ্গতিগুলো দেখিয়েছিলেন বলে মন্তব্য করে\nদুদকের মামালায় প্রাথমিক শিক্ষা কর্মকর্তা মুশতাক আহমেদ এখন জেলহাজতে\nস্টাফ রিপোর্টার, ঝিনাইদহঃ প্রাথমিক শিক্ষা কর্মকর্তা মুশতাক আহমেদ শ্রীঘরে রয়েছেন। দুদকের দূর্নীতির মামলায় এই শিক্ষা\nএগুলো শুনলে আমার লজ্জা লাগে, নিজেকে হীন মনে হয়: জয়া\nবিনোদন ডেস্ক: জাতীয় চলচ্চিত্র পুরস্কারপ্রাপ্ত অভিনেত্রী জয়া আহসান কলকাতার চলচ্চিত্রপ্রেমীদের কাছেও সমান জনপ্রিয়। কলকাতার সৃজিত\nশ্রমিকেরা জগভরে ওয়াসার পানি খায়, কিন্তু অসুস্থ হয়নি এক বছরেও: মন্ত্রী\nএওয়ান নিউজ: ওয়াসার পানির বিশুদ্ধতা নিয়ে আলোচনা-সমালোচনার মধ্যে স্থানীয় সরকার, পল্লী উন্নয়ন ও সমবায় মন্ত্রী\nনিজস্ব প্রতিবেদক: ২০ দলীয় জোটের প্রধান সমন্বয়ক ও লিবারেল ডেমোক্রেটিক পার্টি-এলডিপির সভাপতি কর্নেল (অব.) অলি\n০৫ মে, ২০১৯ ১১:২৭


৬০০ কোটি টাকার PWD দুর্নীতিতে ত্রিপুরার প্রাক্তন মন্ত্রী বাদল চৌধুরীর বিরুদ্ধে FIR দায়ের! আক্রোশ প্রকাশ বামপন্থীদের। – BAARTA TODAY\n৬০০ কোটি টাকার PWD দুর্নীতিতে ত্রিপুরার প্রাক্তন মন্ত্রী বাদল চৌধুরীর বিরুদ্ধে FIR দায়ের! আক্রোশ প্রকাশ বামপন্থীদের।\nTagged: bangla.indiarag.com, অনির্বান দাস, ধ্রুব নাথ, বাদল চৌধুরী, বামপন্থী\nত্রিপুরায় এখন বিজেপি সরকার রয়েছে এবং দুর্নীতি দমন পক্রিয়া দ্রুতগতিতে চলছে। রাজ্যে পূর্ববর্তী সরকারের সময় যে দুর্নীতিগুলি হয়েছিল তার উপরেও তদন্ত চলছে। ৬০০ কোটি টাকার দুর্নীতি মামলায় প্রাক্তন পূর্তমন্ত্রী বাদল চৌধুরীর বিরুদ্ধে FIR দায়ের করা হয়েছে। বাদল চৌধুরী এখন পলাতক এবং পুলিশ উনাকে গ্রেফতার করার জন্য রাজ্যজুড়ে তল্লাশি চালাচ্ছে। গতকাল এসডিপিও অনির্বান দাস ও ধ্রুব নাথ বাদল চৌধুরীকে গ্রেফতারের জন্য সিপিআইএম পার্টি অফিস পর্যন্ত পৌঁছেছিলেন। তবে সেখানে পুলিশকে তল্লাশি করতে দেওয়া হয়েছে কিনা তা এখনও স্পষ্ট নয়।\nআগরতলা রেলস্টেশন থেকে শুরু করে MBB বিমানবন্দরেও কড়া নজর রাখা হয়েছে। যাতে বাদল চৌধুরী পালিয়ে যেতে না পারে। গোয়েন্দাদের মতে বাদল চৌধুরী এখন রাজ্যের কোনো গোপন ঠিকানায় লুকিয়ে আছে। বামপন্থী নেতা এখনও রাজ্যে থেকে পালাতে পারেনি বলে মত তাদের। পূর্তদপ্তরের প্রাক্তন বাস্তুকার সুনীল ভৌমিককে গ্রেফতার করা হয়েছে এবং জিজ্ঞাসাবাদ চালানো হচ্ছে। আগরতলা পশ্চিম থানায় সুনীল ভৌমিককে রাখা হয়েছে।\n৬০০ কোটি টাকার PWD দুর্নীতি নিয়ে ত্রিপুরার সরকার ও প্রশাসন সিপিএম নেতাদের পেছনে হাত ধুয়ে লেগে পড়েছে। ভারতীয় দণ্ড বিধির ৪০৯, ৪১৮, ৪২০, ২০১, ১২০(বি) ও ১৩ পিসি ধারায় মামলা দায়ের হয়েছে বলে জানিয়েছেন পুলিশ কর্তৃপক্ষ। মামলা দায়ের হওয়ার পরই সুনীল ভৌমিককে গ্রেফতার করেছে পুলিশ। বাকি অভিযুক্তদের গ্রেপ্তারের জন্য রাজ্যজুড়ে প্রচেষ্টা চালাচ্ছে পুলিশ। পুলিশ কর্তৃপক্ষ জানিয়েছেন আমরা FIR এর ভিত্তিতে কাজ করছি, এখন আমরা এ বিষয়ে বেশিকিছু জানাতে পারবো না।\nকমিউনিস্ট পার্টি অফ ইন্ডিয়া একটা প্রেস বিবৃতি প্রকাশ করে এটাকে রাজনৈতিক প্রতিহিংসা ও ষড়যন্ত্র আখ্যা দিয়েছে। সিপিএম নেতা হরিপদ দাস বলেন, এগুলো জনগণকে বিভ্রান্ত করতে করা হচ্ছে। নির্বাচনে সরকার যেগুলো আশ্বাস দিয়েছিল তার কিছুই পূরণ হয়নি। তাই মানুষ এর দৃষ্টিকে ঘোরানোর চেষ্টা চলছে। মুখ্যমন্ত্রী বিপ্লব কুমার দেব দুর্নীতির প্রসঙ্গ তুলে পূর্ণাঙ্গ তদন্ত করার কথা বলেছেন।\nPrevious Post: দেড় হাজার কেজি গাঁজা উদ্ধার ওডিশার মালকানগিরিতে\nNext Post: সৌদি আরব ও ইরানের উত্তেজনার মধ্যস্থতা করতে গেলেন ইমরান খান! হাসাহাসি শুরু বিশ্বজুড়ে।


সিরাজগঞ্জ-৬ আসন শূন্য ঘোষণা, ভোটের প্রস্তুতি\nসিরাজগঞ্জ-৬ আসন শূন্য ঘোষণা, ভোটের প্রস্তুতি ইসির\nআপডেট: ১৯১৯ ঘণ্টা, সেপ্টেম্বর ৭, ২০২১\nঢাকা: বাংলাদেশ আওয়ামী লীগের প্রয়াত নেতা সিরাজগঞ্জ-৬ আসনের সংসদ সদস্য মো. হাসিবুর রহমান স্বপনের মৃত্যুতে আসনটি শূন্য ঘোষণা করেছে জাতীয় সংসদ সচিবালয়। ফলে শূন্য আসনে উপ-নির্বাচনের প্রস্তুতি নিচ্ছে নির্বাচন কমিশন (ইসি)।\nসংসদ সচিবালয়ের সচিব কে এম আব্দুস সালাম গত ২ সেপ্টেম্বর আসন শূন্য ঘোষণা করে গেজেট প্রকাশ করেন। এতে উল্লেখ করা হয়, বাংলাদেশ জাতীয় সংসদের সংসদ সদস্য জনাব মো. হাসিবুর রহমান স্বপন গত ২ সেপ্টেম্বর মৃত্যুবরণ করায় সিরাজগঞ্জ-৬ আসনটি ওই তারিখে শূন্য হয়েছে।\nনির্বাচন কমিশনের নির্বাচন ব্যবস্থাপনা শাখার কর্মকর্তারা জানান, আসন শূন্য হওয়ার গেজেট প্রকাশ হওয়ায় ভোটের প্রস্তুতি নেওয়া হচ্ছে। এ ক্ষেত্রে ৮৬-তম কমিশন বৈঠকে বিষয়টি উত্থাপন করা হতে পারে। সেপ্টেম্বরের শেষের দিকে কমিশন বৈঠকটি অনুষ্ঠিত হবে।\nসংবিধান অনুযায়ী, কোনো আসন শূন্য হওয়ার পরবর্তী নব্বই দিনের মধ্যে নির্বাচন সম্পন্ন করতে হয়। তবে দ্বৈব দুর্বিপাক থাকলে অতিরিক্ত নব্বই দিন সময় নিতে পারেন প্রধান নির্বাচন কমিশনার (সিইসি)। ২০২০ ও ২০২১ সালে বেশ কিছু নির্বাচনে করোনার প্রকোপ বাড়ায় এ ক্ষমতার ব্যবহার করেছেন সিইসি কেএম নূরুল হুদা। তবে বর্তমানে করোনা পরিস্থিতির উন্নতি হওয়ায় আর অতিরিক্ত সময় নিতে চায় না কমিশন। বরং পাঁচ মেয়াদ পূর্তির আগেই ঝুলে থাকা সকল নির্বাচন সম্পন্ন করতে চায় ইসি। ২০২২ সালের ১৪ ফেব্রুয়ারি কেএম নূরুল হুদার নেতৃত্বাধীন বর্তমান কমিশনের মেয়াদ শেষ হবে।\nকর্মকর্তারা বলছেন, যেহেতু ২ সেপ্টেম্বর আসনটি শূন্য হয়েছে, তাই ভোট করতে হবে ৩০ নভেম্বরের মধ্যে। কেননা, এদিন নব্বই দিন পূর্ণ হবে। আর ডিসেম্বরে মধ্যেই সকল নির্বাচন শেস করতে চায় ইসি।\nসিরাজগঞ্জ-৬ আসনটি শাহজাদপুর উপজেলা নিয়ে গঠিত। এ আসন থেকে হাসিবুর রহমান দশম ও একাদশ জাতীয় সংসদ নির্বাচনে জয়ী হয়েছিলেন। তিনি উপজেলা আওয়ামী লীগের সভাপতিও ছিলেন। এর আগে ১৯৯৬ সালে সপ্তম সংসদ নির্বাচনে বাংলাদেশ জাতীয়তাবাদী দল-বিএনপি থেকে সংসদ সদস্য নির্বাচিত হয়েছিলেন। পরবর্তীতে দল পরিবর্তন করে আওয়ামী লীগে যোগ দিলে ১৯৯৮ সালে সংসদ সদস্য পদ হারান। ১৯৯৮ থেকে ২০০১ সাল পর্যন্ত তিনি শিল্প উপমন্ত্রীর দায়িত্ব পালন করেন।\n২০০৮ সালে আওয়ামী লীগের টিকিটে শাহজাদপুর উপজেলা চেয়ারম্যান হিসেবে নির্বাচিত হয়েছিলেন। রাজনৈতিক জীবনে প্রথমে ইউনিয়ন পরিষদ চেয়ারম্যান পরে পৌরসভার মেয়র হয়েছিলেন। দেশের ইতিহাসে একেবারে গ্রাম পর্যায়ের রাজনীতি থেকে উঠে এসে জাতীয় সংসদে প্রতিনিধিত্বকারীদের মধ্যে তিনিও একজন।\nবাংলাদেশ সময়: ১৯১৮ ঘণ্টা, সেপ্টেম্বর ০৭, ২০২১